© Шакарим Кудайберди уулу

© Кыргыз тилине которгон А. Сарманбетов, 2017. Бардык укуктар корголгон

Текст же анын үзүндүлөрүн коммерциялык максатта пайдалануу жана нускасын чыгаруу уруксат эмес

[www.literatura.kg](http://www.literatura.kg) сайтында жайгаштыруу күнү: 2019-жылдын 26-ноябры

**Шакарим Кудайберди уулу**

**Түрк, кыргыз, казак жана хандар санжырасы**

Кыргызчалаган Айдарбек САРМАНБЕТОВ

*Түбү бирге түрк, кыргыз, казак элдери менен хандарынын ири урууларынын тарых-санжырасын айтылуу улуу акын, тарыхчы, калемгер, ойчул Шакарим Кудайберди уулу ушул, атактуу “санжырасында” баяндаган. Китеп, 106 жылдан соң гана түп нускасынан толугу менен алгачкы ирет кыргызчаланганы менен баалуу.*

**Санжыргалуу “...Санжыра”**

Көзүнүн тирүүсүндө бийик, татаал, дүр-дүйүм дүйнөсүн жетик түшүнө албагандан, оомалуу заман капшабынан татыктуу бааланбай, бирок убакыт өткөн сайын аткан таңдай күнүгө улам жаркырап чыгып, элеси да, эмгеги да түбөлүк жана берген улуу адамдар болот. Шакарим Кудайберди уулу ошондой орошон инсандардан. Кимдин кимдигин заман, тарых элгеп, акыры баарын өз ордуна коёт тура.

Кандаш казак элинин улуу ойчулу, классик акыны жана жазуучусу, композитор, тарыхчы Шакарим Кудайберди уулунун бул, көөнөргүс көп эмгектеринин бири болгон “...Санжырасы” көчмөн элдердин, алардын башаты да, өзөгү да болгон түрк элдеринин түпкү тарыхы, тактап айтканда нечен кылымдарды кече аман келген оозеки тарыхынын тереңден талданып, изделип, иликтелип чыгып, кагазга түшүрүлгөн түрү. Бул “... Санжыра” жазылбай калганда бүтүндөй көчмөн элдердин, түмөн түрктөрдүн тарыхынын не болмогун айтуу кыйын. Мына, “... Санжыранын” куттуу куну, Шакаримдин баалай алгыс баркы. Рас, санжыралар кең дүйнөдө жок эмес, бирок оозеки тарыхты мындай кеңири: араб, кытай, моңгол, орус... жазма казыналарынан сая түшүп казып, таруудай бирден тере чогултуп, тапкандарын талдап-тактап, дүйнөлүк булактарга негиздеп, өчпөс кылып кагазга жазуу не деген эрдик, кандай нарктуу эмгек!

Шакаримдин айрым чыгармаларын, анын ичинде ушул “... Санжыраны” да мурдатан эле үзүл-кесил окуп, угуп жүргөн элем. Алыстан азгырып турчу. Бирок жакындасаң оп тартып кетчү океандай кооптонтуп да турар эле. Шакарим дүйнөсүнүн ааламдай кеңдигин, татаалдыгын, даанышмандыгын туюп, аларды толук аңдоого бир адамдын өмүрү жете бербестигин даана билип, алыстан гана көз бакчымын. Ал, ажайып дүйнө аралашуума азгырып да турчу... Элибиздин акылгөй уулу, “Турар” басмасынын ээси Тилек Мураталиев “... Санжыраны” кыргызчалап берүү сунушу менен кайрылганда көптөн берки көңүлдөгү талылуу мерчемдин акыры келгенин, артка жол жоктугун даана туйдум да тобокел деп, жан дилимден макул болдум. Арийне, алп акылман, даанышман Шаакарим бабабыздын 160 жылдык мааракеси да астанабызга келип туру... Ага азыноолак белегимди да арнайын дедим.

Кыргыз-казак – бир эл деп көсөм бабабыз тегин жеринен айтпаган, тарыхий татаал жолубуз, дилибиз, тилибиз, динибиз... каныбыз – баары эзелтен эриш-аркак жуурулушуп келген. “... Санжыра” казак тилинде болгонунан кыргыздар жетик түшүнүп окуй алышканынанбы, же даап, чыгынышкан эмеспи, негедир толук кыргызчаланбай келген экен. Тил –жандуу, заманга жараша жаңырып, өнүгүп же колдонуудан калып, эскирип турат. Бул – мыйзамченемдүү. Азыркы кыргыз-казак тилдери да илимий заманга жараша жаңырып, байымы артып... кай бирлери “эскирип”... баштагы эгиз тилдигинен алыстап, түшүнүксүз тартып баратканы жалган эмес. Бир тууган кыргыз-казак адамдары азыр бири-биринин тилин толук түшүнө бербей, мурдагысындай эне тили катары эркин сүйлөшө албай калганы ошондон улам, ал - акыйкат, жашыруун эмес. Ошондон улам “... Санжыраны” кыргызчалоону мыйзамченемдүү зарылдык деп санадым. Казак жергесинде аскердик милдетимди өтөп, куда-сөөк күтүп, жазуучу-акындарынын көркөм чыгармаларын кыргызчалап, барып-келип азыноолак тажрыйба күткөнүм менен “... Санжыраны” кыргызчалоодо шыр кете албадым. Шакарим тилин, баяндоо ыкмасын, түпкү жер-суу, адам, уруу... аттарын так берүүдө кыйынчылыктар болбой койгон жок. Анүстүнө, дүйнөдөгү эң жакын калктардан экенибизди дагы бир ырастап, “...Санжыраны” түп нускасында жеткирүүнү көздөдүм, ошого жараша аракет жасадым. Айта турган нерсе Т.Мураталиев мага берген орусча котормонун бардык котормолордой эле түп нускадан аз да болсо четтеп кетүүлөрү (тарых – тактыкты талап кылат), тилибиздин жакындыгы менин түп нусканы кыргызчалоомо башкы себеп болду. Ошол эле кезде автордун өксүктүү өмүр жолун, кимдигин, анын “... Санжыраны” жазуусундагы айрым жагдайларды, анда айтылган айрым орчундуу окуяларды, атактуу инсандардын тагдыр-жазымышын, артындагы сыр-себептерди... окурманга жеткиликтүү, толугураак түшүндүрүү максатында орусча котормодогу толуктоолорду, шилтемелерди да которуп, кошууну туура көрдүм. Антпесе, кадыресе, даярдыксыз келип калган окурмандар, алтургай тарыхчы-илимпоздор да үстүрт түшүнүк алып, “суусундары канбай” калабы дедим. Мындай маанилүү ишти так берүүдө казак элинин таланттуу жазуучусу, Шакарим бабабыздын тобыкты уруусунан чыккан уруулаш тууганы, ини-досум Талгат Кеңесбаевдин мага тирек болуп, “... Санжыранын” түп нускасын таап берип, байыркы же көркөм сөздөрдү чечмелеп... бирге “күйүшкөнүн” ыраазычылык менен айтпай коё албаймын.

Кыскасы бул “... Санжыра” далайлардын көзүн ача турган, Евразия алкагындагы байыркы көчмөн элдердин Адам ата, Обо энеден берки тагдырын, Атилла, Чыңгызхан, Тамерлан, Бабур... сыяктуу дүйнөнү дүңгүрөткөн түрк чыгаандарынын ата-тегин, моңгол-татар жортуулдары, “Улуу жапачылык” (“казак кайың саап, кыргыз Ысарга кирген”) окшогон оттуу окуяларды, уруу-элдик чачырап-чогулууларды, жеке эрдиктер менен жексур кутумчулуктар... – алардын бардыгын жараткан, жон терисинде жоорута тарткан уруулардын, элдердин оомалуу-төкмөлүү так тарыхы, түп башаты ушул китепте - Шакаримдин уңгулуу “... Санжырасында”. Чалкыган Евразия алкагынын гана эмес, жалпы адамзаттык алкактагы улуу даанышман Шакарим Кудайберди уулунун дагы бир санжыргалуу, көөнөргүс чыгармасы кыргыз элинин колуна эне тилинде тийип олтурат. Анда Азиянын байыркы элдеринин бири, түрк журтчулугунун ушул кезге чейин сакталып калган уюткулуу калкы - кыргыздардын түпкү тарыхы, казак эли менин эзелтеден эриш-аркактыгы, көчмөн замандагы ооматтуу орду, “курамалуу” уруулары да камтылган. Арийне, “... Санжыра” канчалык деңгээлде кыргыз журтчулугуна сунулду, ал сөз удулу келгенде айтылбай койбос.

**Айдарбек САРМАНБЕТОВ, жазуучу, котормочу**

КОТОРМОЧУДАН

Оренбургдагы “Каримов, Хусаинов жана КО” басмаканасынан Шакарим Кудайберди уулунун “Санжырасы”\* (“Бабалар жылнамасы”) 1911-жылы жарык көргөн.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Араб жазмасындагы биринчи китеп ошол заман талап кылгандай казак тилинде жарык көргөн. Менин орус тилине которуумду өтүнгөн жазуучу-этнограф Аксел Сейдимбеков тарабынан үстүдөгү жылы азыркы орус жазмасына түшүрүлгөн. – Котормочу.

Арийне, Шакаримдин өзү жана анын чыгармачылыгы жөнүндө орусубу, казагыбы - азыркы окурмандар көп биле беришпейт. Шакаримдин өмүр жолу тууралуу көптөгөн документтер жоголуп, аны билгендердин көздөрү өтүп кеткенден кийин, азыр гана кайрадан аныкталып жатат. Белгилүү болгондору кыскача мындай:

“Шакарим Кудайбердиев 1858-жылы 11-июлда (жаңы жыл санагы боюнча 24-июль) туулган, 1931-жылы 2-октябрда, 73 жашка караган курагында каза болгон. Атасы Кудайберди казак элинин улуу акыны Абайдын агасы, ал каза болгондо Шакарим 7 жашта эле. Жетим калган Шакаримди Абай өз колуна алган.

Шакарим эч кандай атайын билим алган эмес, бардык билими өзүнүн туруктуу, изденгич аракеттерине гана байланыштуу болгон. Аны бардыгы - адабият, тарых, философия, география, так илимдер, физика, риторика, музыка кызыктырган. Араб, парсы, түрк жана орус тилдерин жакшы билген.

Шакарим “Дубровский” романын которуудагы кириш сөзүндө Байронду, Пушкинди, Лермонтовду, Некрасовду, Хафизди, Навоини, Физулини... өзүнүн устаттары катары атаган.

Ошондой эле Шакарим Огюст Кант, Артур Шопенгауэр жана башка дүйнөлүк аалымдардын эмгектери менен жакшы тааныш болгон. Кийинкисинин маанай чөктүргөн аныктамаларын сындоо менен:

- Дүйнө – тозок эмес, тескерисинче, бейиш. Албетте, эгерде адамдар бири-бирине кыянаттык жасабай, көз артпастан, бир туугандык биримдикте жана табигат байлыктарын залалсыз, адал эмгек менен пайдаланганда дүйнө сөзсүз бейишке айланат.- деген.

Шакарим Түркияда, Арабстанда, Францияда болгон. Стамбул менен Париждин китепканаларында, архивдеринде иштеген. Меккеге ажылыкка барган. Лев Толстой\* менен кат алышып турган.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Каюм Мухамедханов. “Из мрака забвения. О творческом наследии и судьбе Шакарима Кудайбердиева”. Дело № ... китебинде. “Летопись горького времени”. Алма-Ата, 1989, 282-295 бб.

Анын айрым ырлары кийинки жылдары эле жарык көрүп келгени менен анын тарыхий-философиялык эсселери дээрлик унутта калган. Бул, анын эң атактуу эмгеги болуп саналган “Санжыранын” (“Уруулар жылнамасы”) алгачкы котормосу. Аны менен таанышууда, тарыхчылардын эмгекти талдоосунда Шакаримдин бизден өзгөчө, көчмөн элдердин тарыхын түшүнүү абалында болгондугун эске алуу зарыл.

Бүгүнкү казак адамынын көчмөн турмуштун жөн-жайы, шарттары жана багыттары жөнүндөгү түшүнүгү үстүрт, Шакарим болсо алардын бардыгын өз көзү менен көрүп, ошол турмуштун өзүндө жашаган. Эгерде ал европалык окумуштуулардын оозеки айткандарын жана алардын эмгектери тууралуу имиштерди текшерүүнү алдына максат кылса, бизге тескерисинче анын ошол эмгектерди кабылдоосу, өз элинин тарыхына жана тагдырына, өткөнү менен учурдагысына ширелишкен адам катары жеке кабылдоосун билүү баалуу.

Автордун айтуусуна караганда бул – казактардын тарых иликтөө адабиятында казак элинин улут катары калыптануусун чагылдыруудагы алгачкы аракети. Шакарим Кудайберди уулун түркий элдердин келип чыгуусу боюнча ошол замандагы оозеки да, жазма да маалыматтарды илимий иликтеген биринчи казак тарыхчысы, окумуштуусу деп ишенимдүү айтууга болот.

Шакаримдин “Санжырасында” көчмөн элдердин тарыхы байыркы түрк-монголдордун уруулары аркылуу изилденет.

Ар бир казак өз уруусу тууралуу жок дегенде жети атасына чейин билет. Автор, ар уруудагы улуу муундардын ысымдарын даана атоо менен алардын жүздүктөрдөгү ордун, уругун, уруулардын алакаларын талдап, көпчүлүк мусулман санжырачылары сыяктуу эле ар кандай жолдор менен элдин эсинде кала алган инсандарга токтолот. Алардын көпчүлүгү баатырлар, ырчылар. (Атайын бөлүм – “ак сөөктөр” – өкүмдарлар, хандар). Ошондон улам эрдик, берилгендик, намыс деген рухий баалуулуктар жаралат. Аруу тилектердин эң бийик чокусу - өчпөс эрдиктер жана өлбөс ырлар. Арийне, мындан нары тарыхчылардын өздөрүнө сөз берели.

“Көчмөндөр коомунда техникалык өнүгүү мүмкүн эмес деп ойлоо жаңылыштык. Жалпы көчмөндөр, айрыкча хунндар азыркы адамзат турмушунда адам баласынын ажырагыс бөлүгү болуп калган буюмдарды ойлоп табышкан. Азыркы европалыктар эркектерди ансыз эч элестете албаган шым - көчмөндөр тарабынан тээ, байыркы заманда эле ойлоп табылган. Үзөңгү - Борбордук Азияда 200-400-жылдардын аралыгында алгач пайда болгон. Алгачкы, дарактын сөңгөгүнөн туура кесилген дөңгөлөктүү унаа алгач, бийик дөңгөлөктүү жеңил арабага, андан соң жүк ташыгыч унаага алмаштырылып, көчмөндөрдүн токойлуу кырларды, тоолорду ашып өтүүсүнө эгедер болгон. Көчмөндөр тарабынан оор, түз кылычты сүрүп чыгарган ийри кылычтар, аткан жебеси 700 метрге чейин жете турган жакшыртылган, курама жаа ойлоп табылган. Дагыңкысы, тегерек бозүй ошол замандардагы эң мыкты турак жай деп эсептелген.

Көчмөндөр буюм-тайым маданияты жагынан гана эмес, адабияты оозеки болсо да рухий жагынан да отурукташкан элдерден артта калышкан эмес. Арийне, хунндардан илимий негиздерди издөө бейпайлык болуп калар эле: алтургай гректер да аларды байыркы вавилондуктардан ыйгарып алышкан болучу. Көчмөндөр баяндоонун эки түрүн: баатырдык жомокторду жана кошокторду жаратышкан. Алардын экөө тең биздин түшүнүгүбүзгө ылайык адабиятка караганда мифологияга жакын, бирок алар турмушту ошондой ыкмада түшүнүп, сезимдерин айта алышкан. Кыскасы, аларда мифология биздеги адабияттын озуйпасын аткарган.

Ошондой эле, бизден айырмалуу көчмөндөр тарыхты да ошондой кабыл алышкан. Анда, негиз катары окуя же институт эмес, көзү өткөн бабалар алынып, уруулардын кеңири чечмеленген түрүндө каралган. Европалыктарга муундардын мындай санагы маңызсыз көрүнүшү мүмкүн, бирок ал дагы башка илимдерде кабыл алынган эсептөөдөй эле убакыттын агымын чагылдырып турат”\*. («Их структура есть структура генеалогического древа». К. Маркс). Ошентип, Шакаримдин «Шежиреси» — түрктөрдүн генеалогиялык өзөгү, башкача айтканда алардын жаралуу тарыхы.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Л. Н. Гумилевдун «Поиски вымышленного царства» китебинен, М: Наука, 1970, 38—39-б.б.

Мен тарыхчы болбогондуктан котормого киришерим менен көптөгөн уруулардан, ысымдардан, тарых сандарынан жана баяндамалардан алгач сүрдөй түштүм. Аргасыздан автор колдонгон булактарга кайрылууга аргасыз болдум, бирок алар өлкөдөгү китепканаларда жокко эсе болуп чыкты. Ошондон улам, бул китептин болочок окурманы мезгил жана убакыт мейкининде кыйналып калбасын деген ойдо баяндоонун чегинен чыга албай, түп нусканын текстин “оорлотуп” шилтемелерди жана чечмелөөлөрдү берүүнү чечтим. Аларды эч окубай койсо деле болмок, бирок бул котормонун башкы максаты Шакаримдин өзгөчө чыгармасы менен тааныштыруу гана эмес, окурманды баяндын өзөгүнө, алардын тарыхий маңызына тартуу менен автордун абыроюна толук ишенип алып эле аны сокур сыңары ээрчип кетпестен, ал аныктаган мерчемдерге сынаакы көз караш менен карай өркүндөтүп, улантса дедим. Менимче, автор да эмгегинин жыйынтык соңун ушундай көрсө керек деп ойлойм.

**Б.Каирбеков, котормочу**

*Июнь-август, 1990, Алма-Ата*

САНЖЫРА

КЫРГЫЗ, КАЗАК ЖАНА ХАНДАР САНЖЫРАСЫ

*Бул заман кай заман, кыскан заман,*

*Башыбыздан бак-дөөлөт учкан заман.*

*Жолго чыксаң изиңден чаң сапырган*

*Чилдеде кар жааган кыштан жаман.*

САНЖЫРАДАН МУРДА

Бисмиллахир-рахманиир-рахим!

Атабыз Адам пайгамбардан тартып атадан атага үзүлбөй жазылып келген санжыра эч бир элде жок. Адам пайгамбардан Нух пайгамбарга чейин айтылган аталар – Тооратта\* айтылат, кайсыл китепте болбосун ошол Тоорат китебинен алып жазылган. Андан кийинки санжыралар бирөөдөн бирөө угуп жүргөн мурдагы айткандардан чыккан. Алардын арасында кай бирөөлөр билимдүү аталыш үчүн, кай бири жакшы атанын урпагы көрүнүшү үчүн аны бузуп, кай бирлери жаңылыш угушкандыктан күмөндүү жана ката айткандары да көп болгон. Мисалы, казакты Гакаш\*\* сахабанын урпагы дегени сыяктуу сөздөр. Кийинки мезгилдеги изилдөөчүлөр мурдатан айтылып келген болмуштарды, андагы адамдардын, жер аталыштарынын маанисин изилдеп, алардан кийинки элдердин жөн-жайын аныктоодо байыркы замандарда падышалуу журт болгон калктардын эски жазуулары – тыйындардагы жана бейит башына коюлган балбал таштардагы жазууларды карап, билип, сүйлөгөн сөздөрүн, адат-салтын, тамга-белгилерин тактап, кайсыл элге жакындыгын, кайсыл мезгилде, кай жерди жердешкендигин, кандай эл аталып, кайсыл ханга карагандыгын аныктап, тапкан соң мурда айтылган болмуштардын көпчүлүгү ката экендигин аныкташкан.

Казактардын түпкү атасынын тек-жайын билмек болуп көптөгөн убакыт бою алар тууралуу уккан-билгендеримди жазып алып жана ар кыл элдердин санжыра китептерин окуп чыктым. Мусулмандардан окуган китептерим:

“Табири”, “Тарих гу-муми”, “Тарих антшар аласлам”, Нэжип Гасымбектин “Түрк тарихы”, Абулгазы Бахадур хандын “Түрк санжырасы” жана ар түрлүү китептерден алынган үзүндүлөр, орусча китептерден окуганым – Радловдун уйгурлар тууралуу, Аристовдун түрктөр теги тууралуу, дүйнөдөгү ар түркүн элдердин санжыраларынан орусчага которулган сөздөрү, анын ичинде түрктөрдүн көөнө замандагы санжыралары “Кутадгу билиг”, “Кошочидам” китептеринен үзүндүлөр жана кытайлардын Юен-шау-Ми-ши деген жазуучусунун сөздөрү менен араб-парсы, рум-европа, жазуучуларынын жазгандары\*\*\* жана казактардын жаңылыш айткан жалган аталар – баары ушул китепке камтылды.

Аталган китептерди түгөл көчүрүп жаза албасам да керектүүлөрүн терип алып, аларга туура келген казактардын эски сөздөрүн кошуп, бир санжыра жаздым. Байыртадан айтылып калган далилсиз баяндар сыяктуу оозеки сөздөрдү айтпаганда, мындан мурда биздин казактын тили менен санжыра жазылган эмес.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Таурат — Библия.

\*\* Гакаш — исламдагы пайгамбарлардын бири.

\*\*\* Автор, булактарга таянуу менен Радловдун «Уйгурлар жөнүндө», Аристовдун «Түрк уруулары жөнүндө» жана орус тилине которулган дүйнө элдеринин жылнамалары, анын ичинде түрктөрдүн “Кутадгу билик”, “Кошу шыдам”, араб, парсы, рим, европалык тарыхчылардын булактарына таянуу менен алардын кайсыл жылы чыккандыгын көрсөтпөгөн. Буга ошол жылдары жарык көргөн жана автордун колуна тийген эмгектерди божомолдоого гана болот.

1. Радлов В. В. Уйгурлар тууралуу суроолор. (“Кутадку Билигдин” кириш сөзүнөн.)

Спб., 1893.

2. Аристов Н. А. “Түрк урууларынын жана элдеринин курамы жөнүндө жазмалар жана алардын саны тууралуу маалыматтар. «Живая старина», III и IV чыг. Спб., 1896.

3. “Кутадку билиг”. Венадагы императордук жана королдук китепканага берилген уйгур жазмасынын бир бөлүгү. Спб., 1890. (Кара: Юсуф Баласагунский. “Благодатное знание”. М.; 1983.

4. «Кошу шыдам» — балким «Цидань гочжи» («Ци дань Го Цзи») — “Кидань мамлекетин сүрөттөө” («Описание государства киданей»), негизинен кидандар тууралуу расмий кытай документтери, алар тууралуу саякатчылардын кабарлары (сапар жазмалары).

5. Юань Шаумиш. Бул жерде автор “Юань шини” айтып жатса керек деп божомолдоого болот “ («Юань династиясынын тарыхы») — монголдордун тарыхын окуп-билүү үчүн негизги кытай булагы. XIII—XIV кк.

Мин доорунун башында жалпысынан Сун Лян жана Ван Вэй жетектеген 30дан ашуун кытай окумуштуулары тарабынан жазылган. “Юань ши” (баштапкы төрт бөлүмү) орус тилине эң алгач Н.Я.Бичурин тарабынан которулган: Н. Я. Бичурин. “Чыңгыздар бүлөсүнүн алгачкы төрт ханынын тарыхы” (“История первых четырех ханов из дома Чингисова”).

Спб., 1829.

... же “Юаньчао биши” – 1240-жылы түзүлгөн монголдордун “Купуя баяны” (”Монголын нууц товчоо”). Бул, иреттелген баянды “Старинное монгольское сказание о Чингисхане» («Труды членов Российской духовной миссии в Пекине») деген ат менен которуп, 1886-жылы жарыялаган орус синологу П.И.Кафаров (Палладий) алгач ачкан,

Спб., 1886. Кара: «Юаньчао биши» (“Секретная история монголов”).

Т. I. 1962. Б. И. Панкратовдун редакциялоосунда.

САНЖЫРАНЫН БАШЫ

Атабыз Адам пайгамбарды Аллах топурактан жаратып, жан берип, анын оң кабыргасынан энебиз Обону жаратып, Обо\* энебиз жыл сайын бир уул, бир кыздан эгиз төрөп, алдыңкы жылда төрөлгөн уулуна кийинки жылда төрөлгөн кызын, кийинки уулун мурда төрөлгөн кызга үйлөп, өсүп-өнүп, кырк миң кишиге жеткенде Адам пайгамбар миң жашында өтүп, андан бир жыл өткөн соң энебиз Обо өтүптүр.

Адам пайгамбардын бир уулу Шис\*\* пайгамбар, Тооратта Шит\*\*\* деп жазылган, анын баласы - Ануш, анын баласы - Кинан, анын баласы - Михлаел, анын баласы – Бруд\*\*\*\*, анын баласы – Ыдырыс пайгамбар - чыныгы аты Ахнух болгон, анын баласы – Матушлак, анын баласы – Ламэк\*\*\*\*\*, анын баласы – Нух пайгамбар, бул Нух пайгамбардын үч баласы Сам, Хам, Яфас\*\*\*\*\*\*; биздин түрк калкы Яфас насилинен.

Нух пайгамбардын кезинде Адам балдары бузуктук кылып күнөөгө баткан соң Алла-Таала каарданып, топон суу каптатып, жер жүзүндөгү адамдар, жан-жаныбарлардын баары кырылып, Нух пайгамбар үч баласы, алардын аялдары Алла-Тааланын амири менен кемеге түшүп, аман калышыптыр. Азыркы адамзаты ошол Нух пайгамбардын үч уулу – Сам, Хам, Яфастын тукумдары.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Котормодогу ысымдар автордун жазмасында сакталды. – Котормочу

\*\*Башкача жазылышы – Шейс. (Абулгазидеги “А.Н. Кононов. Родословная туркмен”. Хива ханы Абулгазинин жазмасын кара. М.Л., 1958. 37—38-бб).

\*\*\*В Библияда — Сиф. Андан нары катары менен: Енос—Каинан — Малелеил — Иаред — Енох — Мафусаил — Ламех — Ной.

\*\*\*\* Абулгазиде — Берд.

\*\*\*\*\*Абулгазиде — Матушалех жана Леймек.

\*\*\*\*\*\* Библияда — Сим, Хам, Иафет. Абулгазиде — Сам, Хам, Яфес,

“Тарих гумуми” деген китепте бардык түрк, иран, юнан, кытай жана европалыктар Яфас насилинен. Бардык арабдар, ассириялыктар, финикиялыктар, каирлик гаварлаптар Самдын тукумдары. Бүткүл хабаштар, судандыктар, занзибарлыктар – бардык өңү каралар Самдын насилинен делет.

Түрктөрдүн санжарасын жазган Абулгазы Бахадур хандын жазганына караганда Яфастын сегиз уулу болгон: Түрк, Хазар, Саклаб, Кытай, Камари, Тарих, Жапон, Манжур\*. Түрктүн төрт баласы болгон: Түтүк, Хакэл, Бэрсэжар, Амлак\*\*. Бардык хун мажарлары, булгар, улах, авар, моңгол, татар, манчжур, фин, жунгар аталган калктар түрк насилинен дейт ал.

Түрктүн баласы Элчихан, анын баласы Дип Бакайхан, анын баласы Кийикхан, анын баласы Аланчыхан\*\*\*.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* “Түркмөндөр санжырасында” Абулгази: “Яфас, атасынын эрки боюнча Джуди (түндүк Аравия) тоосун калтырып, Итиль жана Яик (Урал дарыясы) жээктерине жөнөдү. “Анын балдарынын аты мындай: Түрк, Хазар, Саклаб, Орус, Минг, Чин, Кемери, Тарых”. Шилтеме, жыйнак: 39-бет.

\*\* Абулгазиде:

“Түрктү “Яфастын баласы” деп аташты. Ал, абдан боорукер жана акылман адам болгон. Атасы каза болгондон кийин ал жер кыдырып жана отурукташканга ылайыктуу жерлерди издеди, акырында бир жерди жактырып, отурукташып калды. Азыркы кезде ал жер Ысыккөл деп аталат”. (В.В.Барттольттун пикири боюнча Ысык-Көл жөнүндөгү санжыргалуу кепти – уламыштуу Түрктүн жайлаган жери – огуздардын Жетисууга келгендиги катары кароого да мүмкүн. 1126-жылдагы белгисиз автордун “Тарыхтар жана баяндар жыйнагында” мындай деп жазылган: “Яфастын баласы Түрктүн эң байыркы мекени Ысык-Көлдүн жанындагы аймак деп байыртадан уламышталат”. Көрсөтүлгөн жыйнактын “Эскертүүсүн” кара, 81-бет. “Түрк кургак үйдү колдонууга кийирди. Түрктүн төрт уулу болгон: биринчиси – Түтөк, экинчиси – Жекель, үчүнчүсү – Берсежар, төртүнчүсү – Эмлак”. Абулгази. Жыйн. Шилтеме, 39-бет.

 \*\*\* Абулгазиде Түрктөн кийин өлкөнү Түтөк, андан соң анын баласы Амулжахан бийледи, ал “тамакка туз салуу салтын кийирди”. Андан кийин Бакуй Дибхан. “Диб сөзүнүн мааниси – тактынын орду, Бакуй сөзү илдин (элдин) аксакалы... ал, өлөөрү алдында өз тактысына уулу Көкханды олтургузду”. Көкхандын баласы – Алынчахан. (Шилтеме, жыйн. 39-бет).

Буга чейин бардык калктар мусулман болгон\*. Ошол кезде бузулуп, сүрөткө сыйынды\*\*. Аланчынын эки баласы – Татар, Магол\*\*\*. Аланчы кол алдындагы элин\*\*\*\* эки баласына бөлүп берген соң Татардын кол алдындагы эл татар, Маголдун карамагындагы эл магол атанды дейт. Түрктөн ушуга чейин жазылган аталар Абулгази хандын санжырасындагы мусулман калемгерлеринин сөзү.

Мындан нары айткандары жартылай уламыштуу кытай жылнамаларына кайрылабыз, ошентсе да мүмкүн болушунча алардын чындыкка жакындарын жазууга аракеттенемин..

КЫТАЙ ЖЫЛНАМАЧЫЛАРЫНЫН МААЛЫМАТТАРЫ АРИСТОВДУН КИТЕБИНДЕ

Байыркы заманда түрктөрдүн бабалары со (Наджип Гасымбекте – сет) деп аталган. Ал элди Ежен Шейду\*\*\*\*\* деген хан башкарганы белгилүү. Анын Асман кызы катынынан туулган төрт уулу болуптур: бир баласы аккуу болуп кетиптир. Дагы бир баласы кытайча Ки-гу деп аталат. Ал, Апу жана Хун дарыяларынын аралыгында падышалык жүргүзүптүр.

\*Абулгазиде:

“... түрк элдери Яфастан тартып Алынчаханга чейин дин тутушкан” (Шилт. жыйн. 40-бет).

\*\*сүрөткө, б.а. иконага – котормочу.

\*\*\* Абулгази боюнча балдары эгиз болуп, Татар жана Могол аталышкан.

\*\*\*\*Эль - иль. Мында: бардык калктар. (Иль аталышы Абулгазиде эль, “уруу”, “уруулар биримдиги” маанисинде көп колдонулуп, “калк” аз. Бул аталыш боюнча: В.В.Радлов. Уйгурлар маселеси боюнча. 65-75 б. Шилт. жыйн. Эскертүүлөр. 80-б.).

\*\*\*\*\*Кытай транскрипциясында: Игжини-нишыду.— котормочу.

\*\*\*\*\*\*Цигу (Кдко) – Котормочу.

\*\*\*\*\*\*\*Апу жана Гянь (Абакан менен Енисей). – Котормочу.

Бир баласы Шу-си (Чу) деген дарыяда падышалык кылыптыр. Улуу баласы Надулуша аталган. Ал Баси-чу-Си-ши\* деген тоону жердеп, хан ордосу да ошондо болгон. Тоонун бийиктигинен эл кырылып каларында Надулуша аларга от жагууну үйрөтүп, элин сууктан сактап калган соң бөлөк туугандарына караган элдер да ага кошулуп, атын Тукю\*\* атаптыр. Тукю – туулга деген сөз. Кытайда “р”\*\*\* ариби жок болгон, Тукюнун ортосуна “р” кошулуп, “түрк” болот.

Ушундай аталыштагы кытай сөздөрүнө карасаңыз Ежен-Шиду дегени – Шиду хан\*\*\*\*\* дегени; анын бир баласы аккуу болуп кетиптир дегени Алтайдагы Ку\*\*\*\*\*\* дайрасындагыларга хан болду дегенден чаташып айтылган. Алардан калган урпактары азыркы учурда Кумандинский деп орусча айтылып калган элдер, ушул күндө да Со аталгандары бар. Ку дайрасын жердеген эл өздөрүн кукиши\*\*\*\*\*\*\* деп аташат. Жогорудагы Ежен-Шиду дегени Шис пайгамбар болсо керек. Ежен-Шидунун бир баласы, Ки-гу дегени кыргыз деген болот. Себеби кытайда “р” жок жана алардын сөздү кыскартып, аягындагы арипти таштап айта турган адаты бар. Ки-гунун ортосуна “р” кошуп, аягына “зы” кошсоңуз, кыргыз болот. Анын мааниси – элдерден өзүнчө, өз эрки менен жүргөн (жапайы) уруу деген сөз деп Нажип Гасымбек кытайча жазылган санжыралардан алып жазат.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Баси-чу-Си-ши (Басычу – Чу башында”). - Которм.

 \*\*Тупо, тукю, тукиу, тукюе, түрк тугю – байыркы түрк урууларынын бирикмеси. – Которм.

\*\*\* Салыштыр: Өз атын туулгага окшогон тоонун атынан алышкан (туулга монголчо тукюе деп аталат). С.А.Плетнёва. “Кочевники Средневековья” (“Орто кылымдагы көчмөндөр”) М., 1982. 67-б.

\*\*\*\* Бул жерде автор Радловдун аныктамасын улап жатат: “Транскрипцияда (чечмелөөдө) кытайлар адатта сөздүн ортосунда катар турган жумшак үндүүлөрдүн бирин түшүрүп, ошондой эле өз тилине жат акыркы жумшак үндүүнү жазышпайт”. (Радлов. К вопросу... 17-бет.

\*\*\*\*\* Б.а. казакча. – котормочу.

\*\*\*\*\*\* Со – кумандардын уруусу. Куманды – кумандар, половецтер, кыпчактар. Кара: Радловдогу кумандар жана куу татарлары. “Би куймасындагы Ак кууда жашашат (татарча ку). Өздөрүн кукижи аташкан (ак куулук кишилер). В.В.Радлов. “Из Сибири”. М., 1989, 93-бет.

Ежен Шидунун бир баласы Чу-си деген дарыяда болду дегени – Чу дарыясындагы элге хан болду деген сөз жана балдарынын эң улуусу Надулуша Баси-чу-Си-ши деген тоодо болду дегени – Чу дарыясынын башталышындагы аскалуу тоодо болду дегени. Себеби Чу – дайранын аты, си – калктар дегени, ши дегени – бийик аска таш жана Абулгази хандын жазгандарында жана башка мусулман санжыраларында отту эң алгач жаккан, мештүү, жылуу үйдү ойлоп тапкан түрк делет. Бул, кытай тилинде – от жагууну алгач үйрөткөн Надулуша Тукю кийин Түрк аталды дейт.

Жогорудагы Со деген сөздү сол деген сөздүн соңку арибин калтырып айткандай үн менен окуу керек, орусча Со дегендей. Муну Нажип Касымбек Сим деп жазганына караганда, мен ойлоймун, ушул Шис Тооратта Шит деп жазылган жана санжыра жазгандар кээде Се деп жазышат, буларга караганда Шис насили деген сөз болот. Себеби, Адам пайгамбардын Шистен башка баласынан тукум жок.

Ошентип, кытай маалыматтарына караганда биздин Со калкы Сит же Шис насилинен. Кытайча Тукю, бизче түрк аталган калктан чыкканыбыз анык болду. Ал Со же Сит калкы көбөйүп, төрт бөлөк журт жаңыртып, бири Алтайдын Темирказык (Алтынказык – түндүк – которм.) жагындагы Ку дайрасында жайгашып Ку эли, орусча Куманды\* (коман) аталган. Экинчи бөлүгү Апу менен Кан же Абакан менен Енисей дарыяларынын ортосунда болуп, кыргыз аталган. Үчүнчү бөлүгү Алтайдагы Чу дайрасында болуп, кытайча Чу-кси\*\*, орусча Чуйский атанды. Төртүнчү бөлүгү – кытайча Тукю, бизче түрк аталып, Чу дайрасынын жогорку башындагы аска таштуу тоону жердеди. Тукю биздин тилче түрк падышалыгы аталган. Кийинки кездерде бир канча хандыктарга бөлүнүп, ар түрлүү ат менен аталгандары көп болсо да алардын бир тобунун түрк аты жоголбогон.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* «... Ку (бан или ман “жер”, “өлкө” деген мааниде). Аристов. “Заметки...” 280-бет, Салыштыр: Кубань суусу, кубандар – котормочу.

\*\* Чу кси (Чүйлүк киши), чүйлүктөр. — кош салыктуулардын аталышы – төлөнгүттөр. Радловду кара. Бап: Собственно алтайские татары. (Радлов. “Из Сибири...” 95-б.). 1 Түрк каганаты (552­-582-ж.ж.) — Борбордук жана Орто Азиядагы сасясый үстөмдүк. — котормочу.

Кытай санжыраларындагы уламыштарда Түрк калктарынын түпкү аталары карышкырдын бир канчыгы менен хун аталган журттун колу-бутун кесип, ээн талаага (Алтайда) алпарып таштаган он жашар баласынан таркаган делет. Себеби, канчык ал баланы таап алып тоо арасындагы аска таштардын арасына алып барып, асырап өстүрүп, ошол баладан боозуп, он бала тууптур. Түрктөр ошол он баланын насилинен делет.

Дагы бир уламышта асмандан келген карышкырдын дөбөтү менен хун элинин падышасынын кызынан туулган дейт. Бул кептин эч чындыгы болбосо да мен өз оюмча төмөнкүлөргө байланыштырамын.

Абулгази Бахадур хандын санжырасынын эки жеринде ишенимсиз сөз бар. Бири, татар ханы Сүйүнүч хан магол ханы Елханды жеңип, элин кырганда Елхандын иниси Негиз менен уулу Кыян туткундан качып чыгып, аман калган кишилер менен малын жыйнап, Ергенокон деген аска таштарга курчалган өрөөнгө барып жайланышып, ал жерде төрт жүз элүү жылдай өсүп-өнүп, акырында ал жерге сыйбай, сыртка чыкмак болушканда көп заман өткөндүктөн жолдор жабылып калган болот, ошондо аска таштарды от менен өрттөп, жарып, өрөөндөн чыгышат.

Жана дагы бир сөздө Дуаынбаян\* деген хан өлгөн соң, анын ордуна Алангу\*\* деген аял хан болуп, күйөөгө чыкпай, асмандан түшкөн нурдан боюна бүтүп, үч бала төрөп, алардын бири Боданжар хан болду делет.

\*Балким автор узак жылдар бою өлкөсүн бириктире алган моңголдордун акыркы ханын, Даянхан аты менен белгилүү (1470-1543) Бату Мункэ болхуджинонганы айтып жатса керек. Текстте: Даян Баян – мында анын Баян Мункэ болхуджинондун (1467-1470) баласы экендиги көрсөтүлбөй калгансыйт. – котормочу.

\*\*Алангу – Алангоа, Алунгоа же Эшихатун – бардык моңголдордун атактуу байыркы энеси. “Алтын баянда”: “Алунгоа, баргуджинтумэт элдерин бийлеген Баргуджингоа менен Хорилдай Мэргэнден АригУсунда төрөлгөн”. Моңголдордун легендарлуу бабасы Бортэ Чиноанын тукуму Добу Мэргэн Алунгоаны катындыкка алды. Добу Мэргэн өлгөн соң, Алунгоа эрсиз жашап, Буху Хатаги, Бухучи Салджи жана Боданчар Мунгхаг аттуу үч бала төрөйт”. “Добу Мэргэндин Бэлхунэтэй жана Бухунэтэй деген эки баласы күмөн санап: “Бул кимдин балдары? Кедей-шүмшүк Магалик Байагудайдын балдары эмеспи?” деп сурашат. Энеси аларды чогултуп “Ар түнү түндүктөн сары, кичинекей киши түшчү да курсагымды сылачы, качан күн нурларын чачыратып таң ата баштаганда ал сары итке айланып, ырылдап, кетип калчу. Билгендерге бул белги: ал Күндүн уулу. Ооба! Мен ошондой ойлойм”.

Башка уламыш: “Качан Добу Мэргэн өлүп, Алунгоа эрсиз жашап жүргөндө Боданчар төрөлгөн. Боданчар ыйык, түбөлүктүү Теңиринин баласы болчу. Энеси Алунгоага түндүктөн (Асмандан) хубилган (азыткы) келип, ышкысы артып, Алунгоа менен ак тамчы болуп кошулчу: борджигин уруусунан, сөөгү хигуд Боданчар ошондо төрөлгөн”. Хубилган – будда кудайынын же ыйыгынын кубулуусу. Кара: Лубсан Данзан. “Алтая тобчи” (“Алтын баян”. Которгон Н.П.Шастина. М., 1973. 54-56-б.б. 293.

Эшихатун – Алангоанын даражасы, сөзмө сөз “энеке - уруунун тамыры”.

Кыязы, мында эки башка болмуш кийин биригип кеткен. Юань династиясы кулагандан кийин XV кылымда Моңголиянын бириктирүүчүсү катары жаңы уруу санагын жүргүзүү үчүн Алангу Даянхандын катыны деп айтылып калган сымал. - котормочу

Жогоруда айтылгандар чындыкка жакындай. Себеби, Ергонокон дегендин мааниси – “аскалуу тоолор”. Карышкырдын канчыгы баланы аска тоолорго катып, андан балдарды тууду дегендин мааниси ошондо жатат. (Белгилүү болгондой) Алардын бири Бортечан хандын\* чыныгы аты “буурул карышкыр”. Кытайлык авторлордун карышкырдын канчыгынан төрөлдү деп чаташканы ошондон улам. Алангу кимден тапса да үч бала төрөп, аны нурдан таптым деп элди алдаган эмеспи, аны кытайлар биресе карышкыр менен баладан туулду деп, биресе асмандан келген карышкыр менен хан кызынан туулду деп чаташтырып жатышса керек.

Радловдун уйгур тууралуу жазган китебинде кытайлар – “... байыркы заманда Гаошан\*\*, же уйгур журтундагы Гулин тоосунан эки дайра агат: Тохула, Селенге деген” деп жазат. Ошол дайралар ортосундагы бир тоодогу дарактан жарык нур чыгып, аны эл барып караса чынында эле дарактан нур чыгып жаткан экен. Ал дарак кош бойлуу катын сымал томпок экен. Ошол дарактан бешбала төрөлүп, эл аны Кудайдын жибергени деп асырап, өстүрүп, аттарын Шумкартегин, Котуртегин, Түгөлтегин, Өртегин, Букатегин коюп, кенжеси Букатегинди хан шайлашыптыр.

Тегин деп ак сөөк – князды айтат, анын насилинен болгон отузунчу хандан кийин Иойлунтегин\*\*\* дегени хан болгон кезде Тан\*\*\*\* ханынын эли менен көптөгөн жылдар жоолашып, аягында куда болуп, Тан ханынын Цзинлин деген кызын Иойлунтегиндин уулу Иелитегинге кудалайт. Бул, Тан ханы дегени – Татан, же татар ханы болсо керек.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Бортэ чиноа (“буурул карышкыр” – моңг.) – моңголдордун атактуу бабалары. “Богоси аты boro “буурул” деген атка си мүчөсү кошулуп пайда болгон. Балким ал “буурул карышкыр аткан мергенчи”, “Алтай тобчи” чечмелеген “карышкырчы” (көрс. жыйн. кара, 304-б.) маанисинде болуп жүрбөсүн.

\*\* Радловдо: Гаочан. Голин тоосу. Тухула райрасы, Сэлэягэ. Букахян. (Радлов. “Маселеге...”. 63-б.).

\*\*\* Радловдо: Юйлуньтигинь.

\*\*\*\* Мында: кытайлар

 Иелитегинге\* кудалайт. Бул, Тан ханы дегени – Татан, же татар ханы болсо керек. Ал, Пели-пули-та\*\* деген тоодо эле. Мааниси ургаачы жайлаган тоо. Дагы Чели-таха\*\*\* деген тоо бар экен. Орусча мааниси “небесная гора”, бизче тагдырдын өкүмү дегендей. Дагы Хули-таха деген тоо болуптур. Мааниси Куттуу-тоо деген. Тан ханынын жиберген бир кишиси ошол Куттуу-тоону көрүп “ушунун чокусундагы бийик ташты кулатса бул элдин бакыты кайтат” деп, Иойлунтегинден калыңдын малы үчүн ошол ташты сурап ала албаган соң, ташты от менен өрттөп, кыйратып, ташып кетишет\*\*\*\*. Ошондон кийин тоодогу жан-жаныбар, куштар чуулдап, жети күнгө жетпей Иойлунтегин өлүп, андан кийинки хан болгондору да өлө берген соң калкы көчүп Бешбалыкка\*\*\*\*\*, же Беш шаарга келет. Түндүк тарабы – А-чу, же Аксу, батышы – У-дон-Каши, же Хотан менен Кашкар, чыгышы Си-фан, же Тибетке чейин бийлеп калат. Бул көчүү Бар-чижу-Ертетегиндин хан болгонунан 970 жыл мурда болгон эле дейт.

Эми Радловдун китебинде айтылган кытайлардын дарактан балдар туулду дегени чындыкка эч коошпойт. Ошондой болсо да Боданчар хандын баласы Букахан болсо керек. Себеби, Абулгази Бахадур хандын сөзүнө караганда Боданчардын эки баласы – Бука, Тока: бул, Букатегин менен Токолтегин болор, дарактан нур чыгып, ошондон туулду дегени – Алангонун нурдан таптым дегенин чаташтырып айтып алганга окшойт.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Радловдо: Цзинлянь жана Иели Тегин.

\*\* Радловдо: «Пелиполита (б.а. таг-тоо)”, (т.е. таг)».

\*\*\* Радловдо: «Тяньчелиюй таха».

\*\*\*\* Радловдо: Бойлонтегин ташты берүүгө макул болду, бирок таш өтө чоң болгондуктан кытайлар “аны от менен ысытып, үстүнө вино жана уксус куюшат. Ошондо таш жарылып, аны кол унаа менен ташып кетишкен”.

\*\*\*\*\* Тике: “беш калаа”. – котормочу.

Ал эми сөздүн аягында айтылган Бар-чижу-ерте дегени анык болгон. Рашид ад-дин менен Абулгази хандын айтуулары боюнча Чыңгыз хан кезиндеги уйгур калкынын Баурчык Едигут деген ханы, аны Рашид ад-дин Баржу деп жазат. “Ейдигу”\* деген анын ылакап аты дейт кытайлар. Едигут деп хандарын айткан деп жазат Абулгази. Чыңгызхандын тушунда уйгурлар киданьга же каракытайларга карап турганында Тайтцызу\*\* же Чыңгызханды угушуп, каракытайлардын аскер башчысын өлтүрүп, Чыңгызхан тарапка өтүшкөнү жана алардын башчысынын Чыңгызхандын Иели Андон деген кызын алганынын баары туура келет. Ошол, Баурчык Едигуттун Чыңгызханга караганы 1209-жыл болчу.

(Ушул жерден кийинки бөлүмдөгүлөрдү ачып берүү үчүн автордун текстине кошумча керектей. Котормочу тараптан мындай өктөм аралашууга жол берилбесе да, бирок, көрсөтүлгөн булактардан, тактап айтканда Н.А.Аристовдун “Жазмаларынан” кеңири шилтемелер үчүн кошумчалар керек деген максатта аргасызмын. – котормочу).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Ейдигу — «бакыттын ээси» (уйгурча) — котормочу.

\*\* Тайтцызу — Чыңгызхан. Тайцзу, Тайцзы, тайши — тактынын мураскору (кидандарда). Кабарла, мааниси “мураскор канзада», (“хандын канзадасы”. Кийин: тайджи – “аймактын атактуу ээси”, хунтайджи — императордун канзадасы. Кара: “Мэнда бэйлу” («Полное описание монголотатар” (“Монголтатарлардын толук жазмасы»). М., 1975, 153-б.

... Култегин эстелигинде 732-жылы, алардын тарыхы (түрктөрдүн, тукю) дароо Тумынхандан башталат. “Үстүдө асман, алдыда кара жер орногондо, алардын ортосунда адам баласы пайда болду. Адам баласынын арасында чумпамдык атактуу Бумынкаган көтөрүлдү. Ал, уруулардын, түрк элдеринин жоболорун орнотту, баарын баштады”. Көчмөн түрктөрдүн патриархалдык-уруулук турмушундагы Бумынкагандын башкы эрдиги урууларды жана алардын бөлүктөрүн туугандык жана уруулук бирикмелерге айландыруу чынында эле бардык жагынан өтө маанилүү артыкчылык болгон. Күчтүү, көп сандаган, бирдиктүү уруу жакшы жайыттарды ээлеп алууда, сырткы душмандардан өз жакындарын чындап, иш жүзүндө коргоп алуусунда, уруулук жана мамлекеттик иштерде өз башчыларынын саясый таасирин арттырып, уруунун же мамлекеттин карамагына түшкөн олжонун жана салыктардын көп үлүшүн алуусун камсыз кылган. Уруунун көп сандуусу анын күч-кубатын арттырганы менен жайыттарды пайдаланууда жана башка жагдайларда уруунун биримдигин узак убакытка сактап калууга кедерги болуп, эртеби-кечпи анын ири же майда өз алдынча бөлүктөргө ажырап кетүүсүн жараткан. Ошондон улам ар бир урууда бир жагынан уруулук биримдикти сактап калууну талап кылган шарттар сакталса, экинчи жагынан бөлүнүп кетүүгө курч же тымызын умтулууларды жаратып турган. Карама-каршы бул агымдардын күрөшү: кай бири уруусунун күчтүүлүгүн сактоону көздөп, өз уруусунун бүтүндүгүн коргоого умтулган, же айрымы алсызданып бараткан урууну бийлеп алууну көздөгөн уруу башчыларынын жана кадырлуу адамдарынын ортосундагы атаандашуу менен татаалдашып, күчөп, адатта алар бөлүнүп кетүүнү көздөп турушчу.

... В. В. Радлов орус жана кыргыз-кайсактардын... үстүнөн жүргүзгөн байкоолорунан улам уруулар менен уруктардын көчүп жүрүүлөрү “көчмөндөрдүн жашоо талабы” экендигин жана ушундай курамдагы тынымсыз өзгөрүүлөрдөн “бүтүндөй элдин жашоо мүмкүндүгү сакталып турарын” калыс жыйынтыктайт. Көчмөндөрдө эркиндигинен ажырап калган уруктук жана уруулук жаңы бирикмелерди түзүү мүмкүндүгүнүн жоктугу\* анын оюнча “бакыбаттыгын куруткан былгуу” жараткан. Ошентип, уруулар түрк көчмөндөрүнүн турмушунда бардыгын камтыган зор мааниге гана ээ болбостон, алардын саясый тарыхында да өтө маанилүү болгон. Албетте, уруулардын мындай маанилүү учурунда, көчмөндөрдүн өмүрү жана тагдыры уруусуна тике байланыштуу болуп турган кезде, уруулардын бекемдиги өтө зарыл экендиги белгилүү. Уруулар толук, же бөлүгү менен ар кандай бирикмелерге кошула алмак, бирок түпкү атын бекем сактоого тийиш болгон. Чынында эле көптөгөн кылымдар мурда кытай тарыхчылары жазып калтырган уруулардын аттары аларды алып жүрүүнүн тарыхий маанилүгүнөн азыркыга чейин айрымдарында сакталып калган. Бул жагдай көчмөн турмушун жана уруулук жашоосун, аны менен уруулук атын сактап калган азыркы түрк урууларынын жана элдеринин этникалык курамын кайсыл бир деңгээлде аныктоого мүмкүндүк берет.

Түрк көчмөндөрүнүн уруу атынан сырткары алардын уруулук турмушуна байланышкан этникалык курамынын көрсөткүчү болуп урууга же анын мүчөлөрүнө тийиштүү мүлккө, көбүнчө малга басылуучу мөөр катары колдонулган уруу тамгалары эсептелет.

Кыязы эң байыркы, түрктөрдүн (тактап айтканда гаогюйлүктөрдө) тамгалары тууралуу эскерүү V кылымга таандык: “Малына тамга басышат, талаада чоочундарга кошулуп кетсе да аны эч ким албайт”. Байыртадан эле түрк малчылары уруу тамгаларын колдонуп келгенинен күмөн саноого болот. Кыязы, уруу тамгалары алгач уруу кудайынын же ыйык коргоочусунун белгиси болуп, кийин гана уруу менчиктеринин белгисине айланып, ал үчүн оюп, кесүүгө же күйгүзүп жасоого ыңгайлуу геометриялык мүнөз алса керек. (Н. А. Аристов. Заметки... 282—285-б.).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Радловдо: “Россияга баш ийгендер”, (К вопросу... 72-б.).

\* \* \*

Аристовдун айтуусу боюнча байыркы казактардын негизги урууларынын өз-өзүнчө тамгалары болгон\*. Аристовдун жазганы боюнча казактардын негизги урууларынын тамгалары булар:

Улуу жүз – Дулат (тамгасы – О),

Албан (тамгасы - ),

Суандыкы – О,

Ботбайдыкы - О, же мындай,

Сыйкымдыкы - ,

Орто жүздө Коңурат (тамгасы - ),

Аргын (тамгасы - ),

Каңлы (тамгасы -),

Кыпчактыкы - ||,

Керейдики – же мындай – Х,

Наймандыкы - . Чыңгызхан улуу каган болгондо ал ар бир уруунун бегине (жол башчысына): ураанды, даракты жана тамганы ыйгарган. Уйсун уруусунун бийи\*\*, Улуу Жүздүн башчысы Майкыга:

\*Көптөгөн байкоолордун негизинде уруулук тиричилиги мурдатан эле урай баштаган чыгышфин урууларында эски бүлөдөн алыстай баштаган жаңы бүлөлөргө тамганы эски бүлөнүн тамгасына кошумча белги киргизүү аркылуу жүргүзүлөт. Бул, уруулук тамгалар дал ушундай жол менен түпкү тегинен келип чыккан деген ойго түртөт. Эгерде ал туура болсо, анда азыркы уруулук тамгалар аны колдонуучулардын кайсыл уруудан келип чыккандыгын көрсөтүүсү тийиш... Мындан улам уруулук тамгалар, айрыкча мүмкүндүккө жараша көчмөндүк турмушун жана уруулук жашоосун сактап калышкан көп сандагы түрк урууларын жана элдерин изилдөөдөн, аларды чогултуудан соң уруктардын жана уруулардын этникалык курамына маанилүү көрсөткүч болуп кызмат кыла алат”. (Аристов. Заметки... 285—286-бб),

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*\* Бий — уруу башчысы; сот.— Которм.

мындан нары сенин урааның - салават, кушуң – бүркүт\*, дарагың – каражыгач\*\*, тамгаң – сүргү\*\*\* тамга болсун дептир. Ал мындай: орто

NOA.OEE .OC N.AAIEE .OC

aoeao

eii.ao

a.aui

noaiaue

aeaai

eaiaeu

eei.ae

eee

aioaae

ea.ae

neeui

eee

iaeiai

\*Аристовдо: орел.

\*\* Аристовдо: вяз.

\*\*\* Аристовдо: «срка» (сурку) — ворона.

жүздөн Коңураттын\* Сеңгиле бийине “урааның Коңурат, кушуң шумкар, дарагың - алма, тамгаң – ай тамгасы болсун” деп айткан экен. Ал мындай: Эми мен кытай булактарына кайрылган Наджип Гасымбектин\*\* маалыматтарынан бир аз гана жазамын.

Хижрадан, же биздин пайгамбарыбыздын мезгилинен 2819 жыл мурда, же орусча эсеп менен Ыйса пайгамбардын\*\*\* заманынан 2197 жыл мурда Хаба бийлиги бийлей электе Кытайдын түндүк жакк тарабында тукю, же түрк калкы бар экендиги маалым болгон.

Андан 1081-жылдан соң Ы.П. 1116 жыл мурда\*\*\*\* Уан хан заманында хун аталган түрктөр Кытайга карадык деп, Уан хан насилинен Юдан хан болгон кезде хундар бузулуп, Кытайдын Шан си деген вилаетин \*\*\*\* чапкан. Бул, хун же гун аталган түрктөр Ы.П. 920 жыл мурда уруш баштап, андан 213 жылдан кийин, же Ы.П. 697-жылы Кытайдын Ганьсу деген жерине кирген, ал жер кытайлардын Моголистан менен чектешкен жери эле. Андан 45 жыл өтүп, Пэчили деген вилаетин чаап, түрктөр улам бир жерин чаба берген соң андан кутулууга Ы.П. 214 жыл мурда Чин коргону деген опсуз чоң коргонду сала баштап, он жылда бүтүрдү\*\*\*\*\*. Элдин

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*”Коңур+ат” – сөзмө сөз “коңур ат” (каз.) – которм.

\*\*Радловдун “Уйгурлар маселеси боюнча” эмгегинде Казембек деген бирөө: Эл Агартуу Мин. 1841. Август, 58-б. шилтеме жасап, мисал келтирет.

\*\*\*Мындан нары: Ы.П. (Ыйса Пайгамбарга чейин, же б.э. чейин).

\*\*\*\*Автордо ушундай – которм.

\*\*\*\*\*Автордо ушундай. Мында: аймак – которм.

\*\*\*\*\*\*Улуу Кытай сепили айтылып жатат – которм.

Искендер\* коргону деп жаңылыш айтып жүргөнү ошол коргон болуу керек. Аны кытайдын Чин-Шы-хуанди\*\* деген ханы салып бүтүргөн. Ал өлгөн соң Ы.П. 210-жылдан соң кытайлар өз ичинен бүлүнүп, чек ара аймактары кароосуз калып, хун түрктөрү татарлардын Карамүрөн деген дарыясын айланып өтүп, Кытайды талай баштайт.

Жана бир эски кабар: Ы.П. 1300 жыл мурда Чэ-эу насили Кытайды бийлеп турганда Азиянын түндүк тарабында хун, же гун деген калк болгон. Бул, Орхон дайрасына коюлган аттан улам болчу. Ошондон улам ал калк хун аталышкан. Андан кийинки бир замандарда түрктөр хун-ну деп да аталышты. Анын себеби кытайлар Хуан-хэ дарыясынын түндүк жагындагы элди Хунну деп атагындыгынан келип чыккан. Санжыраларда хунну деп аталганы он ну, же он уйгур дегенден келип чыккан деп жазат Радлов. Жана бир кезде булардын түндүктө татар аталган хунндун топа, сиен-хи, жу-жен\*\*\* деген уруулары Азиянын күн батыш четине чейин барган. Ал, хун-ну кытайлар менен көп согушуп, кээде жеңип, салык да алган. Алар хандарын Шань буй юо деп, андан кийин Танжу деп аташкан. Кийинки заманда калмактардын тайчи дегени да ошол сөздөн улам. Байыркы хуннулар хандын катынын иэн-ши деуши дешчи. Биздин казактардын өзүнөн улуу кишинин катынын

\*Кош Мүйүздүү Искендер – чыгышта Александр Македонскийди ушундай аташкан – которм.

\*\*Цинь Шихуан (Ин Чжэн – б.з.ч. 246-210-ж.ж. – Цинь династиясынын биринчи кытай императору (байыртадан бери Кытайдын европалыктарча аталышы ушундан улам: латынча Sinae, франц. Chine, англ. China. КЭРдин бир дагы эли эч качан өз өлкөсүн Кытай, өздөрүн кытайлыктарбыз деп атабаган. Бизде кабыл алынган бул аталыш орто кылымда Манчжурияны, Монголияны жана Кытайдын түндүк-батыш бөлүгүн камтыган аймакта зор империя курган кидань (кытай, Китай) элинен, түрктөр берген этнонимден келип чыккан. Анын аты менен тарыхий доор – алты падышалыкты талкалоо жана Кытай чөлкөмүн бириктирүү (б.з.ч. 221-ж.) – бирдиктүү мамлекетти куруунун алгачкы кадамы байланышкан. – которм.

\*\*\*Тоба, сяньби, жужандар. — которм.

жеңеше (жеңе – кырг. – которм.) дегени ошондон болсо керек. Алардын танжусу, же ханы Ен-Шан тоосунда турган экен. Ал тоо алтайдын Ертыш дарыясына карай созулган тоо кыркасы болчу. Танжу кытайлар менен тынч жашаган мезгилде алардын ханына “Асман, Күн, Ай тараптан хундардын тактысына коюлган улуу Танжудан” деп жазчы, Мындай тынч жашоо Ы.П. мурдагы 210-жылга чейин созулган. Жогоруда айтылгандай кытайлар бүлүнүп, аларды хуннулар чаап-талаган ошол кезде хундардын ханы Томын Танжу болгон экен. Ал, Томын хан Ы.П. мурдагы 206-жылы өлүп\*, анын ордуна Модэ, же Мөте деген баласы хан болуп, Ы.П. чейинки 174-жылга чейин көп жерлерди басып алган\*\*. Ошол кезде Кытайда Фау-Хуанг-ти хан болгон.

\*Ошол мезгилде сюнну (хунну) же гунну мамлекети пайда болгон. “Ы.П. чейинки 209-жылы өзү өлтүргөн атасы Томындан шаньюй (“кеңири”) – башкы башкаруучу даражасын алат, Маодунь көчмөндөрдүн башчыларын тез арада баш ийдирип, аймактык өзгөртүүлөрдү ишке ашырууга жетишет”. (М. В. Крюков, Л. С. Переломов, М. В. Софронов, Н. Н. Чебоксаров.

Борбордоштурулган империя доорундагы байыркы кытайлар (Древние китайцы в эпоху централизованных империи). М., 1983. 112-б.). Модэшаньюй (Маодунь)— б.э.ч. 209— 174-ж.ж..

\*\*”Маодундун атчан жоокерлери чыгыштагы дунху уруусун талкалап, көптөгөн туткундарды алып, малдарын тартып алды да түндүкккө жылып, динлиндерди, азыркы кыргыздардын бабаларын багынтат, андан кийин батышка бурулуп, даючжи (массагеттер) урууларын жеринен кубалап жиберди.

Маодун империясы миңдеген чакырымга созулган: батышында азыркы Синцзян менен чектешип, түндүгүндө Байкалга жетип, чыгышта Ляохе дарыясына жетип, түштүгүндө Улуу Кытай сепилине барып такалган. Ошол кездеги Кытайдын түндүктөгү коңшусу тууралуу Сыма Цянь: “Маодунь бийликке келген кезде сюннулар өтө кубаттанып, түндүктөгү бардык варварларды багынтты жана түштүктө Ортолук мамлекетке каршы тура алган мамлекетти курушту”. (М.В.Крюков, Л.С.Переломов. Байыркы кытайлар... 113-б.).

\*\*\* Модэшаньюйдун мезгилинде Кытайды: Гаоцзу (Лю Бан, 206—195), Хуэйди (Лю Ин, 194—188), Вэньди (Лю Хэн, 179— 164) башкарышкан.—которм.

Жогорудагы Мөте Сухнгың-фу шаарын ээлеп, Шаньсиге кирип, Шиан-фу шаарына келген соң Фау-ти хан каршы чыга албай, кызын берип келишти\*. Андан кийин кытайлар менен түрктөр көп кыз алышты.

Ыйса Пайгамбардан 175 мурда хуннулар Юши, же Шуршит калкын Ганьсу менен Шэн-сиден кууп чыгып, күн батышка карай Балкаш көлү менен Иле дарыясына кубалады.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* «Сюннулардын кытай жерине жасаган тынымсыз кол салуулары ханьдык император Гаоцзуну кооптондургандыктан ал кызматкери Лю Цзинден кеңеш сурап кайрылды. Лю Цзин: Улуу Урматтуум, эгерде сиз байбичеңизден туулган улуу кызыңызды Маодунга аялдыкка берип, көптөгөн белектер менен жөнөтсөңүз, ал ханьдык императордун кызы өзүндөй жапайыга мол байлык алып келээрин түшүнөт да, кызыгып, өзүнүн аялы кылат, ал качан уул төрөгөндө аны сөзсүз мураскору деп жарыялайт, ал болсо анын ордуна шаньюй болуп калат. Эмнеге андай болот? Ханьдын белектерине ач көздүгүнөн. Сиз болсо Улуу Урматтуум, жыл мезгилине жараша ханьдарда артыкбаш, бирок сюннуларда таңсык белектерди жибериңиз, шаньюйдун ден-соолугун сурап туруңуз, ыңгайына жараша аны байкатпай жүрүм-турумун жөндөп туруучу сөзгө чечен кишилерден жөнөтүп туруңуз. Маодунь тирүү кезинде албетте, сиздин күйөө балаңыз болот, өлгөнүндө сиздин кызыңыздын баласы шаньюй болуп калат. Неберенин чоң атасына тең мамиле жасаганын качандыр бир уккандар барбы? Ошентип, согушсуз эле сюннуларды акырындык менен өз кызматчыбыз кылып алууга болот”.

Гаоцзу жупуну бүлөнүн кызын өзүнүн улуу кызы катары шаньюйга аялдыкка берди жана жылыга белгилүү өлчөмдө белек жиберип турууга милдеттенди, ал, чынында жыл сайын төлөнүүчү салыктын жымсалданганы болучу. Ошентип, б.э.ч. 198-жылы тарыхта “туугандыкка негизделген тынчтык келишимдери” аталган көчмөндөрдүн коңшулар менен келишимдери башталган («хэ цинь юэ»)—Кытайдагы көчмөн элдердин тарыхы боюнча материалдар. III—V кк. 1-чыг. Сюнну. М., 1989. 164-б. Кытайдын көчмөндөргө байланыштуу саясатына мүнөздүү алгачкы келишим болгондуктан түп нускасы толук келтирилет. Анда сюнну башчыларынын кытайлык төбөлдөргө карата баш ийүү идеясы камтыла баштаган. – которм.

\*\* Юэчжи «... батышында Дунхуандан тартып чыгышында Ганьчжоуга чейинки талаа аймактарында өкүмдүк кылышкан. Бир кыйла мезгил аларга сюннулар баш ийишкен, акыры б.э.ч. 176-174-ж.ж. мурдагы кол алдындагылар тарабынан талкаланган. Ошондон кийин юэчжилердин (чоң юэчжилер – да юэчжи) негизги бөлүгү батышка көчөт жана ондогон жылдардан кийин эле Бактрия менен Парфия ээликтерине кол сала башташкан. Б.э. I кылымында кубаттуу мамлекеттик бирикме түзгөн кушандар чоң юэчжилердин бир бөлүгү болгон. (Крюков. Байыркы кытайлар. 57-б.)

Юшилер өз кезегинде Яксарттан (Сыр-Дарыя) өтүп, Согды Бактрияны алып, андагы Се же якут-саха\* аталып, мурда барышкан түрктөрдү кууп салышты. Ошол мезгилде хуннунның Тан-жуы яғни ханы танжу чыгыш татарларды чаап, быт-чытын чыгарды. Ошол татарлардын айрым бөлүгү кытайлардын Пекин шаарынын түндүгүндөгү У Хуан тоосуна жашынган жана ухуан татарлары деп атала баштаган. Жана бир бөлүгү болсо Сиенби тоосуна барып, ошол ат менен сиенби\*\* аталышты. Жогоруда аталган юейшилер Мавераннахрга\*\*\* кирген заманда, хуннулардын батышындагы коңшусу усин эле же уйсундар болгон. Алар Или\*\*\*\* дарыясынын жээгин жердешкен. Уйсун хандары кунми (гуньми) даражасын алып жүрүшкөн. Ошол хуннулардын уйсундар менен ынтымагын бузмакчы болуп, кытайдын алгач батышка жол салган\*\*\*\*\* саякатчысы Чан Киенди жиберишкен эле. Кытай башчысы ошол кезде Кайкия, же Мавреннахр Пуси, же

\*Caha — сактар — Азия талааларындагы алгачкы көчмөндөр (б.з.ч. 1 к.)

\*\*Монголдордон мурдагы уруу, “дунху, шаньюй Модэ тарабынан б.э.ч. 209-жылда талкаланган, Улуу кытай сепилинен түндүгүрөөк кеңири аймакта жайгашкан хуннулардын коңшусу. Дунху уруусу өздөрүн ухуань же жакын жайгашкан тоонун атынан өздөрүн сянби деп аташкан. — МЭРнын тарыхы, 3-басыл., М., 1983, 103-104 бб.

\*\*\* Мавераннахр (арабча: “Суунун наркы тарабында”, б.а. Аму-Дарыядан же Сыр-Дарыядан): В. В. Бартольд. Туркестан. Т. II, 65—81бб.

\*\*\*\* Усундар “алгач түштүгүндө Лобнордон (көл) тартып, түндүгүндө Алтайга чейинки кеңири аймакты” ээлеп турган. (Крюков. Байыркы кытайлар... 57-б.).

\*\*\*\*\* башында Модэ турган б.з.ч. III—II к.к. түндүктө уюшулган гунндардын биримдиги Кытайга катуу коркунуч жаратып турган. Гунндарга каршы согуш баштарынын алдында Уди (б.з.ч. 138-ж.) тарапташ табуу үчүн батышка Чжан Цянь деген өз өкүлүн жөнөткөн. Чжан Цянь гунндарга туткунга түшүп калып, “батыш өлкөлөрү” тууралуу маанилүү маалыматтарды чогултуп, он жылдан кийин гана кайтып келген. Ал, Кытайдан чөлдөр жана тоолор аркылуу Орто Азияга алып барчу жолду алгач ачкан. Бул жол Европада “Улуу жибек жолу” деп аталган. (Крюков. Байыркы кытайлар... 91-б.)

Парсылар (поси)\* менен соода жүргүзүп турган. Эми болсо соода жолунда Чан Киенди (Чжан Цань) туткунда он жыл кармаган хуннулар олуттуу бөгөт болушкан. Бул, Ы.П. чейинки 139-129-ж.ж. болгон. Чан Киенди Аристов Чжан Чянь деп жазат.

Ы.П. 70 жыл мурда жогоруда ухуан аталган татарлар хуннулар менен жаңжалдашып, бардык танжулардын, анын ичинде Модэнин да мүрзөсүн талкалап, хуннуларды батышка сүрүп, көп жерин тартып алды. Ы.П. 54жылга чейин си-энби аталган татарлар Кытайда болушуп, ухуанды жеңсе да алар кайтадан жыйналышып, бир хандык болуп, Ыйса пайгамбардан кийинки 207-жылга чейин келишти\*\*.

Ы.П. кийинки 43-жылы хун хандыгы экиге бөлүндү. Бири Түштүк, бири Түндүк\*\*\* аталып, 65-жылы экөө биригип, Кытайдын Шанси менен Хами деген жерине жортуулдап барып, жеңилип кайтышты. Аларды кытайлардын Цчу-хян деген генералы кууп, Килушан тоосунда дагы жеңип, аскерин кырып, ошондо түндүк хунндун ханы менен бир далайы батышка качты. Ошентип, 93-жылы хуннулардын түндүк ээлиги

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Автордо ушундай. Кыязы, кытай транскрипциясында перстер – которм.

\*\* «Соңку Ханьдын аягында Кытайда болуп жаткан баш аламандыктан пайдаланып ухуандар Кытайдын чек ара тарабындагы жерлерге дайыма кол салып турушкан. Б.з. 207-жылы гана Цао-Цао алардын жол башчысы Тадунду талкалап, миңдеген кишилерин туткунга алган. Жеңилип калуудан соң ухуаньдардын көпчүлүгү сяньбийлердин ээлигине качышкан, 10 миңден ашуун бозүйлүү журт кытайлар тарабынан Ортолук мамлекетке көчүрүлгөн».

(Чыгыш жана Борбордук Азия элдеринин тарыхы (История народов Восточной и Центральной Азии). М„ 1986, 86-б.).

\*\*\* «Б.з.ч. 51-жылы шаньюй Хуханье кытай сарайына келип, өзүн Ханьга баш иерин (вассал) моюндады. Хуханьенин саткындыгына макул болбогон сюннулардын бир бөлүгү шаньюй Чжижндин жетегинде түндүккө, Гоби чөлүнөн нары кетишкен. Сюннулар түштүк жана түндүккө бөлүнүштү. Бул, сюнну империясынын кыйроосунун башталышы болгон. Ошол учурда кытай төбөлдөрү кийин салттуу саясатка айланган “варварларды варварлардын жардамы менен жок кылуу” аракетин күчөтө баштайт. Анын алкагы өтө кенен – психологиялык таасир этүү, уруулаштарды кайраштыруу окшогон элчилик ыкмадан, түштүк сюннуларды түндүктөгүлөрүнө каршы согуштарга пайдаланууга чейин болгон». (Крюков. Байыркы кытайлар.., 123-б.).

жашоосун токтоткон\*. Хуннулардын калган эки жүз миң түтүнү (бозүй) Кытайга баш ийген. Бирок, багынбаган көчмөндөрдүн бир бөлүгү Алтайдан ашып, муз талаадан өтүп, Оролдогу башкырлардын\*\* жерин жердеп калышкан. Ал, баргандар Европанын чек арасында хандыкка биригип, “батыш хунндар” деген ат менен дагы көп жыл турду. Кытайлар алардын хандыгын – Тянжу деп аташкан. Дал ушулар\*\*\* өздөрүнө уйгурларды, оногурларды, сиенпилерди жана башка түрк элдерин кошуп алып Европага басып кирип, алан журтун алышкан ушулар болчу. Христиан жыл санагынын 78-жылы алар Кавказдан ашып, Азербайжан, Ирак, Гажамга\*\*\*\* киришкен. Бул, 167-жылы Марк Орёл\*\*\*\*\* заманында румдар менен согушканы латынча китептерде бар\*\*\*\*\*\*.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* «Хунндар жеңилип, төрт бутакты түзгөн, алардын ар киминин өз тагдыры болгон. Алардын бири, баш ийбегендери жаңы мекен издеп, азыркы Казахстандын талаалары аркылуу өтүп, Урал менен Волганын ортосуна кетишкен. Экинчи – (чабал хунндар) – Тарбагатайга жайгашып, Жетисууну ээликтеп алышып, эрдиктери менен Азияны кыйла жолу таң калтырган. Үчүнчү, ыкшоолору, өз мекенинде калат жана жеңүүчүлөр менен аралашып кетишет, анын аркасында сянбий тилинде өтө көп түрк сөздөрү сакталып калат. Акыркы, төртүнчү бутагы Улуу сепилдин эки тарабына, Шаньсиде, Ордосто жана Алашанда отурукташып калат. Хунндардын дал мына ушул бутагы мурдагы хунндардын атак-даңкын кайрадан калыбына келтирүү демилгесин өздөрүнө алышат». (Л. Н. Гумилев. Хунндар Кытайда. М, 1974. 27-б.).

\*\* «Угротилдүү жана түрк тилдүү элдердин жерлери аркылуу хуннулар миңдеген чакырым жолду басып өтүшкөн. Бул “жортуул” алардын 200 жылын алган». (Плетнева. Көчмөндөр... 19-б.).

\*\*\* Б.а. гунндар. «Европада хунндар угор, алан жана германдардын көптөгөн урууларын жетектеп “Элдердин улуу журт которуусун” баштаган, Батыш Рим империясы ошол кезде кулаган». (Л. Н, Гумилев. Ойдон чыгарылган падышалыкты издөө. М., 1970. 37-б.).

\*\*\*\* Автордо ушундай, - которм

\*\*\*\*\* Кыязы автор рим императору Марк Аврелий Антонийди (б.к. 161-180-жж.) айтып жатса керек. — которм.

\*\*\*\*\*\* Плинийдин, Марцеллинин ж.б-лардын эмгектери айтылып жатат. Кара: Латышев В. В. Скифия жана Кавказ жөнүндө байыркы жазуучулардын кабарлары — ВДИ, 1949, № 4.

Жогоруда айтылган түндүк хунндар барып “батыш хунндары” аталып турганда, түштүк хуннулары Шаньсиде болгон. Алардын ханы Хюлан-шига 93-жылы кеткен\* түндүк хунндардан калган көп элди басып турган. Бара-бара бул түштүк хунндар да начарлап, кытайдын бир бөлүгү сыяктуу болуп, көчмөндөргө каршы күрөштөрдө кытайлардын куралына айланып\*\* калды.

206-жылы кытайлар өз ичинен бүлүнүп\*\*\*, үчкө бөлүнөт. Бири – Уай деген түндүк четиндегилер, бири Уу дегени түштүктө, үчүнчүсү – Хань\*\*\*\* батышта болду. 207-жылы Уай аталгандары айланасындагыларды бир-бирден өзүнө карата баштады, акырында түштүк хунндарды алып, 221-жылы алардын хандыгын биротоло жок кылды. Алардын көпчүлүгү Ганьсу менен Шаньсидеги журтташтарына кошулду. Жогоруда айтылган си-энби аталган калктар 225-жылы Орто Азияга кирип, ири бир хандык түзүп, 320-жылы Иле дарыясынан Аму дарыясына\*\*\*\*\* чейин алды. Ошол, си-енби деген ат менен бул жак Сиберия аталды.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Автордо ушундай. Сал.: «Хуннулардын бир бөлүгү Хань империясынын бийлигин тааныды, башкасы 73-жылы жеңилүүгө учурады жана жылнамачылардын сөзү менен айтканда “белгисиз жакка жоголду”, б.а. “Элдердин улуу журт которуу” доорун ачып, батышка көчүп барды». (Элдердин тарыхы... 36-б.).

\*\* Кытайлардын саясатына ылайык: “варварлардын жардамы менен варварларды жок кылуу” – которм.

\*\*\* 184-жылы от алган Сары жоолукчандардын көтөрүлүшү бүтүндөй өлкөнү шал кылган. Императорлук армиянын көтөрүлүштү басууга алы жеткен эмес. Бул милдетти бир нече “күчтүү үйлөр” алып, максатына жетүү менен ага кошуп соңку Хань империясын да жойгон. Андан соң Сары жоолукчандарга каршы жазалоочу экспедицияларды жетектеген аскер башчыларынын ортосунда айыгышкан күрөш башталган. (Элдердин тарыхы... (История народов...) 38-б.).

\*\*\*\* «Ошентип, III кылымдын башында Кытайда жалпысынан төрт жүз жылдан ашуун өкүм сүргөн борбордошкон Хань империясынын ордуна өлкөнү өз алдынча үч мамлекетке бөлгөн – Вэй, Шу жана У Үч хандыгы келген. (Ошол жерде...)

\*\*\*\*\* «Сяньбийлердин тагдыры башкачараак болгон. Алар ухуандардан айырмаланып азыркы Монголиянын жана Кытайдын чектерине жакын, бирок күчтөп көчүрүлбөстөн келишкен.

Бул мамлекет Наджип Гасымбекте Топай Сюнну, Аристовдо Юан Уви\* аталат. 310-жылы

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Алар тууралуу маалыматтарды “Түндүк Вэй династиясынын тарыхынан” (сянбийлердин тоба уруусу түзгөн мамлекет) табабыз – Элдердин тарыхы... 87-бет,

“Аксакалдар кеңешинде – аскердикдемократиялык курамдын мүнөздүү бир бутагында; аксакалдар тарабынан атактуу уруулардан чыккан жаш жана өткүр жоокер – Таншихай (Таньшихуай, 141-181-жж.) шайланган. Ал өзүнө калган аксакалдарды баш ийгизип жана сянбий бирикмесин (уруулар бирлиги) жетектеп калган. 155-160-жылдар аралыгында Таншихай “хунндардын өлкөсү алдындагы чыгыштан батышка созулуп жаткан 14000 ли жерди толук ээлеп алган». Кыска убакыттын ичинде Таншихай ири империянын башында турган» (В. А. Плетнева. Орто кылымдагы көчмөндөр. М., 1982. 19-б.).

Сянби өлкөсү Тяньшихуай өлгөндөн кийин (174-ж.) урууларга бөлүнүп кеткен, чачырап жана “аларда II кылымда болгон мамлекеттүүлүктүн башатын III кылымда жоготуп койгон”. III к. сянбилик таасирлүү князь Мохоба ички Кытайга көчөт жана Пекиндин жанына жайгашат. Кытай төбөлдөрүн туурап ал өз уруусун Муюн атайт жана ушул ат менен анын мамлекети тарыхка кирген. 307-жылы Муюн Хой өзүн сянбилердин улуу шаньюю деп жарыялайт... 307-жылды түштүк сяньби мамлекети түптөлгөн учур деп атоого болот. Үч жыл өткөн соң 700 сянби бүлөлөрү батышка көчүп, Цайдам тайпак тоолоруна жетет, ал жерде Кукунор көлүнүн жээгинде Тогон же Туюхунь падышалыгын негиздешет. Элдин аты анын алгачкы башчысынын, Муюн-Хойдун бир тууганынын атынан келип чыккан. (Гумилев. Хунндар Кытайда... 31-32-бб.). “Борбор Азия элдеринин тарыхында сянбийлердин ролу өтө чоң. Монгол элдеринин байыркы бабаларынын бардык түптөлүү процесси (ХП—XIII кылымдарга чейин) өзүнө тектеш урууларды бириктирип, андан соң баш ийдирип алууга жетишкен сянбийлердин кайсыл бир тобу менен аныкталат». (Л. Л. Викторова. Монголдор. Элдердин жаралуусу жана маданият башаттары. М„ 1980. 129-б.).

\* ТобаВэй (386—535)? — сянбий табгачтарынын мамлекети (тоба). МЭР тарыхы. 106-б. ... сянбийлер – муюндар жана табгачтар (тоба), ич ара жана кытайдар менен кандуу күрөштөрдөн кийин Янцзы бассейнине сүрүлгөн тобалар жеңишке жетишип, кытай аталышынында расмий Вэн кубаттуу империясын негиздешкен. (Гумилев. Издөөлөр... (Поиски...) 40-б.). Юйвэндер кидандарга тектеш хунндарга баш ийген сяньбийлердин урпактары болушкан. Юйвэндердин башчылары хунн шанюйлеринин тукумунан болушкан. (Викторова. Монголдор... 192-б.).

ушул сиенби насилинен чыгышкан, эски санжыраларда Жужен же Жөже\* деген ар түрлүү ат менен жазыла турган түрк тектүү бир калк батыштагы калктарга катуу чабуулдарды жасаган. 390-жылы Жужендер жогорку сиенбилерди журтунан кууп, хандыгын жок кылды. Бул, Жужендер Каракорумдан козголуп, акырындап бүтүндөй Татарстан жерине жайылды. Анын хандары да танжу аталышкан. Тулун деген бир ханы 402-жылы хакан\*\* аталып, андан кийинки хандарын хакан деп аташты. Алар бир учурда батыш хунндары турган башкурт жерлерин да алды. Атилла\*\*\* дегендин 430-жылы Европанын быт-чытын чыгарганы ушул жужендердин иши экени анык.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \* Жуаньжуандар, жужандар.

IV кылымдын соңунда Борбор Азиянын талааларында Жужан каганаты пайда болгон. Алтай, Орхон менен Селенганын ар кайсыл түрктөрү, Онон, Керулен, ШараМурэн жана Хинган тоо этектериндеги сянбилер алардын кол алдында болушкан. Жужандардын аталышы жана алардын келип чыгышы так эмес, ал эми кытай булактарындагы маалыматтар карама-каршы. Жужандар өздөрүнө баш ийген алтайлык түрктөр тарабынан талкаланганга чейин IV кылымдын ортосуна дейре азыркы Монголиянын аймагына ээлик кылып келишкен. Жужандардын бир бөлүгү жана аларга баш ийгендер Византиянын императорунун макулдугу боюнча алыскы батышка көчүп барып, Паннония жерин жердеп калган. Европага көчүп барышкан жужандар ал жакта аварлар аты менен белгилүү. Алар, кийин венгрлер калыптанган элдердин арасында болуп, өздөрү менен борборазиялык көчмөндөрдүн маданияты менен тилинде алтай элементтерин ала келишкен. (Викторова. Монголдор... 130-131-бб.).

\*\* Жужандар каганаты Шелунь хандын убагында өзүнө каратып алган жаңы уруулардын эсебинен абдан күчтөнгөн. 402-жылы Шелунь “эң кубаттуу” даражасы менен каган аталган. (МЭР тарыхы... 106-б.)

\*\*\* Аттила — канкорлугу үчүн замандаштары тарабынан “Кудайдын камчысы” аталган гунндардын жол башчысы, 433-жылы гунндардын бийлик башына келген.

445-жылы өлгөн. Европанын тереңине жортуулдарды жасагандыгы, “бардык европалык элдерди титиреткендиги” менен атагы чыккан. (Плетнева. Көчмөндөр... 44-б.). «Атилланын ойлору дүйнөнү талап алууга багытталган” – деп жазган Иордан, жортуулдарынан кийин ал “өз журтуна” кайтып келүүчү. (Иордан. Геттердин келип чыгышы жана ишмердиги. М„ I960, 101 —103 бб.).

Буларды Яжук, мәһжуж дегендер да болду. Булардын хандыгын түрктүн Она-һуйи Наған, Лу, Чин\* деген баатырларынын аскерлери 552-554-жылдарда кырып, жоготту. Ошондон улам түрктөр бүткүл Азиянын түндүк жагын жана Кашкар, Самарканддын жерин түгөл ээледи. Андан соң түрктөр парсынын падышасы Хисрау Наушируан\*\* менен биригип, хундардын Мавереннахр тарабындагы Эфталит\*\*\* же Тилу мамлекетин да жок кылды.

557-жылы Уархоти аталган эфталиттин төбөлдөрү бир аз аман калгандары менен качып кетет. Санжыралардагы Уархутй, же Уархонит деп жазылган уйгур сабыр же түрк дегендер ошолор болгон. Бирок булар Европага кирген кезде авар аталышкан. (бул аварларды Аристов алардан мурда келген Түргеш менен эки хандык калк, түрк насилдүү дейт).

Мурдагы калктардын өнүгүү жолу бирдей болгон деп айтууга болот. Бардык түрк уруулары коңшу элдерди кырып-жоюп, же бири-бирин чаап, талагандагы максаты – өзүнүн күчтүү болмогу, “бирөөнүн өсүүсү - бирөөнүн жоголуусунан табылат” деген данектүү макал сыяктуу түрктөр жолукканын кырып жүрүп\*\*\*\* жашоосун улаган.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* VI к. ортосунда жужандардын мамлекети Монголиянын талааларында башында алтай түрктөрү турган түрк урууларынын бирикмеси тарабынан талкаланат. 552-жылы жужандардын Анахуань ханы түрктөрдөн жеңилип, өзүн-өзү өлтүрөт, 555-ж. болсо түрктөр жужан мамлекетин биротоло жок кылып, ээликтерин басып алган.

Жужандардын калкынын көбү Түрк каганатынын курамына өтөт, башка, 30 миң түтүндөн турган аварлардын бөлүгү алтай түрктөрүнө баш ийгиси келбей, батышка, Дунай-Карпат өрөөнүнө көчүп кетет. (МЭР тарыхы... 108-б.).

\*\* Хосров I Ануширван (531—579)— Сасаниддер династиясынын чыккан Иран падышасы. Хосров I менен түрктөр бири-бири менен элчилик байланыш түзүшөт. Максаты - эфталиттерди талкалоо боюнча бирлик түзүү. (Б.Гафуров. Тажиктер. Көөнө, байыркы жана орто кылымдагы тарых (Таджики. Древнейшая, древняя и средневековая история). М., 1972, 216-б.).

\*\*\*эфталиттер.— которм.

\*\*\*\* Салышт: Мурдагы мамлекеттин аты анын курамындагы адамдардын эстутумунан кыска эле убакыттын ичинде унутулуп калат, анын ордуна жоголгон мамлекеттин урандыларынан жаралган же айрым бир уруунун аты, же уруулардын жаңы биримдигинин аталышы ээлеп калат. Радлов. Маселеге... (К воп­росу...). 75-б.

Түрк калкы – парсы журтундай уруу менен жүргөн калк эмес, бир далайы ар уруудан кошулуп, эл болуп, коңшу элдерди чаап алып, эгеоде жеңилсе башка жакка ооп кетип, жана бир элди чаап, уруулар биригип, ар кандай ат менен аталышкан. Насили бир болбосо да, эки түрк агайын бололу дешсе, денесинен кан чыгарып, кандарын сүткө же кымызга кошуп, бөлүп ичишкен да, каны кошулган кандаш болдук дешкен. Аны “анда” дешчи. Биздин казактын куда-анда дегендеги андасы ушул сөз.

Түрктөр байыркы заманда будда, христиан, зардашт дини сыяктуу ар түрлүү динге кирсе да, андан мурда өздөрүнүн бир түрлүү дини болгон, анын аныгы билинбесе да байыркы замандагы кытайлар сымал жер, дарак, темир, от, су – ошол беш нерсени урматтаган экен, жыл эсептегенде да ошол беш нерсени 12 айбан атына кошуп, 60 жылдык эсептери болгон. Мисалы, чычкан – темир жылы, барс – темир жылы дегендей жана бул түрк журту байыркы салт-адаттарын ушул убакка чейин калтырбаган. Түрктөрдүн бири катын алганда казакча калыңмал, түркчө агырлык деп мал бере турганы, жана казакча көрүндүк, түркө иу көрмөк деп жана казакча кол устамак, түркчө ал өпмөк деп белек бере турганы ошол эски замандан калган, азыркы казактардын өкүтү: он-жүз жылдар мурдагы үнгүн армаларын же тамга белгилерин калтырбаганы. Кыпчактар 600-жылдарда кытай жазуучулары жаза турган найза сыяктуу тамгаларды кол коюунун ордуна колдонот. Ошондой эле 600 жылдан бери мусулман журтуна кирген керейит же керейлер эң байыркы замандагы креш тамгасын салышат. Казактардын көбү байыркы тамгасын салышат. Кай бирлери ага бир сызык кошушат. Ал, бир уруунун жана уруктун белгиси, же бир хандан бир ханга карагандыгынын белгиси болуп саналат. Түрктөр жүргөн жерин талкан кылган мыкты журт болгон. Аны парсы, араб, кытай – баары ырасташат. Парсынын Файруз деген падышасы аскерлерин түрктөр менен согушууга жумшаганда жоокерлери “бизди туура өлүмгө жумшадың” дегенге болбой барып согушканда Файруздун өзү өлтүрүлгөн. Ая София мечитиндеги (Истамбул) араб-Жахыз китебинде арабдар “алар китепти барактагандан оңой душмандарынын быт-чытын чыгарат” деп айтылат. Ансыңары, кытайдын Шаклар заманындагы ырлардын мааниси мындай:

“Даңгырап барат араба,

Аттары быш-быш этишет.

Аскердин ата-энеси,

Жашаялмет баласы,

Этегине жабышып,

“Жибербейбиз” дешишет.

Сары булут айланган,

Келди калаа кашына.

Карга чуулдап конушат.

Согушчунун катыны,

Жоолугу бар башында,

Өрмөк токуп бүткөндө,

Үнүн угуп карганын,

Кызарып күн батканда,

Өрмөктү катын жыйганы,

“Эрим өлдү” деп ойлоп,

Төшөккө барып жатканда,

Жамгырдай жашын төккөнү\*”.

\*Сөзмөсөз: “он гунн” уруусу – которм.

Эми Аристовдун\*\* китебиндеги сөздөрдөн бир аз жазайын. Аристовдун китебиндеги кытайча түрк журту хун же хунну аталат. Бир кезде кытайча Гаугу, бизче уйгур деп аталды. Хунну аталган кезде алар үч түркүн эл болуп, Шан, Жун, Хан юн же Хан юй\*\*\* деп аталышкан.

Ы.П. 214 жыл мурда кытайлар хуннунун Ардос калаасын басып алышат. Он жылдан соң\*\*\*\* Шан юйдөн \*\*\*\*\* чыккан Моде же Мөте хан Ардосту кайта алып, кытайлардын өзүнөн да салык алды. Бул, Мөтенин алгачкы кездерде бийлеген жеринин батышы Наньшань менен Таншаньга, же чоң Алатоого чейин, түштүгү могол Алтайына дейре, түндүгү Үйсүн менен Юэчжиге\*\*\*\*\*\* чейин болгон.

 Юэчжилер батышка барган тибет насилинен болгон.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Дагы бир мисал: Модэ Кытайды басып киргенде кытай императору аскерлери менен сюннуларга каршы чыгууну чечет, Чэн Цзин деген кеңешчиси: “Андай кылбоо керек, сюннулар табигатынан жырткычтар сымал үйүргө биригип, куштардай кайра чачырап кетип турушат, алардын артынан кубалоо өз көлөкөңдү кармайм деп кубалагандай. Эгерде азыр сюннуларга кол салганда, өзүңүздүн бийик баркыңызга карабастан коркунучтуу абалда каласызбы деп чочулап турам” деп сактандырган. (Крюков. Байыркы кытайлар... 11-б.)

\*\* Бап: «Орто Азиядагы түрк урууларынан тарыхий кыскача баян», 290-б.

\*\*\* Хунь юйдун мааниси «пияз менен азыктангандар, пияз жегичтер». Со, сагайча долоно. Бул эки ат тең хунндардай, уламышка ылайык тюркитукю же бийликтеги уруу келип чыккан Со элиндей эле байыркы мекени Алтай жана Саян болуп, азыр да сарандар жана башка жапайы өсүмдүктөр, мөмөлөр (долоно дагы) жергиликтүү элдин тамагынын көпчүлүк бөлүгүн түзөт деп айтууга негиз берет. Аристов. Жазуулар... 290-б.

\*\*\*\* Так эмес: б.э.ч. 174-жыл – которм.

\*\*\*\*\* Так эмес: Аристовдо шаньюй (б.а. башкаруучу) Модэ.

\*\*\*\*\*\* Б.а. юечжи. 209-ж. Модэ өз атасын өлтүрүп, өзүнө Таньюй даражасын алат, чыгыш дунхуларды (б.а. батыш ху) жана алыскы батыштагы усунь, юэчжи, канюй, дагы 26 майда хандыктарды өзүнө каратат. Ошентип ал Каспий деңизинен тартып Кытайдын чыгыш чектерине чейин созулуп жаткан мамлекетти негиздейт. (Аристов. Жазуулар... 290-б.).

Усундар ар түрлүү түрктөрдөн жыйылып эл болгон калк эле. Анын чыгыш тарабында Енисей өзөнүндө кыргыздар бар болгон. Үйсүн ошол тукумдан болчу (биздин казактын насили кыргыздан).

Ыйса пайгамбардан 209-жыл мурда Мөте хан юэчжилерди же шүршиттерди батышка кубалап салган. Алар чоң Алатоонун батышындагы Се яки - сак\* деген түрктөрдү кууп, журтун ээлеп алды. Алар Памир аркылуу Индиге барды. Ошентип үйсүндөр юэчжилерди кууп салган соң алар Фаргана менен Согд жагынан өтүп, Бактрияга барышты.

Кытай жазуулары боюнча VI-VIII к.к. чыгыш тунгустар менен кидан же кара кытайлар аралаш болгон. Тонгуз же Тогуз огуздар\*\*\* тибеттер менен насилдеш жана Шарамуран\*\* дайрасынын жээгинде көчүп жүргөн Татаби, кытайча Комоки яки хи деп аталган каракытайлардын бир эли бар эле. Монголдор аларды аймак Онют\*\*\*\* деп аташчы. Алардын түндүк-батыш тарабында Таман татан же татарлар бар эле. Бул татарлар менен жогорку Татабинин батышында байыркы түрк аты менен жашаган эл бар эле. Алардын шаньюйи же ханы Орхон боюнда болчу. Алардын чыгышындагы Селенгеде тогуз огуздар болгон. Тогуз огуз тогуз уйгур экөө бир бир эле сөз. Бул уйгурлардын Теле деген уругу Селенгеде болуп, түштүк-батышындагы Гауугулар Касакөлдө \*\*\*\*\* болушкан. Көлдүн батышында Меркит, Уранхай, Топа деген түрк уруулары жашаган. Уранхайдын батышындагы Гуман деген тоонун сол тарабын кыргыздар жердеген.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Мүмкүн байыркы перстер жайылткан Ирандын түндүгүндөгү коңшулаш көчмөндөрдүн баарынын аты – сактар. (Аристов, Жазуулар... 291-б.).

\*\* Шарамурень дайрасы. (кыт.— Ляохэ).— которм.

\*\*\* сөзмө сөз: «тогуз огуздар».— которм.

\*\*\*\* Аймак (монг.) — которм.

\*\*\*\*\* Булактарда: Косогол. Балким эки көл (кос көл – жуп көл – каз.). Тект: «наймандар XIIк. ортосунда Ири көлдөр өрөөнүндөгү түштүк хакас ээлигин басып алышкан, ошондон Найман хандыгы менен болгон чек ара Танну Ола тоо кыркасы менен өткөн”. Элдердин тарыхы... 285-б.).

Ал тоо кытайча Тан-мен, азыр Тано-ула, же “өтө чоң эмес) деген мааниде. Ал айтылган калктын мында жүргөнү Ыйса пайгамбардан мурда 201-жылдан 49-жылга чейин кыргыздардын түштүк-батышында, Кара-Эртиште карлык деген түрктөр көчүп жүрүштү. Аларды кытайлар Гелулу дешет. Алтайдан чыккан түрктөрдүн эң соңкусу ушу Шарыштын башкы бир бутагы болгон Карлык дайрасынан.

Түрк падышалыгы абдан кеңейип кеткендигинен эки бөлүнүп, Чыгыш жана Батыш аталганда, жогорку Чуйскиден өйдөкү эл Чыгыш түрк каганаты болуп, андан төмөнкү Теле насили Батыш түрк каганаты\* болуп, алар беш аймак дулу аталышты. Булгария хандыгы ушул дулу насилинен болот. Бул, теле жана дулу деп аталган калкты Нажип Гасымбек тилу деп жазат.

750-жылдарда түрктөр өз ичинен бузулганда, уйгурлар менен калган Теле менен Карлуктар биригип, түрктөрдү жеңип, уйгурлар бийледи. Кытайлар уйгур хандыгын\*\* Ху-ху деп атаган. Жүз жыл чамалаганда алар да ичинен бөлүнүп, уйгурларды Енисейдеги кыргыздар чаап, уйгурлардын көбү качып, Нянь-Шань тоосунун этеги менен чоң Алатоонун чыгыш жагына барышты. Өздөрү аз кыргыздар биротоло бийлеп тура албай Енисейге кайтышты. Ошол кезде кидандар же кытайлар күчтөнүп, Татабини алып жана ал туштагы

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* 581-жылы ири каганат ич ара талаштардан улам борбору Жетисуу болгон Батыш түрк каганаты жана борбору Орхон дарыясындагы Чыгыш түрк каганаты болуп экиге ажыраган. 682-жылы Борбор Азиядагы түрктөр өз мамлекетин кайра калыбына келтирип – борбору Орхондо жайгашкан экинчи Чыгыш түрк каганаты (6820744) пайда болгон. (Элдердин тарыхы... 280-б.).

\*\* Борбору Орхондогу, Карабалгасун шаарындагы башында Пэйло каган турган Уйгур каганаты (744—840) – которм.

Кытайлардан да эл алып , Лауу\* (Ляо) деген элди түптөйт. Лауунун мааниси кытайча “алыс, четки”. Алардын хандыгы 907-1125-жылдар аралыгында болгон. Булардын алгачкы ханы Амбаган 924-жылы уйгурлардын хан калаасы Орхунга жортуулдап келди. Аларга жакыны түрк насилинен татарлар болгон. Анын түндүгүндө уйгур Баяген менен моголдор бар болчу. Алардын ичинде кара кытайга эң жакыны да, мыктысы да татарлар эле. Кара кытайлар канчалык аскер жиберсе да татарларды каратып ала албады.

Кытай жазуучусу Си-иуэн-Шауу-ми-шинин\*\* жазганы боюнча Чыңгыз хандан 850 жыл мурда кара кытай менен шуршиттер бийлеп турган Моголистан\*\*\* журту турган аймак түштүк-чыгышында Татаби, же ониют\*\*\*\*, анын түндүк тарабында татарлар, анын түндүгүрөөк, көбүнчө батыш жагында Керейит, Жалайыр, моңголдор Онон, Керуленде, андан батышыраакта Тамир менен Орхондон Ертышка чейин наймандар, түндүгүрөөк тушунда меркиттер жана Косакөл менен Таннуолада ойрот менен тува жана ар түркүн “токой элдери” аталгандар. Енисейде кыргыздар менен ага караган көп эл бар. Анын батышында телестер болгон.

Уйгурлар хандыктан тайган соң, Чыңхызханга чейин Моголдордун түндүк-чыгыш тарабынан башкасын түрк аталган калктар бийлеп турган. Моголдордон айрым майда уруулар калса да алар биригип, хандык кура алышкан эмес. Алардан Баяген же аргын уруусу күчтүү болгон. Чыңгыз хандын тушунда наймандар күчтүү болуп, эки хандык болуп турушкан.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \*907—1125 ж.ж. Елюй Амбагань башкарган жылдар — 903927.— которм.

\*\* Жаңылыш. «Юаньчаомиши» — Монголдордун купуя тарыхы. 10-беттин 6-шилтемесин кара. – которм.

\*\*\* Монголияны айтып жатат. Мындан нары автор монголдордун ордуна “могол” деп жазат. – которм.

\*\*\*\* Онгуттар.— которм.

Дагы бир күчтүүрөөк уруу Кереиттер, же керейлер сыяктуу эле көп татарлар болгон. Бирок алар өз-өзүнчө болгондуктан кубатсыз эле. Чыңгызхан башында керейлерге таянып моголдорду аз-аздан жыйнап, татарлар жана меркиттер менен чабышып, алгач наймандарга согуш ачып, аны алып, акырында моголдорду биротоло бириктирип алганда отурукташып калган түрктөр көчө качууга жерин кыйбай, бир далайы моголдорго карап калды. 1300-жылдар чамасында ал калган уруулар – Ониют, Жалайыр, Найман, Керей деген ар түрлүү элдер эле. Ошол себептен алар калмак деп аталышты.

Калмак деген сөз калгандар деген сөз. Алардын ойрот-калмак аталган себеби, моголдор батыш канатындагы аскерлерин ойрот деп аташкан. Ошого аралашкан соң ойрот атанышты. Калмактардын түбү ойрот деген сөз ошондон чыккан (Абулгазы Бахадур хандын айтканы боюнча Чыңгыз хандын убагында ойрот ханы Кутуке, же Кутлук болгон. Ал, башында жоо болуп, аягында элдешип, кыз алып, кыз берип, жарашкан).

1368-жылы ойрот ханы Мыңтемир\* “өз алдымча ханмын” деп жарыя кылды. Ал өлгөндөн кийин эли урууларга бөлүнүп кетти. Кийин 1455-жылы Есен Аши\*\* “ойроттордун ханы менмин” деп жарыялап, аны ойроттордун бир башчысы өлтүргөн соң, ойроттор башчысыз калып, чыгыштагы Чыңгыз тукуму чаап-талай баштаганда ал жактагы калмак аталган эл тектеш түрк, татар ичине карай көчөт, алар экиге бөлүнүп, бир тобу кыпчактар турган

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Менгэ Тимур (Мунке Тэмур) — юаньдардын аскер башчысы – которм.

\*\* Есентайжи (Эсенхан), Тогондун баласы – ойрот ишмери, анын башчылыгында феодалдык чачырандылыкты басып өтүп, борбордошкон күчтүү бийлиги бар бирдиктүү монгол мамлекети түзүлгөн. Анын башкаруу доорун тарыхчылар “Монголиядагы ойрот үстөмдүгүнүн гүлдөгөн мезгили” деп аташкан. Кара: И. Я Златкин. Жунгар хандыгынын тарыхы (История Джунгарского ханства). 1635—1758. 2-бас. М., 1983, 34—35-бб.

батышка, көбүрөөгү түштүктөгү дулаттарга барышты. Андагы ойротторду биздин мындагы эл калмак дешти. Ал, экинчи жүз жылдык арасында же 1200-жылга жакындаган кезде кара кытайдан качкан бир князы Пелюй-Даши\* кара кытай менен түрктөрдүн качкындарын жыйнап алып, чыгыш Алатоодо жайгашкан уйгурларды басып алып, дагы бир кара кытай хандыгын түзүп, коңшу Мавереннахрды да каратып алды. Хандыгынын борбору Чу дайрасындагы Баласагын\*\* шаары болгон. Акырында алардын эң соңку ханы Көрханды 1212-жылы Чыңгызхан\*\*\* жеңип, туткундап алган соң хандык жоюлган. 1219-жылы Чыңгызхан Ертыштан чыгып, Мавреннахрды толугу менен, парсылардын бир бөлүгүн басып алып, чоң Алатоонун эки тарабын, Мавреннахрга кошуп уулу Чагатайга берди. Дешти Кыпчак жакты Жоочу деген улуу баласына ыйгарды. Экөө тең атасынан төрт миңден киши алса да, аларга сиңип, могол болуп кеткен түрк, татар көп болгондуктан аскерлеринин негизги күч-кубаты татар-түрк болгон. Акырында 1370-жылы Чагатай тукуму Мавреннахрдан айрылды. Алар менен насилдеш жана каны аралашкан түрктөрдөн Темирлан, же Амир-Темир деген чыгып, Чагатай насили бийлеген элди тартып алды.

Чагатай улусу болуп жүргөн алгачкы элдер булар: аргинут же аргындар, керейит же керейлер, доглат же улуу жүздөгү дулаттар, көрлеут же карлуктар, каңлылар, кыргыздар. Булардан Керейлер Кара Ертыш менен

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Елюй Даши (1087—1143) — кидань гурханы. Ал жөнүндө толук: Гумилев. Издөөлөр... (Поиск...) 117-133бб.

\*\*Аристовдо – Беласагун – которм

\*\*\* Жаңылыш. 1212-ж. каракидандардын акыркы гурханы өзүнүн күйөө баласы Кутлук тарабынан туткундалып, моголдор аны жеринен ажыратып, кидандарга барып жашынган. Төрт жылдан кийин монголдор артынан куба түшкөн Кутлук өлөт. (Аристов. Жазуулар... (Заметки...). 290-б.).

Эрен кабырга аралыгында аргын, наймандар менен Емил дарыясынан Каратал менен Нурага чейин көчүп жүрүштү. Дулаттар Каратал дайрасы менен Чу аралыгында жүрүштү. Каңлы менен карлуктар аралаш Талас дайрасынан Сыр дарыяга чейин жүрүштү. Кыргыздар азыркы ордунда болушту.

Жоочу улусунун чыгышындагы элинин көбү Дешти кыпчактар жана бул жактагы алшындар болгон. Азыраагы аргын менен наймандар эле. Батыштагы эли половецтердин калгандары болчу. Жана да ар кайсыл түрк жана кыпчактарга кошулган ногой аталган эл бар эле. Ал кезде алар ногой аталган эмес, андан бир топ кийин Береке хандын небере иниси Ногой хандын аты менен аталган. Ногой хан бир кезде Дешти кыпчактагы бардык хандарды өзү дайындап, өзү алып жүргөн мыкты хан болгон.

Жоочу улусу акыры майда майда хандыктарга бөлүнүп, бытырады. Ага себеп – чын аты Темирхан, ылакап аты Мухамед хан деген бир атактуу хан 1446-жылы өлгөн соң, ногой хандары хандык талашып, бөлүнүп кетишкен. (Улуу Мухамед ханды биздин казактын тили келбей Ормамбет хан дешет).

Ошол кезде Абулкайыр деген хан Казан ханына да, Кырымдагы ханга да карабай, өз алдына Жоочу улусунун чыгыш жагын 1452-жылдан 1455-жылга чейин бийлеп турду. Ошол кезде ар уруудан кошулган кыргыз-казак деген эл болгон. Мааниси: “тагы, эркин жүргөн” деген сөз, ошол 1452-жылдан\* кийин Абулкайыр хандын бир кыйла көчмөн элин ойроттун, бизче калмактардын Өзтемир Тайчы дегени быт-чыт кылып чаап кетет.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Абулкайыр хандын аскерлери менен башында Өзтемир Тайчы турган ойроттордун согушу 1456-1457-жылдары Көк-Кашандын жанында (Сыгнактын тегерегинде) болуп, ойроттор толук жеңишке ээ болгон. Абулкайыр хан аргасыздан чегинип, Сыгнак сепилине жашынууга аргасыз болот. Каршылыктын жоктугунан жеңүүчүлөр Туркестандын, Ташкенттин жана Шахрухиянын айланасын талап-тоношот. Кайтып кетээринде Өзтемир Абулкайыр хан менен Шейбаниддер үчүн кемсинтилген шартта тынчтык келишимин түзөт. (КазССРнын тарыхы, т. 2... 181-б.).

Бул Өзтемир жогоруда айтылган ойроттордун Есен ашы\* деген ханынын баласы, кийин, 1455-жылы Абулкайырдын бул бактысыздыгына кошумча кол алдындагы кыргыз, казак жана башка элдерди алып Аз Жаныбек хан менен Керей хан Абулкайырга таарынып, Чудагы Чагатай насилинин ханына барышат. Көп өтпөй Абулкайыр хан өлгөн соң өзбек калкы биротоло бытырап кетет.

Бул, Өзбек деген мурда атактуу болуп, Дэшти кыпчактагы Жоочу насилинен чыккан чоң хан болгон жана өзү мусулман болуп, бардык Жоочу улусун да мусулман кылган хан болгон. Ошонун аты менен бүткүл Жоочу улусу өзбек аталган. Абулкайыр өлгөн соң өзбектердин бир далайы казактарга келип кошулган. Бир бөлүгү Абулкайыр насилинен чыккан Баруш Оглар\*\* дегендин карамагына өткөн. Ал хан 1472-жылы өлтүрүлгөн соң алар кыйлага башчысыз калышкан.

1499-жылы жогорудагы Абулкайыр хандын небереси Шахбакыт Шайбани деген хан (биздин казакча Шайбак хан) көптөгөн өзбек менен казактарды чогултуп алып Мавреннахр менен Самаркан хандыктарына согуш ачты. 1450-жылдан кийин Фергана менен Мавреннахрды Чагатай тукуму бийлеп турган. Шаардык (отурукташкан) турмушту жакшы көргөн алар көчмөн калктарды калмактар чапканда болушкан эмес. 1508-жылы Шайбак Мавреннахрды басып алып, Ташкенттеги чагатай насилиндеги Махмуд хан менен көчмөн калктарды бийлеген анын иниси Ахмет хан экөөнү тең өлтүрөт. Хансыз калышкан чагатай элдери кайрадан казактарга кошулушат. Бул элдердин казактарга кошулган кезде калкы өтө көп болгон. Ошол кезде казактарда Аз Жаныбек хандын Касым деген баласы хан болчу. Ошондо Касым хандын кол астында бир миллиондой калк болгон эле.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Көрсөтүлгөн убакта Мэргусхан бийлеп турган (1453—1458). Кара: Даянхан жөнүндөгү моңгол булактары. М., 1986, 97-114бб.

\*\* Аристовдо — Барудж. — которм.

КАЗАКТАР

КАЗАКТАР КАЙДАН ЧЫГЫШКАН

Жогорудагы ар түркүн санжыра китептердеги жазмалардан биздин казактар Нух пайгамбардын Яфаз деген насилинен, кытайча Тукию, биздин тилде – түрк аталган калктардан экени анык болду. Түрк деген туулга деген сөз экен. Андан кийин бир кезде гүн же хун деп аталыптыр. Аны Нажы Гасымбек Орхон дайрасынын атынан коюлган дейт. Кийин ар кандай аталып келсе да биз түбү уйгурдан чыккан элбиз. Бул, уйгур деген “биригип, кошулган” (кырг. уюшкан, уюгушкан – которм.) деген мааниде деп, санжырачылардын баары жазган деп айтсак болот. Ошол уйгурдан кыргыз, каңды, кыпчак, аргын, найман, керейит, дулат, үйсүн деген тайпалар чыгып, ошолордун насилинен таркаганбыз.

Кийин, Чыңгызхан бардык татар, монголдорду алып, төрт баласына эл бөлүп бергенде улуу баласы Жоочу менен кичи баласы Чагатайга татар аталган элдерди бергенде Жоочуга тийгендери Жоочу улусу, Чагатайга тийгени Чагатай улусу деп аталышат. Андан кийин биздин Жоочу улусундагы аталарыбыз Жоочу насилиндеги Өзбек хан мусулман болгондо бардык Жоочу улусу мусулман аталып, андан кийин Аз Жаныбекке сиңип, Ногой хандыгынан бөлүнгөндө кыргыз-казак\* \*\* аталган элбиз.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Урук, уруу, эл дегендей эле этникалык топ. – которм.

\*\* Азыркы “казак” – эң кийинки жазылышы. В.В.Радловдун “Сибирден” аттуу эмгегинин эскертүүсүндө: «Радлов кыргыздарды негизинен казах деп атайт, бирок, алардын туура аталышы да, өздөрүн атоосу боюнча да казак деп көрсөтөт. Мындай, казактарды жаңылыш атоо революцияга чейинки адабиятта кеңири таркаган. Аларды казак-кыргыздар, кыргыз-кайсактар, кыргыз-казактар деп да аташкан, алар казах (казак) элинин өз аталышы жоктугунан эмес, арийне, бери дегенде XV кылымдан тартып жашап келген, ал эми орус документтеринде XVI—XVII кк. колдонула баштаган, XIX кылымдын башында эле А.Левшин “Кыргыз-казак элинин аты тууралуу...” деген макаласында белгилеп кеткен. Ал, кыргыз-кайсактарга алардын өздөрү да, орустардан бөлөк коңшулары да айтпаган чоочун атты (казах – которм.) ыйгарып келишет... Кыргыз аты таптакыр бөлөк элдин аты... Казак аты алар пайда болгондон тартып кыргыз-кайсак ордосуна тийиштүү, алар өздөрүн башкача аташпайт. Калктын өз аталышын алмаштырып, бөлөкчө атоо бул маселени иликтөөчүлөрдүн баамында коңшу Сибирь чөлкөмүндөгү казак-орустардан бул элди расмий документтерде айырмалоого болгон умтулуунун натыйжасында келип чыккан. (Радлов. Сибирден... (Из Сибири...). 579—580-бб.).

Ошол кезде ал ат менен аталган эл жалгыз гана биздин үч жүздөгү казактар эмес, көп эл болгон. Алардын көбү отурукташкан жашоого өтүп, ар кайсы жерге тарап, бир далайы ногой, башкыр аталып, кийин бир далайы өзбек-сарт аталып кетишкен. Акырында казак деген ат жалгыз бизде калган.

Адам пайгамбардан бери ушул убакытка чейин үзүлбөй жазылып келе жаткан санжыра жок. Аз Жаныбек хандан берки аталары тууралуу чыныгы да, жалган да айтылып келет. Алардын ичинде анык дегендеримди тарых маалыматтарына туура келгендерин санжыра китептерине кошуп жазып келемин.

Чыңгыздын улуу баласы Жоочу өлгөн соң анын ордуна Жоочу баласы Бату хан болду. Аны орустар Батый дешет. Анын лакап аты Сайын хан болчу. Ал орус журтун каратып алган 1241-жылдан соң иниси Бүргө\* хан болду, Жоочудан мурда Едил-Жайыкта кыпчак аталып турган түрктөр бар эле. Бүргө хан кезинде үч ордого: Алтын Ордо, Ак Ордо\*\*, Көк Ордого бөлүнүп, баарынын үстүнөн Алтын Ордону Бүргө хан ээлеп турган. Ак Ордого Жоочунун Шибан деген баласы, андан берки көчмөн элдери Көк Ордо аталып, ага Жоочунун Токойтемир деген баласы хан болду. Биздин Абылмансур Абылай хан ошол Токойтемир насили.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Берке (1257—1266) — Алтын Ордонун хана (КазССРнын тарыхы, т.2, 130-б.). Рашид ад Дин боюнча Беркенин бийлигинин башталышы 652-ж. х.т. (1254-1255-жж.). Кара: Рашид ад Дин, Жылнамалар жыйнагы т.2, М., 1960. 81-б. Дагы: МЭР тарыхы... 144-б. – (1255-1266).

\*\* Алтын Ордо, Ак Ордо, Көк Ордо.— которм.

Бүргө хан мусулман болуп Берке хан аталды. Ага кошулуп Токойтемир да мусулман болду. Бүргөнүн\* ордуна Токойтемирдин Маңгутемир деген баласы чоң хан болуп, андан соң иниси Тудамөңкө, андан кийин Маңгутемирдин баласы Токтагу чоң хан болду. Андан кийин Батунун

Меңтемир деген баласынын Тогрул деген уулунан Өзбек хан болду. Ал, 1301-жыл эле. Өзбек хан мусулман болгондуктан калкын да мусулман кылды. Ал мусулмандык сакталып калды. “Дин – Өзбектен калды” деген макал ошондон улам жана ханынын атынан бүткүл Жоочу улусу өзбек аталган.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Бул жерде улук хан болуп, б.а. Ак жана Көк ордолордун хандарынын ханы. - которм.

\*\* Алтын Ордо хандарынын династиясы:

Батый (1227-1255) – борбору Сарай Бату (азыркы Астрахандын жанында) болгон Жоочулар мамлекети - Алтын Ордонун биринчи башчысы, кийин борбор Сарай Беркеге (Сарай Батудан Волга менен жогору). КазССРнын тарыхы, т.2, 127-б. Мындан нары Алтын Ордо хандарынын бийлеген жылдары ушул булак аркылуу берилет. 130-б.

Берке (1257—1266).

Менгу Тимур (1266—1280).

Өзбекхан (1312—1342).

Жаныбек (1342—1357).

Көк Ордо хандарынын династиясы Гаффари боюнча:

Тохта, Курбукуйдун уулу, Ордонун баласы, Жоочу насили.

Тогрул, Тохтунун баласы. 727-х.ж. (1326-111327) каза болгон.

Өзбек, Тогрулдун баласы.

Жаныбек, Өзбектин баласы.

Бердибек, Жаныбектин баласы.

Ак Ордонун Гаффари боюнча хандар династиясы.

ТудаМөңкө, Ногойдун баласы, Кулинин баласы, Ордонун уулу.

 Сасы Бука, Нукайдын баласы. 720-х.ж. (1320/21) өлгөн.

Эрзей, Сасы Буканын баласы. 745- х.ж. (1344/45) өлгөн.

Мубарекходжа, Эрзендин баласы.

Урусхан, Чимтайдын баласы. 778-ж. х.ж. (1376/77) өлгөн.

Токтакия, Урусхандын баласы. (778-х.ж. өлгөн— КазССРнын тарыхы, т. 2, 167-б.).

Тимур Мелик, Урусхандын баласы. 778- х.ж. өлтүрүлгөн.

Токтомуш, Туйхожогландын баласы. 807-х.ж. (1404/05) өлгөн.

Нузиоглан, Урусхандын баласы.

Тимур Кутлуг, Тимур Меликтин баласы. 802-х.ж. (1399—1400) өлгөн.

Шадыбек. 811-х.ж. (1408/09) өлгөн.

Фуладхан. 811-х.ж. өлгөн (Тимур Кутлуктун баласы — Пулат. КазССРнын тарыхы, т. 2... 153—154-б.).

Тимур, Шадыбектин баласы. 813-х.ж. (1410—1411) өлгөн.

Токтомуш, Тимур Кутлугдун баласы.

Желаладдин, Куизинин (Койричакоглан) баласы, Урусхандын уулу. 831-х.ж. (1427/28) өлгөн.

Мухаммедсултан, Кутлуг Тимурдун уулу Тимурдун баласы.

Касымхан, Сейидакхандын баласы, ал Джанибектин, ал Берди хандын баласы.

Хакназар, Касымхандын баласы.

Кара: В. Г. Тизенгаузен. Алтын Ордого тийиштүү материалдар жыйнагы. т.II. М.Л., 1941. 210-б.

Хандардын башкарган жылдары:

Чимтай — 1344—1361

Урусхан — 1361—1376/77

Тимур Мелик — 1376—1379

Токтамыш — 1380—1395

Барак — 1423/24—1428

Касым — 1511—1518 (же 1523)

Хакк Наза — 1538—1580

Кара: КазССРнын тарыхы, т. 2... 386-б.

Ак Ордо хандарынын мусулман династияларынын хронологиялык таблицасы төмөндөгүдөй катарда келтирет: Ордо Ежен, Сартак, Коничи, Байан, Сасы Бука, Эрзеп, Мубарак, Чимтай, Урусхан, Койричак жана Барак. КазССРнын тарыхы, т. 2... 151-б. Рашидаддинде: Ордо, Сартактай, Куинджи, Баян (Рашидаддин. Жылнамалар жыйнагы, т. II. М.Л., 1960. 67-б.).

Жоочу улусунун чоң ханы турган Алтын Ордо азыркы Едил дарыясынын боюнда, Астрахань менен Саратовдун ортосундагы Тсариф деген шаар болгон. Ногойлор Сарай деп атап, аны орустар Царев\* деп алышкан. Ошол кезде биздин казактардын жери Сарыарка болгон.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Сарай, анын тарыхы жана ордун кара: А. И. Насонов.

1446-жылы Жоочу насилинен чыккан атактуу, улук Мухаммедхан, биздин казактар Орманбетхан дейт. Ал өлгөндөн кийин Жоочу тукумдары хандык талашып, ар бири кичне хандыктарга бөлүнүп кетишти. Улук Мухаммеддин чын аты Темирхан болгон.

Ошол учурда Шибан насилинен Абулкайыр хан\* 1452-жылы Казан ханына да, Крымга да карабай Жоочу улусунун чыгыш жагын түгөл бийлеп турган. Ошондо казактардын ханы Аз Жаныбек\*\* болгон. Ал, Абулкайырга баш ийип турган. Аз Жаныбектин чын аты Абусаид эле. Токойтемир насилинен, Барак хандын баласы болчу. 1455-жылы Аз Жаныбек небере иниси Шахгерей\*\*\* хан менен бүткүл казакты алып, Абулкайырга таарынып, Чудагы Чагатай насилинен Эсен Буганын баласы Токлук Темирханга карады. Абулкайырга таарынган себебин биздин казак мындай айтат: Биздин ошондогу аргындардын наркы атасы Дайыркожо хан Абулкайыр хандын эң жакын казысы экен, адилет болгондуктан Акжол\*\*\*\* аталыптыр. Кара Кыпчак Кобуланды баатыр да Абулкайырга жакын экен. Экөө тымызын жоолашып жүргөндө бир күнү талаадан Кобуланды баатыр Дайыркожону өлтүрүп кетиптир. Аз Жаныбек хан аны билип, Кобуландыны шарият боюнча жазалап, өлтүрүүнү суранат.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Монголдор жана Русь. (Русьтагы татарлар саясатынын тарыхы. М.Л. 1940. 119-б.).

\*Абулкайыр (1428-1468-жж. башкарган – Жоочунун Шайбан тукумунан, Давлат Шайхогландын баласы. 1428-жылы Тура (Батыш Сибирь) чөлкөмүнүн ханы деп жарыяланган. “Көчмөн өзбектердин мамлекетин” түзгөн. Кара: КазССРнын тарыхы. Т.2, 176-181-бб.

\*\* Аз Жаныбек – султан Жаныбек, Баракхандын баласы, Урусхандын чөбөрөсү, тууганы Гирей менен биригип, көчмөн элдердин бир бөлүгүн бириктирип Моголистанга көчүп барган. Эсен Букахан – (“Эсен Буга – Моголистандын ханы) кубана кабыл алып, ага Чу жана Козу-Башы аймагын берген. Рашиди тарыхы. Каз ССРнын тарыхы, т.2., 256-б.

\*\*\* Гирей, Керей.— которм.

\*\*\*\* Адилет. Ак жол — которм.

Абулкайыр хан аны берейин десе көп кыпчак бузула турган болгон соң бере албай, үч адамынын кунун\* алып, бүтүм кыл дегенде Аз Жаныбек хан таарынып кеткен, биздин казакта макал болуп жүргөн “Кара кыпчак Кобуландыда эмнең бар эле кулунум” деген сөз – Дайыркожонун сөөгүн айланып жүрүп ыйлаган атасы Кыдан тайчынын\*\* сөзү, анын аты Кыдан, тайчы дегени – ырчы, акын дегени. Биздин казактардын аргын атасы Котан акын дегени ушул жана бул сөзгө бир далил – аргын Жанак акындын

\* Казактарда кун уруулук түзүлүштө пайда болгон айып, жаза. Мисалы, Байыркы Русьта, Германияда жана башка элдерде өлтүрүүгө жана майып кылууга карата кан кубалоонун ордуна алынуучу айып пул. Кун өлчөмү казактарда өлгөндүн же майып болгондун даражасына, жынысына жана жашына карата белгиленүүчү. С.Е.Толыбеков. XVII жана XX кылымдын башындагы казактардын көчмөн коому. Саясый-экономикалык анализ. Алма-Ата, Наука, 1971, 358-б.

Өлтүргөн адам күнөөсү үчүн эч качан башы менен жооп бербейт. Айыбын тартуу жаза төлөмү менен ишке ашырылат; киши өлтүрсө: жүздөгөн жылкы, колго түшкөн бир кул, эки төө, мыкты чепкен, кундуздун териси, куш же бүркүт, бир соот жана жоокердик буюмдар. Мунун баары маркумдун эң жакынына берилет. Эгерде өз оокаты жетишпесе, калганы айыптуунун туугандарынан чогултулуп алынат, мындай учурда анын туугандары салтка каршы чыга алышпайт жана бардыгы бул бузулгус тартипке баш ийишет. Мындай тартип казактарда кун деп аталат. Н.Рычков. Капитан Николай Рычковдун 1771-жылы кыргыз-кайсак талааларында жазган күндөлүгүнөн. Спб., 1772, 25-б.

\*\* Кодантайчынын (1370-ж. туулган) чыгармачылыгынын үлгүсү катары кыпчак уруусунан чыккан Кобланды баатыр менен эрегиште болгон уулу Дайыркожого чыгарган кошогу сакталып калган:

Кулунум, кара кыпчак Кобландыга эмне катылдың!

Токсонго келгенимде сындырышты арка-белимди!

Өзүбүздүн ногойлорду туура жолго салган элек.

Булагым шылдыр, жарыгым менин, өчүп калдың бир күндө,

Эмнеге кулунум, катылдың экен кара кыпчакка...

уак Жаркын бийге айткан ыры. Жаркын бий: “Аталарыңда акындык бар беле?” дегенде Жаныбек бий айткан экен:

Алашта\* Аргын ага тууган зирек,

Өзгөдөн ал кишинин жөнү бөлөк.

Аргындын түп атасы акын Котан,

Ырчылыкка бизден уста болсо керек.

Жогорудагы Аз Жаныбек хан казактарды түштүккө алып кетээринде ногой аталган туугандарыбыздын жакшылары менен коштошуп, учурашып ыйлашыптыр, ошондо биздин казак домбурачылыры “Ормонбет хан өлгөндө, он сан ногой бүлгүндө”, ногой-казак айрылгандагы ыйлаган күү\*\* деп, домбура менен зарлуу күүнү чертет.

 Кобланды!

Аргын уруусунан чыккан Кодантайчы атактуу ырчы гана эмес, өз доорунун саясый окуяларынын да жигердүү катышуучусу болгон. Ал, Гирей жана Жаныбек тарабында болуп, алардын Абулкайырга каршы күрөшүндө бирге болгон. КазССРнын тарыхы, т. 2... 235-б.

\* Алаш — “казак” сөзүнүн синоними, “бүткүл эл” маанисинде колдонулат; бардык казактардын урааны. “Алты алаш” дегенде XVI кылымдын ортосунан XVIII кылымдын башында казак хандыгынын курамына киришкен: Улуу Жүз, Орто Жүз, Кичи Жүз, кыргыздар, каракалпактар, курама (Орто Азиядагы жартылай отурукташкан кыпчак уруулары) алты ири саясый уруу бирикмелери туюнтулат. XVIII кылымдын ортосунда хандык кулаган соң үч жүздү туюнткан “үч алаш” аты колдонулган, “алаш” сөзү (бүт алаш, алты алаш) “казак” сөзүнүн синонимине айланат, “бүткүл казак эли”. Казахстандын акындары. Түз. М.М.Магауин. Л., 1978. 566-б.

\*\* Күү — домбурада аткарылуучу музыкалык чыгарма. – которм.

Бул, Аз Жаныбек ханга кошулуп казак аталган элдин казак аталбай бөлүнүшкөн аргын, найман, керей, каңды, кыпчак, үйсүндөгү дулат сыяктуу туугандары көп. Жер жүзүндөгү түрк насилдүү журттардын көбүнүн ичинде болуп жана казак аталгандан кийин да көбү бөлүнүп, ногой, башкурт, өзбек аталып кетишкен. Мындагы үч жүздүн казагы аталып жүргөн эл ошондон калышкан бир аз гана кишинин насили.

Биздин казактын үч жүзгө бөлүнгөнүн казактар мындай айтышат:

Аз Жаныбек казактарды Кашкардагы\* Чагатай насилине караткандан кийин, көп өтпөй казактарды жана башка көчмөн элдерди Жунус хандын Ахмет деген баласы бийлеп, анын агасы Жанаке, чын аты Махмуд Ташкентте улуу хан болуптур. Ошондо Ахмет хан казактардын аскерге жарактууларын үчкө бөлүп: улуу жүз\*\*, орто жүз, кичи жүз деп атап, калмактарды чаба берген соң, калмактар Ахметти Алашы\*\*\* коюптур. Мааниси “жан алгыч” деген, аны уккан Ахмет хан: “Калмактар бул атты коркконунан коюшту, эми калмактарды чапканда “алаштап” чапкыла” дегенден кийин казактар алаш деп чаап, ал казактардын ураанына айланган.

\*Могулистандын ханы Есен Бука өз кезегинде каршылаштарын жана иниси Юнусту колдогон Абулхаир хан менен Тимуриддерге каршы күрөшүндө Могулистандын батыш чек арасынын коопсуздугун камсыз кылууга умтулуп казак башчылары менен жан дилинен бириккен. КазССРнын тарыхы, т. 2... 257-б.

\*\* Сөзмөсөз: Чоң жүздүк, Орто жүздүк жана Аз жүздүк. – которм.

\*\*\* Ахмедхан (1496—1504), ойроттор менен көп согушкандыгы үчүн Алачыхан аталган (алазу — «өлтүрүү», алажи— «өлтүргүч», бул жерде “Ойротторду кыруучу” маанисинде), Златкин. Жунгар хандыгынын тарыхы... 41-б.

“Алаш, алаш болгондо, Алашы хан болгондо, калмакка эмне кылбадык”\* деп казактардын мактанганы ошондон.

1499-жылы жогорудагы Жаныбек таарынган Абулкайырдын небереси Шайбак деген Амир Темир тукумунан Бухара менен Самаркандды тартып алып, Ташкентти алмак болгондо казакты бийлеген Ахмет алаш менен агасы Жанаке Махмут Оро Төбөдө Шайбак менен согушканда казактар: “Чыңгыз тирүү кезинде бизди Жоочу улусуна берген эле, Чагатай биздин ханыбыз эмес, тажик-сарт тууганыбыз да эмес, “өзбек – өз агам, сарт – садагам”\*\* деп, Шайбакка кошулду. Ал согушта Шайбак жеңип, Жанаке Махмут менен Ахмет алашты өлтүргөн соң ал жердеги Чагатай насилине кошулуп жүргөн казактарга жакын элдер кайрадан казактарга кошулду. Бул сөздүн аныктыгы Абулгазы Бахадур менен Аристовдун китептеринде бар. Ошол убакта Аз Жаныбектин баласы Касым хан болчу. Кол алдындагы эли 1 миллиондой болгон.

“Касым хандын кыска жолу”\*\*\* деген казактардын алгачкы бүтүм, бийлигин чыгарган ушул хан\*\*\*\* болчу. Анын баласы

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Казактар арасында мактаныч.- которм.

\*\*”Өзбек – өз агам, сарт – курмандыкка чалганым” – которм.

\*\*\* Тике: “түз (башкы) жол”. “Кыска жол” саясаты менен Касым хандын алгачкы мыйзам шарттары айтылгандай. Мында балким XVI кылымдын 60-жылы Касым эмес, анын уулу Хак Назар менен Мавереннахрдын ханы Абдаллах IIнин ортосундагы “антташуу келишими” түзүлгөнү айтылып калса керек. Бул, дипломатиялык кадам Казакстандын түштүгүндөгү кагылышууларды убактылуу токтотуп, Казак хандыгынын ички абалын жакшырткан. КазССРнын тарыхы. т.2... 264-б.

\*\*\*\* Казак хандарынын көрүнүктүүсү, анын учурунда “жер жыйноо” аракеттери ылдамдаган. XVI кылымдагы Казак хандыгынын чыңдалышы анын атына тике байланыштуу. КазССРнын тарыхы. т.2, 264-б.

Шыгай хан\* болуп, андан кийин баласы Тауекел хан\*\* болду. 1598-жылы Шыгай хан Шайбани тукумунан Ташкентти тартып алып, Туркестанга\*\*\* орношту. Ошентсе да көчмөн элдин шаар турмушун билүүсү кыйын болду жана бир жагынан моголдордон кысым көрүп, казактардын жерине келишкен калмактар да тынчтык бербей, Шыгай хандын ордуна хан болгон Таукел хан кезинде Шайбани насилдери Ташкентти кайрадан тартып алышты. Алардын ханы Турсун Мухаммед эле. Жогорудагы Тауекел хандын ордуна уулу Эшим хан болот. Казактардын “эңсегей бойлуу эр Эшим” деген ханы ошол жана Касым хандан калган казактардын жолун түзөтүп, “Эшим хандын эски жолу” аталган ушул болгон. Эшим хан 1628-жылы Турсун Махмут ханды өлтүрүп, катаган элин чапты. Бул сөздүн аныгы мындай:

Түрктөрдүн санжырасын жазган Абулгазы Бахадур хан туугандары менен хандык талашып, Үргөнчтөгү өзбектер бузулуп, үч бөлүнүп кеткенде ошол Эшим хандын колуна келип турдум дейт. Ошондо Эшим хан Турсун ханды өлтүрүп, катагандарды чапты дейт. Жардам көрөмүн деп келген хандардын ахыбалы ушундай болгон соң, Эшим хандан уруксат алып, кайра кайттым дейт. Мындай болгондо биздин 9-атабыз Сарынын катыны – Турсун хандын кызы Коңурбийке ошол, 1628-жылы алынып келинген болот.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Шыгай (1580—1582)— Жадиктин баласы, Жаныбектин небереси, казак ханы. – которм.

\*\* Тауекел (Тевеккелди) (1586—1598)— Шыгйдын баласы – казактардын ханы.— которм.

\*\*\* Тевеккелдихан 1598-жылы көптөгөн аскерлери менен Мавреннахрды басып кирет. Бул окуяларды чагылдырган Искендер Мунши каратылып алынган жерлер деп Ахси, Анжиян, Ташкент, Самарканд шаарларын атайт. КазССРнын тарыхы. т.2. 278-б.

Аны казактар мындай айтат: Атабыз Сары менен бир тууган иниси Али деген бир сартта кызмат кылып жүргөндө, Эшим хан катаган элинин ханы Турсунду өлтүрүп, Ташкентти кайра алыптыр деген кабар келет. Аны уккан соң Али сарттын жемге байланган эки атын минип, элине карай качыптыр. Жолдо келе жатып атасынын өлгөнүнөн мурда сейилдеп жүргөн Турсун хандын кыздырына жолугуп, аларга сырын айтпай элге келип, элден киши алып барып Айбийке, Нурбийке, Коңурбийке деген Турсун хандын кыздарын көптөгөн нөкөр кыздары жана жасалга-кызматкерлери менен алып келген соң, Алиге кошулуп барган жолдошуна Айбийкени көптөгөн кийим, чатыр, шаймандары менен берген соң, жоокердик кийимдери менен Нурбийкени өзү алып, Коңурбийкени агасы Сарыга бериптир. Ошол Коңурбийкеден биздин 8-атабыз Кишик менен Мамбет сопу төрөлүптүр. Эшим хандан кийин Жахангир хан болду. Аны казактар Салкам Жангир дешет. Андан соң анын баласы Аз Тауке хан\* болду. “Эшим хандын эски жолу” деп, ишке ашпай калгандарды ишке ашырган ошол болгон\*\*. “Күлдөбөнүн башында күндө кеңеш” деген жол бүтүм ошол болчу.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Өмүрүнүн көбүн Жангир жунгарлардын чабуулдарын кайтаруу менен өткөргөн, өзү да ошол күрөштө өлгөн (1652-ж.). КазССРнын тарыхы, т.2, 286-б.

\*\* “Жети Жарга” деген ат менен белгилүү мыйзамдар айтылып жатат, анын тике мааниси “жети жобо”. Аларда казак коомунун орто кылымдагы патриархар-феодалдык эрежелердин жана талаптардын негиздери бекитилген. Илимий китептерде бул юридикалык документ “Тауке хандын шарттары” же “Тауке хандын мыйзамдары” деп аталат. Тарыхий кептерге караганда анын жаратуучусу катары үч жүздүн өкүлдөрүн Күл-Дөбөгө чогултуп, “Касым жана Эшим хандардын эски салттарын” бириктирген делген Тауке хан айтылат. КазССРнын тарыхы, т.2. 334-б.

КазССР, т. 2... с. 334.

Бул, Аз Таукенин\* тушунда казактарга катагандар да, калмактар да, өзбек-сарттар да жоо болуп, Ташкентти алган менен көпкө тура албай, 1652-жылы ооп, Аму дарыясынын жээгине, парсылардын берки чегине чейин барышты. Бул, Аз Тауке Салкам Жангирдин калмак ханынын кызы болгон катынынан туулган бала эле. Андан башка Үргөнчтөгү Гайып ханынын кызынан туулган Уалибаки деген баласы болгон. Жангирдин ордуна Аз Тауке хан болгондо Уалибаки таарынып, Гайып ханга кетип калган болучу.

Аз Таукенин тушунда казактар Аму дарыясы тарапта турушканда мурда парсыларга карап турган Акжар деген түрк насилинен Надыр шах деген бир мыкты киши чыгып, парсы журтун каратып алганда, казактар андан коркуп, кайра ооп, Сыр Дарыяга келишиптир. 1690-жылдар чамасында Аз Тауке өлүп, ордуна баласы Болот хан болду. Ал келгенде казактардын мурдагы ордуна калмактар жайгашып калышкан экен. Ал боюнча уруш-чатак болуп, акырында 1723-жылы казак, калмак болуп жыйылып согушканда калмактын башчысы Цеван Рабдан казактардын көбүн кырып, калганын кууп жиберген. Ошондо казактар ач-жылаңач, жөө чубап бир көлдүн башына келип, көлдү жээктей сулап жыгылышат. Ошондо бир аксакал айткан экен: “Балдарым, адам башынан кечирген жакшылыкты кандай унутпаса, жаманчылык көргөнүн да унутпоосу керек, биздин бул көргөн азаптарыбыз “Ак таман тешилген, Алакөл сулама” болсун дейт, мааниси, “ак таманыбыз агарганча (тешилгенче – которм.) жөө жүрүп, көлдү айланып жаткан күн\*\*” дегени жана ошол жолдо айтылган казактардын эски ыры мынабул:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Кыязы, НадирМухаммадхан — Балхтын башкаруучусу – которм.

\*\* Уламыштарда 1723-жыл “Ак таман тешилген” деп аталган Улуу кайгы доору башталган жыл. Орто жана Улуу жүздүн казактары “Ала көл сулама” деп айтышканда “аябай ачка жана чарчагандыктан Ала көлдүн айланасында жерде сулап, жаттык” деген мааниде айтышат. КазССРнын тарыхы. т.3. Алма-Ата, 1979. 18-б.

Каратоонун башынан көч келатат.

Көчкөн сайын бир бото бош келатат.

Карындаштан айрылган кыйын экен,

Кара көздөн мөлтүрөп жаш келатат.

Бул заман кандай заман – кыска заман,

Башыбыздан бак-дөөлөт учкан заман.

Чубурганда изиңден чаң боройлойт,

Чилдедеги кар жааган кыштан жаман.

Бул заман кандай заман – багы\* заман,

Баягыдай болобу таксыз заман?

Карындаш менен кара журттан айрылган соң,

Көздүн жашын көл кылып агызамын.

Самсыган көч Каратоодон ашканда энесин жоготуп алган бир бото көчтү жандай боздойт\*\*.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Багы — б.а. эркин адамдар, хандарга каршы чыккан адамдар – козголоңчулар. Бул, сырткы жана ички саясый абал өтө курчуп турганда казак хандары жана султандары жунгар феодалдарына каршылык көрсөтүүдө алсыз болуп чыгышкан. Көз карандысыздык үчүн күрөштүн башында “кара тукумдар”, үч жүздүн элдик баатырлары: Кичи жүздөн Тайлак, Ортодон – Бүкейбай жана Улуу жүздөн Саурык туруп, “Ак таман тешилген, Алакөл сулама” жылдарындагы күрөштүн баатырлары болуп калышкан. КазССРнын тарыхы, т.3. 20-б.

\*\* Ботонун ыйы – казак пэзиясында мекенинен айрылуунун салттык образы. Жүрөк канаткан, бир эле убакта ызалуу ыйдын жана чакырыктын жаныбарга салыштырып айтылуусу. – которм.

Карындашын, жакындарын калмактар өлтүргөндөн чыккан кошоктор, энесин жоктоп бото да зарлайт, көчтүн алды-артын чалып жүргөн баатырлар караулда\* жүрүп, аларды көрүп айткан ыры экен.

Биздин Анет баба деген кишинин 97 жашында баса албай жолдо калганы да ошондо. Ага чейин тууганы Калкаман баатыр Мамбетай Мамырдын кызына ашык болгонум үчүн окко байладың\*\* деп Анет бабага таарынып, Бухара\*\*\* жакка кетип калганы да ушул сапарынын алдында болгон эле. Анет бабанын байбичесинен тапкан беш уулу дал ушул согушта калмактын огуна учуп өлүшкөн.

Ушул Актабандан чууруп оогондо, Улуу жүз Бухара, Ташкент тушуна жакын калып, Орто жүз Есил, Нура, Сарысууга барды. Кыпчактар андан нары Арал көлү менен Ак деңизге\*\*\*\* барып, башкурттар менен Кичи жүз алшындар түндүк-батышка көчүштү. Ал кезде Кичи жүздүн ханы Аз Таукенин бир баласы – Карт Абулкайыр\*\*\*\*\* деген болгон. Орто жүздө Болот хандын бир уулу Самеке хан эле. Улуу жүздөгү баарынын үстүнөн карай турган чоң ханы Болот хандын Абумухамет деген баласы болчу. Аны биздин казактар Абилмамбет дешет. Аристов ошол көчүүдө Улуу жүздүн каңлы, дулат деген уруулары калмактарга карап калды деп жазат.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Караул (каз.) — «карау» («кароо») аул (айыл). Б.а. айылды карап, кайтаргандар. Ошондон улам орусча: караульный, караул. – которм.

\*\* Ок байлоо—тике: «жебеше (окко) байлап коюу» — оор күнөөлүүнү жазалоонун бир түрү, же сыноо, эки катар аткычтардын (мурда жаачылар, кийин аскерлер) ортосунан тобокелге салып ат менен чаап өтүү. – которм.

\*\*\* Ал сүйүүнүн тарыхы жөнүндө автор “Калкаман-Мамыр” поэмасында баяндаган. – которм.

\*\*\*\* Каспийге чейин болсо керек. – которм.

\*\*\*\*\*Чыгыш тараптагы чек арадагы коогалуу кезең үч жүздүн күчтөрүн бириктирүүнү талап кылып турган. Элдик күчтөрдүн аскер башчыларынын жыйынында хандыкка Кичи жүздүн ханы Абулхаир шайланган. Так мезгили белгисиз. Ал, 1728-жылы болгон деп божомолдоого гана болот. Бул кезге чейин Абулхаир акылман жол башчы катары чоң кадыр-баркка ээ болгон. КазССРнын тарыхы. т.3. 22-б. 1748-жылы Орто жүздүн султаны Барак тарабынан өлтүрүлгөн.

Калмактар менен көп салгылашкан биздин Орто жүз болгон. Казактар үчкө бөлүнөрүндө “Күнүбүз тууса, тыныгып алган соң жыйылып, калмактардан ата конушубузду кайрып алалык”,- деп, убадалашып таркашат. Калмактардын зордугунан ооп, ичкери, орустарга жакын баргандар 1731-жылы калмактардан кутулуу үчүн орустарга карамак болушту\*. Андан соң Улуу жүздүн Абумухамед ханы түгөл казактарга кабар айттырып, чогултуп, калмактар менен согушмак болот. Ошол кезде өзүбүздүн Абылай хан жаш болсо да Улуу жүзгө келген кези эле, анын мааниси мындай:

Жогоруда айтылган Салкам Жангирдин бир баласы Уалибаки хандыкка таарынып, Үргөнчтөгү таекеси Гайып ханга барган деп айттык элек, анын баласы Абылай деген бек мыкты чыгып, жекеме-жеке чыккан баатырларды өлтүрө берген соң каничер Абылай атанган. Анын баласы Сулуу Уали, анын баласы Абилмансур, биздин хан Абылай дегенибиз дал ушул Абилмансур болчу. Мурда үч атасы да\*\* Гайип хандын колунда туруп, хан болбой өлүшкөн. Бул тушта Гайыптын насилинен хандык кетип, жүдөө тарткан соң, Абилмансур жетим бала кезинде казак элим, Сарыарка жерим деп издеп, үйсүн Төлө бийдин колуна келген.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* 1730-жылы 8-сентябрда Уфага башында Сейиткул Койдагулоз менен Кутлумбет Коштаев турган Абулхаирдин элчилери келип, императрица Анна Ионовнага Кичи жүздү Россия империясынын курамына кошуп алуу тууралуу кайрылууну тапшырышат. КазССРнын тарыхы. т.3... 36-б.

\*\* Же— Валибах, Абылай, Көркөм Вали.— которм.

Төлө бий\* аны башында төө бактырып, андан кийин жылкы кайтартып, акырында мүнөзү жагып, баласындай күтүп алыптыр. Кимсиң десе “Билбеймин”,- деп, “Атың ким?”- десе, “Сиз койгон ат атым болсун” деген соң, чачы өскөн, кийими жыртык балага Сабалак\*\* деп ат коюптур. Күндөрдүн биринде Абилмамбет хан казактарды жыйып, калмактар менен согушканы жатат дегенди угуп келип, Төлө бийден согушка барууга уруксат сураптыр. Төлө бий: Балам, сага согуштан жылкы жакшы эмеспи?”- десе, “Желпилдеген туудан, жер кайышкан колдон калганча жигиттин өлгөнү артык”- деген соң Төлө бий уруксат бериптир. Барса, казактар менен калмактар эки дөбөгө жыйылып, ортосунда калмактардын Галдан Серен ханынын күйөө баласы Контажы деген аскербашчысынын баласы Шарыш деген баатыры казактардан жекеме-жекеге баатыр чакырып турган экен. Абилмансур Абилмамбет ханга барып” “Таксыр, бата берсеңиз мынабуга мен чыгайын,- дегенде, хан бата брген соң, Шарышка карай: “Абылай! Абылай!”- деп ураан салып барып Шарышты өлтүрүп, башын кесип алып: “Жоо качты!”- деп айгай салганда калмактар качып, бир убакта бир жерге келишип (казактар-которм.) хан чатырын салып, Абилмамет

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Улуу жүздүн атактуу бийи. – которм.

\*\* Сабалак (каз.). — жүдөө— которм.

Абилмансурду кашына олтургузуп: “Чырагым, сен кимсиң? Абылайлап чапканың кандай?”- десе, “Мен кан ичер Абылайдын небересимин. Согушта жолдуу болгон атамдын атын ураан кылдым”- дейт. Ошондо Абилмамбет хан: “Карагым! Боорум!” деп, кучактап өбөт да элге айтыптыр: “Баягы Уалибакынын тукумунан жалгыз бир бала калды деп уккан элем, бул ошол экен, сиздер макул болсоңор чоң хандык ушунун энчиси болсун”- деп, калк көнүп, үч жүздөн чогулган токсон жакшылар аны ээрчитип барып, өздөрү касиеттүү көрө турган аргындын шакшак насилинен Жаныбек деген кишиден бата алып, Абилмансурду чоң хан коюшат. Анын Абылай аталганы – жоону Абылайлап чапканынан болду. Абылайдын хан болгону 1735-жыл\* эле.

Ошондон кийин биздин Орто жүздүн жакшылары “Мурда чоң хандар Улуу жүздөн болушчу эле, бул ханды өзүбүз сактайбыз, калмактар менен көп согуша турган да биз”- деп, Төлө бийге белек алып барып, Абилмансур – Абылай ханды алып келишиптир.

1741-жылы Ташкенттеги калмактардын ханы Галдан Церен: “Кайда болсо да Абылайды тутуп келгин, Шарыштын ордуна өлтүрөмүн.”- деп, отуз миң аскери менен Жалбы деген баатырын жибериптир. Алар, Чыңгыз жана Тарбагатай тоолорунун тоо арасындагы жолдору менен жүрүп, сая издегенден андай жолдор Жалбы\*\* жолу аталып, Жалбы баатыр издеп барып, Улутоодо жүргөн уак Өтөгөн баатырды кармап алып, Абылайды сураса айтпай коёт, анын колу-бутун кишендеп, издеп жүрүп Абылайды уктап жаткан жеринен кармап алышып, экөөнү тең Галданга алып барышыптыр. Өтөгөндү зынданга салып, Абылайды эшекке мингизип, сепил күзөтчүлөрүнүн жанына (маскаралап – которм.) коюп коёт.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* 1771-жылы Абулмамбет өлгөндөн кийин Туркестандагы Ходжа Ахмет Ясави мечитинде “хандар жана султандар чогулуп”, ак кийизге салып көтөрүп, Орто жүздүн жаңы ханы деп Абылайды шайлашат. КазССРнын тарыхы, т.3... 81-б.

\*\* Кыязы, “ууру” жолдор – которм.

Орто жүздүн казактары “Абылайды алып кетишти”,- деп Кичи жүздүн ханы Абулкайырга барганда ал: “Абылайды кандай жол менен болсо да Галдандан бошотуп бер”- деп, орустардын Неплюев же Нефелдеев деген генералына кайрылыптыр. Ал, Абылайды суратып Галданга Миллер деген майорун жибериптир. Казактар өзүбүз да сурайбыз деп үч жүздүн жакшылары да барышыптыр. Галдан аларга жооп бербей, бир канча күн конок кылып, бир күнү хан ордосуна казактарды да, орустарды да чогултуп, Абылай менен Өтөгөндү алдырып, Өтөгөндү кишени менен босогого таштап, Абылайды хан алдына алып келиптир да “Мен сени Шарыш сыяктуу баатырымдын ордуна өлтүрөмүн, кандай арманың бар?” дептир (Галдан – которм.). Ошондо Абылай: “Таксыр, менин үч арманым бар! Алгач, мен Шарышты казактар менен калмактардын кан майданында өлтүргөм. Сиз мени уктап жатканымда кармап алып өлтүргөнү турасыз, казак менен калмактын кан майданында өлсөм арманым жок эле. Экинчиси, казактар орун албай жүргөн эл эле, бир жерге орноштуруп, жашоосун жакшыртып өлсөм армансыз элем. Үчүнчүсү, төрт атадан бери жалгыз уулдан элек, ушул күнү өлүп кетсем же балам, же бир тууганым жок, дүйнөгө келбегендей жок боломун го”- дегенде Галдан хан башын жерге салып олтуруптур да жанындагы увазирине “Мынабунун сөздөрүнүн баары туура, айрыкча, акыркы сөзүн карачы, мен да төрт атадан бери жалгыз элем ушул күнгө чейин, жалгыз балам Амирсана өлүп кетсе менин да тукумсуз өткөнүм эмеспи”- деп, калмакча айтканда, Абылай хан алдаяр деп кол куушуруп тура келиптир. Галдан хан Абылайга: “Неге сен алдаяр дедиң? Мен сени өлүмдөн кечтимби?”- десе: “Таксыр, сиздин жалгыз балаңызга окшотконуңуз бошотконуңуз эмеспи, мен калмакча тилди билемин”- дептир. Галдан хан Абылайдын сөзүнө ыраазы болуп, Амирсана экөөнү дос кылып, казактарга, орустарга да чоң белектерди берип, Абылайга Күндебау деп өз насилинен жетим кызды бериптир. Күндебау дегени – үзүлбөс достук дегени. Ошол кыздын кичинекей иниси эжесинен калбай ыйлай бергенинен аны да Абылайга берип: “Өз бооруңдай көр”- деп тапшырган экен. Абылай анын атын Махмут коюптур. Биздин казактар Мамет дешет. Анын баласы Бөлишке, Бөлишкенин баласы азыркы Мамбетай, Мотыш ичиндеги Чыңгызхан, Семейхан төрөлөр.

Галдан хан Абылайды 1743-жылы бошоткон. Ошондо Галдан хан Абылайга үч суроо берет. Бири: “Элиңде кой көппү?”. Абылай көп десе: “Койчу – калпычы, кой – ууру” деген сөз бар, элиңдин ушак-чыры басылбас” дептир (Галдан – которм.). Экинчи суроосу: “Элиңде уй, жылкы көппү?”. Абылай көп десе тиги: “Анда элиң эмгексиз, сүт менен кымыз ичип, эт жеп, балдары акылсыз туулат десеңчи” деген экен. Үчүнчүсү: “Элиң эгин салабы?”. “Салбайт” десе, “Андай болсо жердин эмчегин эмбеген эл, эл да болсо нечен оодарылып, журтка токтобос” дептир.

1754-жылы Галдан өлгөндөн кийин калмактар ич ара бүлүнүп, кытайлар калмакты чаап, быт-чытын чыгарат, калмактардын бул бүлүнгөнүн Аристов китебинде Тибет менен монголдордун алалыгынан болду деп жазат. Биздин казактар андан башкача сөз айтышат. Ал мындай: Галдан хандын катыны Амирсананын энеси кытайдын Эжен ханынын кызы экен, аны (аялдыкка) аларда Галдан өзү барбай, бир топ белектери менен жакшы кишилерин жибериптир. Эжен кызын кышында узаткан экен. Жолдо кыш оор болуп, нечен күн бороон согуп, кыз абдан кыйналып, жолдо адашып жүрүп, Ала-Тоодо бир топ баатырлары менен жол тосуп, эрдик кылып жаткан Улуу жүздүн Төлөкөй деген баатырына жолугуптур. Төлөкөй аларды эки-үч күн конок кылып, элиңе баргыла десе, кыздын жамандыгынан (алсыздыгынан – которм.) алар кете албай, Төлөкөйгө жалынышып, кыштап, жаз чыкканда кетишкен экен. Ошондо кыз Төлөкөйдөн кош бойлуу болуп барып Амирсананы тапкан деген ушак чыккан экен. Галдан хан өлгөн соң өзгө агайынынын\* балдары ошол сөздү шылтоо кылып, Амирсана казактын баласы деп, аны хан койбой, калмактардын көбү чагымчыларды колдоп, бирин хан көтөрүшкөн соң Амирсана таятасы Эжен ханга барыптыр.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Галдан Серендин өлүмү (1745) узак жылдарга созулган ич ара такты талашты күчөтөт, жыйынтыгында ал ойрот мамлекетинин кулап жана кыйроосуна алып келет. Галдан Серендин үч баласы болгон. Улуу уулу Лама Доржи атасы өлгөндө 19га чыккан, ортончусу Цеван Доржи Аджа Намжилу 13тө, кичүүсү Цевандаши жетиден жаңы гана ашкан болот. Галдан Серен тактысын ортончу уулуна мурастайт, ал, 1746-жылы хан деп жарыяланып, Аджа Хан аталат. Бирок, көпкө турбады. 1749-жылы кутумчулуктан улам тактысынан сүрүлүп, өлтүрүлөт. “Салбар катындан туулган, даана мураскор – чоң Черен Дондуктун жана Намджиловдун уулу Дубачынын небересин аттап өтүп”, Эрдэни Лама Батур хунтайджи даражасын алган Лама Дорджи Жунгариянын ханы болот. Ошентип, хан тактысына теги боюнча тактыны ээлегенге укук берген жаңы талапкер – Дубачы (Даваци) пайда болот. Дубачынын ээлиги ойроттордун башка нойону, мамилеси жакын жана досу Амирсананыкындай эле Тарбагатайда жайгашкан болчу. Алгач Лама Доржиден жеңилишкен алар алгач 1751-жылы Абылайга баш калкалап, казактардын Орто жүзүнө качууга аргасыз болушат. Златкин. Жунгар хандыгынын тарыхы... 282-б.

Лама Доржи Абылай султанга качкындарды бергин деп элчисин жиберет. Абылай ээсинен качкан итти да кайтарып берүүгө тыюу салган салтка шылтап анын талабын четке кагат. 1752-жылы 9-сентябрда Лама Доржи “четки улустардан чыгып, казактардын артынан түшүүгө” аскерлерине буйрук берет. 9-декабрдын түнүндө чабагандар качкын нойондордун табылганын билдиришет.

 Амирсана болсо өзү «цаган туг хойт» («ак туунун хойту») ак сөөк тукумунан болгону менен ойроттордун таасирдүү катмарына кирген эмес. Амирсананын бабалары XVII кылымдын башында Жунгарияны калтырып, XVIII кылымдын башына чейин Волгада жашашкан. Анын чоң атасы 1701-жылы Волгадан Жунгарияга келип, кармалган. Амирсананын атасы Уйзеихечуши Галдан Церендин кызына үйлөнүп, андан 1722-жылы Амирсана туулган. – Златкин. Тарых... 286-б.

Эжен хан бул жактагы четки кытайдын башчыларына калмактарды Амирсанага каратып бергиле десе кытайлар келип, калмактарды чаап, быт-чытын чыгарып, талап жиберген соң, Амирсана: “Элимди тала деген эмесмин”- деп, кытай аскерлери менен жоолашып\*, Абылайга качып келиптир. Абылай кытай келип калабы деп, үч миң колу менен жер чалып барып, тиги Аягөз дайрасы тараптан кытайлардын сансыз көп аскерлерине жолугуптур. Алардан: “Эмнеге келдиңер?”- десе, тигилер “Амирсана сенде, аны бербесең казактарды чабабыз” деген соң Абылай не кыларын билбей, Амирсананы үч күн ичинде таап бермек болуп, кайтып келип, кытай аскерлери жок дегенде Амирсана Абылайга: “Сен кытайларга жолуктуң, бирок же мени берериңди, же казактарды чаптырарыңды билбей турасың да, мени кытайларга бер, бирок эки сөз айтайын, алгач мени алдым деп кат берсин, ага токсон билермандарынын бармагын сыялап, мөөр ордуна бастырып ал, мөөрдөн танар, колун тана албас; экинчи, мен да хандын баласымын жана Эжендин жээнимин, өз алдына алып баргычакты байлабай, күзөтүп, бош алып баргын деп сурангын”- дейт. Абылай хан Амирсандын айтканындай кылып, кытайларга өткөрүп берет. Көп узабай, үч күн өтпөстөн Амирсана тумандуу бир түнү качып чыгып, Абылайга кайра келет. Абылай аны кармап тура албай орустардын Екатерина Экинчи деген катын падышасына качырып жиберет. Кытайлар кайтадан келип Абылайдан сураганда ал “Өзүңөргө бергемин”\*\* деген соң кайтып кетишиптир. Орус падышасы Амирсанага калган калмактарыңды мага каратып бергин деп, көп аскер менен жибергенде жолдо Амирсанага чечек чыгып, өлүп калган соң, орус аскерлери кайтып кетишиптир.

Жогоруда айтылган 1723-жылы калмактардан жеңилип, Актабан сүргүнүн баштан кечирип, Орто жүз Есил, Нура, Сарысуга барганда

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Амирсана, Циндердин жардамы менен жалпы ойроттордун ханы болом деген үмүтүнөн алданып, 1755-жылы Цинь империясына каршы көтөрүлүп, куралдуу күрөшүн баштаган. Тарых... 294-ж.

\*\* Кытайлар экинчи ирет Абылай ханга келгенде ал, өзүлөрүнүн тил катын көрсөтүп, мен силерге өткөрүп бербедим беле дегенде тигилер куру кол кайтууга аргасыз болушат.

биздин тобыкты\* Орунбордун бери жагындагы Ордун (Орск-которм.) кара жыгачына барган, андан да нары барган Кичи жүздүн казактары оруска карамак болуптур дегенди угушкан соң, ошондон коркуп, тобыктылар көчүп, Ыргыз, Торгой дайраларына келишкен, ошондо биздин төртүнчү атабыз Ыргызбай менен иниси Торгой туулуп, аттарын ошол дайралардын аты менен коюшуптур.

Андан бери карай көчүп, Мамай баатыр баштап, бу Көкөн ордо, Догалаң тоолорунун ортосуна келишиптир. Ошол, Орто жүз да орустарга карай турган болду дегенде дадан тобукту Караменде бийдин биздин Кеңгирбай бийге айткан салам-ыры мындай:

\*Тобыкты аргын — уруунун аты, автордун да уруусу. - которм.

Башында Сырдан чыгып, Орго келдик,

Таман тийип жүрө албай, зорго келдик.

Арыдык тери ашаткыч жыгачындай,

Бул жакка бакка келбей, шорго келдик.

Салам айт Кеңгирбайга кел, кетелик,

Мыкты делген атандарды тердетелик,

Мусулмандын журтуна беттей коюп,

Аты жакшы дарыядан нары өтөлүк\*.

Биздин тобыкты бул жерге келген кезде мурда келип калмакты кууган найман, матайлар Чыңгыз бектеринде (сапарлап кетишкен – которм.) экен. Уактар Ертыш жээгинде турушуптур. Тобыктыны азып-тозуп келген эл деп, дайыма матайлар зордук көрсөтө беришкен соң, тобыктылар матайлар менен жаңжалдашып, аргындардын мурдагы ата конушу Чыңгызды өзүбүз кайра алабыз деп матайларды кууп, Чыңгызга орношту. Булар матайлар менен убара болуп жатышканда уактар Көкөнгө келип конушкан соң, Кеңгирбай бий кишилерди жыйып барып, уактарды кууп жиберип, Кеңгирбайдын азыркы “Таш үйгөн” деген жерине барып конуптур. Уактар Көкөндөн тобыктыны чыгара албай коюшкан соң, өздөрү менен коңшу казак-орустардан киши жыйып келип, Кеңгирбайдын айылын чапмак болгондо Кеңгирбай бий “Мен аргындын жакшыларына кабар жибердим. Аргындар менен уактардын ортосуна чек коюп бүтүшөлүк”- деп, тигилерди токтотуп коюп, түн киргенде дөбө башына киши сыяктуу кылып көп жерге таштардан үйүп, өзү түндө көчүп кетиптир. Эртеси уактар караса, дөбөнүн башы толгон кишилер болгон соң, “бизди алдап жасакка кишилерди жыйган экен” деп, чалгынчыларды жиберип, алар баары таш экенин билип кайтышыптыр. Ошентип тобыкты тоосуна ээ болгон.

Биздин казактардын эски сөзүнчө : бул Чыңгыз тоонун Чыңгыз атанганы – баягыда Чыңгыз хан моңгол-татарларды түгөл алып улуу хан болгондо, ушул Чыңгыз тоосунда кол астындагы уруу башчы бектери келип, бул Караул дайрасынын чыгыш жагындагы хан секисинин башына ак кийизге\* салып хан көтөрүп, Чыңгызды алып чыгышкан, ошондо Улуу жүз казактарынан үйсүн Майкы бий барган экен. Ал, “Түгөл сөздүн түбү бир, түп атасы Майкы бий” деп, макалга айланган киши. Ошондой эле Орто жүздөн Коңурат Сеңгеле бий да барган, ошондо Чыңгыз бектерине ураан, куш, дарак, тамга бериптир. Улуу жүз Майкы бийге: “тамгаң сүргү, же малатемир болсун, кушуң бүркүт, дарагың кара жыгач, урааның салават болсун” дептир. Орто жүз Сеңгеле бийге: “Урааның коңурат, кушуң шумкар, дарагың алма, тамгаң ай болсун” дейт. Айтамга – Чыңгых хандын чын аты Темужин эле, ал улуу хан болгондо, Чыңгыз койду. Мааниси - абдан мыкты, зор\*\* деген сөз. Бул тоонун Чыңгыз аталганы ошол, тиги секинин Хан бийиги аталып, ушул биз кыштап олтурган дайранын Хан дайрасы аталганы - баары тең Чыңгыз хандын атына байланышкан. Абулгазы хандын айтканына караганда бул тоонун мурдагы аты Найманкүрө\*\*\* болсо керек.

Жогоруда айтылгандай калмактар бүлүнүп, хандыгы жоголгон соң мурдагы калмактардан качып кетишкен кара кыргыздардын көбү кайтадан чоң Ала-Тоодогу ордуна келишти. Улуу жүз казактары батыш Ала-Тоодон Каратал дарыясына чейинки өз жерин ээледи, Орто жүздөн керей менен наймандар Тарбагатайга келишип, акырында кытай жерине да кирип, наймандардын чети Ебинордун башына чейин жетип, керейлер Кара Ертышка барышты.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Казактардын ханын уруулардын атактуу өкүлдөрү шайлашкан. Бул, уруу башчылары чоң жыйында ханды ак кийизге салып көтөрүшкөн. Андан соң ал кийизди же хандын кийимин чечип алып, майда бөлүктөргө бөлүп, ханды шайлагандыгынын белгиси катары ар бири алышкан. Анан хандын бардык малын бөлүп алып, үйлөрүнө таркашкан. Бул адат “хан таламай” (сөзмөсөз: ханды тоноо) аталган жана ал, жаңы шайланган хандын эми эч нерсеси жок, толугу менен элдин багуусуна өттү дегенди билдирген. Бул адат казак хандарынын байлыгы менчик жеринде эмес малда, “таламай” болсо анын ишмердиги жоокерчилик, ал – аскер башчысы, көчмөн коомдогу талоончулардын жетекчиси дегенди түшүндүргөн. Толыбеков. Көчмөн коом... 353-б.

\*\* Б. И. Панкратовдун божомолунда «чыңгыз” даражасы парсылардын “жаангер” (жинггир – жиыгыс) сөзүнөн чыккан, “дүйнөнүн жеңүүчүсү” маанисинде. Кара: В.И.Панкратов. Чыгыш элдери жана өлкөлөрү: “Чыңгыз” даражасынын этимологиясы жөнүндө”. Чыг. XXVI. М., 1989. 180— 189-бб.

\*\*\* Мүмкүн: Найман Керей – ошол жерди жердеген уруулардын аттары боюнча. – которм.

1757-жылы Абылай менен Абылмамбеттин баласы Абылпайыз хан Пекин калаасындагы кытайлардын ханына барып, Кытайга карап турмак болуп ван атагын алып келет. Мааниси – орусча “вассальный князь”, казакча ишин өзү бийлеп, сыртынан кытайга эсеп бермек, кытайларга жүз жылкыдан бир жылкы, миң койдон бир кой берсе калмактарга караган жердин баарын ээлеп, кыштап, көчүп жүрмөк болду.

1765-жылы орус падышасы менен ынтымакташып, Ертыштын берки тарабындагы он чакырым жердин бөлөгүн ээлеп, андан өткөн казактардын жер акысына орустарга мал төлөмөк\* болду.

1766-жылы Абылай менен Абылпайыз хан Улуу жүзгө болушуп, Ташкентке койгон Кокон ханынын бегин кууганы барат. Алгач согушуп, акырында Ташкентти бошотуп алгандагы тойдо Абылай ханга кошулуп барган биздин төртүнчү атабыз Ыргызбай күрөшкө түшүп, атактуу Коңураулы балбанды жыгып, күрөштүн байгесине койгон көп аштыкты ээрчитип барган аскерлер азык кылышыптыр.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* 1764-жылы эч кандай артыкчылык берилбей турган указдын кабыл алынганына карабастан айрым феодалдарга тыюу салынган жерлерде көчүп жүрүүгө уруксат берилген. Маселен: кербенчилердин соодасын өнүктүрүүгө көмөктөшөт деген ишеним менен Абылпайыз султанга 1764-жылы Омск сепилинин тушунан Иртыштан өтүүгө уруксат беришкен. Орус сепилдеринин колдоосунда феодалдар Иртыштын сол тарабында мал жая алышкан. КазССРнын тарыхы. Т.3. 51-б

1780-жылы Жунус кожо деген Улуу жүздү жеңип, Ташкентти алат. Жунус кожо өлгөн соң 1810-жылы Ташкент Кокон ханына карады. Ошентип, Абылай орус падышасына таянып, казактарды отурукташкан эл кыламын деп жүргөндө, аргын Бекболот бий болбогон жерден Абылайды таарынткан соң, ал, Улуу жүзгө кетип калат. Анын себеби мындай: Бир тойдо казактардын кадырлуу байынын жалгыз баласы Абылай хандын небересин, хандын баласы экенин билбестен камчы менен уруп жибергенде тигинин башынан калпагы түшүп, хандын баласы гана кие турган белгиси бар такыясы көрүнө калганда, Бекболот бий ага: “Чырагым, кечир” деп Абылайга билдирген эмес экен. Кийин Абылай хан аны угуп: “Ошол урган байбачаны берсин, ханда кадыр болбосо, карада уят калбайт”- деп, Бекболотко киши жибериптир. Бекболот өз баласы Тиленчини ханга жиберип: “Же мени алсын, же сураган жигитти алсын” дегенде Абылай хан: “Бул, Бекболоттун мени казактын бир баласындай көрбөгөнү го”- десе, Тиленчи Абылайга: “Төөнүн өзү төө, же анын кумалагы (кыгы – которм.) да төө болобу?”- деп каршы сөз айтканда: “Мынабунун мени төөгө окшотуп, баламды кумалак дегенин кара”- деп, Тиленчини тутуп алып, Улуу жүзгө карай көчүптүр. Артынан Бекболот барганда, Абылай хан ага “Неге келдиң?” дегенде “Балама келдим, баламды бер”- дейт, Абылай хан “Бекболот, сен мени издеп келди го десем, хандын кадыры менен казактын элдигин жоготоюн деген экенсиң, балаңды ал да, кет”- деп, Улуу жүзгө кетип, ошондо өлдү\*. Абылайдын дал кайсыл жылы өткөнүн биле албадым, кандай да болсо болжолу 1788-жыл болор.

Абылай хан кетип калган соң, Орто жүзгө кырк сан Барак хан\*\* деген болсо керек, анын баласы Бөкөй хан болгон, Кичи жүздөгү Бөкөй хан эмес\*\*\*. Ал Бөкөйгө орустардын Александр Павлович деген падышанын тушунда аскер башчы (генерал-которм.) Глазунов деген киши 1811-жылы кат жазганы бар. Орто жүздүн хан аталгандардын эң акыркысы – Турсун Чыңгыз уулу, Бөкөйдүн небереси, Каркыралыны бийлеген. Андан кийин хан деген биротоло калып, казактардан ага султан шайланган, бул Турсун хандан мурда, 1822-жыл\*\*\*\* болгон.

Казактардын эң алгач орустардын законуна карай баштаганы ошол. Андан кийин 1824-жылы өзүнчө окуругдар\*\*\*\*\* ачылып, башында беш жылга

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Абылай 1781-жылы 69 жаш курагында, артына 30 баласын калтырып, Ташкентте май айында каза болгон. КазССРнын тарыхы, т.3...

\*\* Автордо ушундай. Абылай хан каза болгондон кийин Орто жүздүн ханы болуп анын улуу баласы Вали шайланган – Ошол эле жерде Валихан, белгилүү казак окумуштуусу Чокан Валихановдун чоң атасы.– которм.

\*\*\* Бүкөй, Нуралынын баласы— Кичи жүздүн султаны, 1801-жылы Ички же Бүкөев хандыгын негиздеген. Бүкөев ордосунун ханы болуп расмий 1812-жылы (же 1817-ж.) көтөрүлгөн. Ошол эле жерде, 138-139-бб. Бүкөйдүн баласы – 1824-жылы хандык тактыга келген Жаангер, 20 жылдан ашуун бийлеген, 1845-жылы өлгөн. – Ошол эле жерде, 139-142-бб.

\*\*\*\* Толук бийликти Россия администрациясынын колунда топтоо саясатын жүргүзүп, падышалык 1822-жылы Орто жүздө, 1824-жылы Кичи жүздө хандык бийликти жойгон. “Оренбургдук кыргыздар жөнүндөгү жобонун” долбоорунда 1822-жылы ар бир жүздө өз алдынча ханды дайындоо сунушталган. Хандардын бири катары хандык бийликти жаңылоого умтулган Арынгазы Абулгазиев болжолдонгон. 1821-жылы Арынгазы Петербургга чакырылган. Ал, өзүнүн хандыкка бекитилишине жетишүүдөн үмүт кылып бараткан жолдо кармалып, Калугага сүргүнгө айдалган, ошол жакта 1833-жылы өлгөн. Бул чечим таасирдүү хандан кутулуп, андан соң хандык бийликти жоюу ниетинде ишке ашырылган. – КазССРнын тарыхы, т.3... 168-б.

\*\*\*\*\* 1822-жылдагы “Сибирлик кыргыздар жөнүндөгү жобо” тууралуу. “Жобо” боюнча “Сибирлик кыргыздардын облусу” сырткы жана ички окуругдарга ажыратылган. Сырткы округдарга Иртыштын нары жагында көчүп жүрүшкөн казактар кирген. Округдар болуштуктарга (волость) жана айылдарга бөлүнгөн. Округга 15тен 20га чейинки болуштуктар, ал эми болуштукка 10дон 12 айылга чейин, айылга болсо 50дөн 70 түтүнгө чейин кирмек. Чек араларды башкаруу органдары менен тыкыс байланышкан округдарды түзүү, Чыгыш Казакстанды граждандык жана аскердик колонизациялоого колдоо көрсөтүүгө, белгилүү бир аймакка көчмөн казактардын айылдарын бекитүүгө, саясый-административдик башкарууну уюштурууга, алар Казакстанды Россияга кошуу шарттарын түзүп берүүсү менен аны акырына чыгарууга көмөкчү болмок. Ошол эле жерде, 157-158-бб.

чейин салыктардан бошотулуп, андан кийин жүз малынан бирин салыкка төлөдү. Акырында, 1868-жылы жаңы мыйзам чыккан соң казактар биротоло орус мыйзамдарына өтүштү\*.

Биздин казактар башынан эле көчмөн болуп, ат үстүндө жүргөн калк. “Калаа болгончо моло бол, арык аттаган ачтан өлөт”- деп, отурукташкан турмушту жамандап, “Эр азыгы элде, эриккендер колдо”- деп, барымтачылыкты мактап, тураксыз казактык менен күн кечкен журтпуз.

 Казактар. Алматы, 1988. 3-том, 32-81-бб.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* 1867-1868-жж. Реформалар боюнча (“Убактылуу шарттар”) жалпы империялык мыйзамдардын негизинде иштеген аскердик-соттук комиссиялар жана уезддик соттор уюштурулган. Аймактын түпкү эли империянын жалпы кылмыш мыйзамдары боюнча сот жоопкерчилигине тартылган. КазССРнын тарыхы. т.3. 229-б. Аскердик жана граждандык толук бийлик генерал-губернатордун колуна топтолгон. – Ошол эле жерде... 227-б.

ЖҮЗДӨР

УЛУУ ЖҮЗ

Балхаш же Деңизкөлгө барып куйган Каратал дарыясынан Сыр-Дарыя жана Чирчикке чейинки кенен аймакты каңлы (каңгылы) жана дулат уруулары ээлеп жатышат. Бул, дулаттардын түп башаты чүйлүк уруулардан. Алардын алыскы бабалары каракыргыздар. Алар батыш Ала-Тоого Ы.П. чейин 150 жыл мурда келишкен. Дулаттардын түштүк-батыш тарабына каңлылар, алардын ичинде бир бутагы болгон шанышкылылар келишкет. Улуу жүздүн ичиндеги эң көп уруу – дулаттар. Аларга – ботпай, шышыр, сикым, жаныш, албан, субан уруктары киришет. Албандардан: кызыл борук, коңур борук, айтбозум, сегиз сары, курман, алжан, кыстык.

Жана Или дарыясынан жогору, түндүктө байыркы уйсун уруулары – сары уйсундар жашашат. Ага: куттумбет, жанай, талай, жандосай, күлеке, кырык уруктары киришет. Улуу жүздөгү дулаттардан кийинки көп сандагы уруу – жалаир. Ага: андас, мырза, карачапан, орукту, акбуйум, калия, супатай, арык тыным, сыйыршы (уйчу), байшегир, балгалы, кайчылы, кушик (күчүк) уруктары кирет. Кушик уруусу биздин Калкамандын урпактары болсо керек, аларды жалайыр эмес деген пикирлер бар. Жалайыр байыркы убакта кубаттуу жана атактуу уруу болгон. Алар көптөгөн түрк урууларын бириктирип бүтүндөй мамлекет түзүшкөн. Улуу жүздүн уруулары – чапырашты, естилер (ысты) Алматынын тегерегинде жашашкан.

Сыргели менен очокту – Сыр-Дарыяга жакын болушчу. Бул, төрт уруу каңлы тайпасынан. Мындар сырткары Улуу жүздө коңураттар (конрат) бар. Мурда алар Орто жүздө болушуп, талаштардан улам Улууга көчүп барышкан. Абулгазы Бахадур хандын маалыматы боюнча алар моңгол ханы Ельхандын уулу Кыяндын урпактары – Жорлук мергендин баласы, Коңураттан чыгышат.

КИЧИ ЖҮЗ

Аристовдун пикири боюнча Кичи жүз – Орто жүздөн бөлүнүп чыккан алшын уруктары. Левшин дагы Кичи жүздүн негизги бөлүгүн алшындар түзөт деп ырастайт. (Көптөн кийин) аларга жетиру (жети уруу – которм.) аталган урукту атактуу Тауке хан кошкон.

Азыркы кезде Кичи жүздү негизги үч уруу түзөт – алимулалар, байулу, жетиру. Алимулыларды алты урук түзөт – карасакал, каракесек, төрт кара, шомекей, чекти (шекты), кытай. Байулыда 12 урук бар – адай, жаппас, алача, байбакты, маскар, бериш, таздар, эсентемир, серкеш, тана, кызыл курт, шейхтар. Жетируну жети урук түзөт – табын, тана, кердери, керейит, жагалбайлы, тилөө, рамадан. Алардын айрымдарын Орто жүздөгү аргын урпактары түзөрү белгилүү. Андан сырткары, Кичи жүздө Орто жүздөгү саржетим жана шакшак уруктарынын урпагы болгон токоларгын уруусу бар. Бирок, жогоруда аталгандарга аттары окшош уруктар Орто жүздө жокко эсе. Эгерде ошондой болсо шекти менен шакшак бир эле урук деп ойлойм.

Бирок, шакшак – аргын уруусу, балким аларды ошону үчүн Кичи жүзгө кошпой коюшкан чыгар? 1801-жылы хан Бөкөй Кичи жүздүн айрым тобу менен Уралдын (Жайык – Яик – которм.) наркы жээгине өтөт жана курамына – кытай уруусунан алимулалар, бериштер, серкештер, адаилер, жаппастар, маскарлар, есыктар, эстемирлер, байбактылар, алаштар, таналар, кызылкурттар, байуулунан таздар, уруктардан – тама, табын, кердери жана төрө б.а. хан тукумунун урпактары – жетиру бутактары, бардыгы он алты уруктан Бүкөев хандыгын түзөт. Алардын ичинде – кожолор, ногойлор, төлөнгүттөр бар. Ногойлор алгач тыргоотторго баш ийишкен, качан алар кетишкенде ордунда кала беришкен (б.а. ошол ногойлор).

Кичи жүз казактарында уламыш сакталып калган: Алаш аттуу бир хандын учурунда ала оорусу менен төрөлгөн ымыркайды алыскы талаага алып барып ташташчы экен. Качан хандын өзүндө алалуу бала төрөлгөндө ал дагы аялын кырк нөкөр кыздары менен оорулуу баласына кошуп калтырып кетет. Ошолордон кыргыз-алшындардын (кыргыз – кырк кыз) тукуму таркаган деп айтылат. Бул, жаңылыш, алшындар эң байыртадан белгилүү. Алардын енисейлик кыргыздар менен тамыры бир. Алтургай тикелей урпактары болушу да мүмкүн.

ОРТО ЖҮЗ

XIII кылымдын 20-жылдарында байыркы кыргыздардын жеринде б.а. Сары-Аркада, анын чыгыш жана түштүк тарабында – аргын, найман, керей уруулары көчүп жүрүшкөн. Бир кыйла кийин, Тауке хандын убагында, бул аймакты калмактар (жунгарлар) басып алганда казактар көчүп кетип, бири-бири менен аралашып кетишкен. Ал эми Улуу жапачылыктын – 1723-жылы (“таман тешилип, ал калбай, көл тегеректей жатканда”) кимдин кайсыл уруудан экенин айрып билүүгө болбой калган. Качан керейлер менен наймандар араң кайтып, алтургай кытай аймагына кирип кетишкенде да үчүнчү ирет кандардын алмашуусу болуп өткөн. Азыркы кезде Орто жүздүн казактары Лепес-Капал уездин жердеп жатышат. Ошондой эле Жетисуу, Семипалатинск жана Акмоло облустарын жердешет. Айрым бөлүгү Сыр-Дарыя жана Тургай облустарында жашашат. Ошондой эле Кытайда кызай, байжигит уруктары бар. Керейлердин көпчүлүгү орустардын Алтайынын чыгыш четинде жашайт.

Эми мен Орто жүздүн ар бир уруусун сүрөттөөгө өтөмүн.

КАҢДЫ

Каңды (канглы, каңлы) — “араба” дегенди түшүндүрөт, б.а. арабаны колдонгондор. Мурдагы аты “енли” – уйгур бутагынан таркагандар, алар күчтүү жана атактуу уруу болушкан. Стамбулдагы Осман түрктөрү да каңды тукумдары. Бул уруу ушул убакытка чейин башка түрк элдеринин арасында жолугат. Алар Орто жүздүн казактарында да бар. Бул уруунун наркы бутактары жөнүндө мага эч нерсе белгисиз.

НУНЧАКТАР

Алар кайлыдан бөлүнүп, эркин жана элсиз жерлерге кетишкен, ошондуктан булу урууну кыпчактар деп аташкан. Бул сөздүн мааниси – “жапайы, чөлдүү, элсиз талаа”. Чыңгызхан баскынчылыгынан алда канча мурда Эдил жана Жайыктын\* жээктеринде алар өз мамлекетин курушкан, аны Чыңгыздын баласы, Жоочу хан талкалаган. Алардын өлкөсүн Дешти-Кыпчак аташкан. Араб жылнамачылары Амираддин жана Рибн-Халдун кыпчак урууларынын ичинен: токсаба, сате, бозжорголу, анжугалы, төрткара, барула, жүзнен, караберикти, котан, берли, хангулини айырмалашкан.

Орто жүздө кыпчак буткатары көп эмес, бирок мага кимдин ким экендиги белгисиз. Кыпчактардын мындай азайып кетүүсү бөлөк уруулар менен аралашып кеткендигинде. Көпчүлүгү ногой жана өзбек болуп калышкан.

КОНУРАТТАР

Коңурат уруусу (конрат) башында Улуу жүздө болушкан. Кийин Орто жүзгө өтүп кеткен. Рашидаддин менен Абулгазынын айткандары боюнча коңураттар Огузхан насилинен, анын Дүрлөгөн тайпасынан – Жорлук мерген урпагы, анын уулу Коңураттан. Радлов жана байыркы казак уламыштары боюнча коңураттардын бабалары Көк жана Көктөнчү болгон. Левшин боюнча алардын уруулары: байлар, жаншар, орозкелди, кулжыгач, бошмой, токболот, жаманбай, каракөсөө, сансыз, көрпөч.

Менин оюмча жетим уругу – токоларгын уруусунан Сүйүндүктүн баласы Сарыжетимдин тукумдары. Анткени, сарыжетимшакшак урусунан шакшак уругу Кичи жүздө бар, сарыжетим бир дагы жүздө эскерилбейт.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Волга жана Яик (Урал) — которм.

Кытай тарыхчысы Юан Шау Миштин (Юаньчаомиши – “Моңголдордун купуя тарыхы”) айткандары боюнча байыркы замандарда онкурттар, б.а. коңураттар Калка дарыясынын Байюр көлүнө куйган төмөн жагында жашашкан. Коңурат уруусунун көпчүлүгү да өзбектерге кошулуп, “өзбек” аталып калышкан.

КАРА-КЫРГЫЗДАР

Орто жүздө кыргыз уруулары бар. Көп эмес. Алар – (мурдагы) туткундар. Кыргыздар эң байыркы эл. Кыргыз деген сөз казактай эле мааниде – “кыдырып жүргөн, эркин (өз алдынча көчүп жүргөн, жапайы)”. Ы.П.га чейин үчүнчү кылымда эле кыргыздар Тянну-Ола жана Алатоо ортосундагы жерлерде көчүп жүрүшкөн. Чыңгызхан мезгилинде кыргыздардын ханы Арыс-айнал болгон. Айнал – кыргыздардын хан даражасы. Аты – Арыс. Чыңгызхан багынып берүүсүн талап кылып элчиси Барини (Турамыш) ага жиберет, кыргыздардын ханы анын шартын кабыл алып, кымбат белектери менен ак шумкарды тартуу кылат. Абулгазинин маалыматтары боюнча алардын бабасы Кыргыз Огузхандын неберелеринин бири болгон. Кыргыздар ошонун урпактары. Азыркы учурда кыргыздардын негизги бөлүгү өздөрүнүн байыркы жеринде – Санташ ашуусунан тартып (Алатоонун батыш кыркалары) Памир тоо чокуларына чейин жашап турушат.

Алар оң жана сол (Алатоонун капталы боюнча) кыргыздарга бөлүнүшөт. Алардын уруулары: бугу, сарыбагыш, солто, черик, багыш, саяк. Бул, алты уруу Сагай дегендин урпактары. Дагы үчөө – адыгине, муңгуш, ичкилик – Адыгине бутагы. Акыркы эки уруу – биздин кыпчактар, кыргыз болуп калышкан аргындар менен наймандар. Биз, кийин казак аталып калганыбыз менен чындыгында биз дагы кыргыз тукумунанбыз.

КЕРЕЙЛЕР

“Керейлердин” (этникалык аты) келип чыгуусу боюнча бир канча кайчы пикирлер бар. Жылнамачылар Рашидаддин, Абулгази, Нажип Гасымбек керей дегенди “кара” сөзү деп далилдешет. Бир уйгурдун сегиз уулу тең кара (кара чачтуу) болгон экен, аларды моңголдорчо керейт, б.а. кара дешиптир. Профессор Березин керейди мачжурлардын кари уруусунун бир бутагы деп санайт. Аристов этникалык керей атын алар Саян тоолорунун түндүгүндөгү Оде дайрасынын бир куймасынан алган деп боолгойт. Ал куйма дал ушундай – Керей аталат. Мен биринчи божомолго б.а. керей сөзүнүн “кара” дегенден келип чыгышына артыкчылык беремин.

Биздин Орто жүздүн керейлери Ашамайлыкерей – Сыбандын (Сиван) жана Карабинин (Кара бий) балдарынын урпактары болушат. Ошондой эле Карабинин кызын алып жана анын журтунда жашап калган Абак баатырдын тукумдары. Абактын насили – сары уйсундар. Анын уруусу “Онекитукум абаккерейлер” аталып калышты. Ал уруулар – жантеке, жадик, жастабан, шубарайгыр, шоруштар, ители, итемген, молктор, меркит, сарбас, караккас, кенсадак. Акыркы – кенсадакты Аристов шимойын атайт. Менимче ал туура.

Керей уруусу түрк элдеринин бардыгында белгилүү. Чыңгызхандын убагында керейлерди Онхан бийлеген. Чыныгы аты Тогрул. Чыңгызхан анын хандыгын жеңип алганда ал качып, бирок кармалган. Найман бектери Сомаджи менен Танеке анын башын кесип алып, наймандардын ханы Танханга алып келишкенде ал: “чалды өлтүргөндө эмне, тирүү алып келсеңер болмок” деген имиш да, анын баш сөөгүнө күмүш чегерип, тактысын кооздоп алган.

Ошентип, Орто жүздүн керейлери – Ашамайлы балдарынын (Сыбан менен Караби) жана сары уйсун баатыры Абактын тукумдары.

НАЙМАНДАР

“Найман” аталышынын келип чыгуусу тууралуу да бир нече божомолдор бар. “Найман” моңголчодон которгондо “сегиз”, б.а. “сегиз уруу” деп эсептейт профессор Березин. Аристов болсо Найман – Катон дарыясынын бир куймасы, анын жээгин жердеген эл ошонун атынан аталып калган деп далилдейт. Байыркы убакта наймандар көп сандуу уруу болучу. Чыңгызхандын заманы кезде наймандар эки хандыктан турушчу, аларды Тан жана Бойырик деген бир туугандар бийлешкен. Качан Чыңгызхан аларга кол салып, бир туугандарды өлтүргөн соң, наймандардын бир бөлүгү батышка качып, калганы моголдорго (моңголдор?) кошулуп, могол найманы аталып калышкан. Найман уруусунун аты дүйнөдөгү бардык түрк элдеринин курамында кездешет.

Орто жүздүн наймандары, казактардын байыркы маалыматы боюнча Сопумырза дегендин тукумдары. Аны агасы Бабамырза өлтүргөндө Сопумырзанын уулу Окиреш (кичи аялынан) казактарга көчүп келген. Бул, Абулгазинин билдирүүсүндө ырасталат, ал, Сопумырза өз атасы Абулгазыхан Араб Мухаммедди өлтүрүп, анын ордуна өзү Самаркандан алып келген, хан тукумунан чыккан Хосров дегенди олтургузууну чечет. Араб Мухаммед анын оюн билип калып Хосровду өлтүрүп, Сопумырзаны хандын увазири болгон агасы Бабамырзага берет. Ошондо Бабамырза “менин ханымдын душманы мага эми бир тууган эмес” деп жарыялап, Сопумырзаны өлтүрөт. Орто жүздүн наймандарынын жакынкы насили жөнүндө болсо алар жөнүндө жазышкан тарыхчылар Спасский, Аристов, Маевский айткандарында бир катар катачылыктарды кетиришет. Биздин билгенибиз боюнча Орто жүздөгү наймандардын байыркы бабасы Сопумырза. Андан – Окиреш. Окирештин үч баласы болгон – Домбаул, Сугирши, Саржомарт. Домбаулдун урпактары жылкыларына тамгасын тескери жагына баскандыктан аларды терстамгалуу деп аташкан. Сугирши баласы – Кытай. Андан Төлегетай. Төлегетайдан төртөө – Каракерей, Махай, Садыр, Торгул. Каракерейден Байтөрө. Байтөрөдөн Байе менен бакма баласы Акнайман. Эртөрөдөн Байсиык менен бала кылып алган Карамолдо. Улуу катыны Байыстан Мамбеткул, Сыбанкул, Ахмедкул, Сары. Мамбеткул кичинесинен эрке, таарынчаак болгондуктан аны Киржы\* деп аташкан. Сыбанкул – Сыбан, Ахмедкул – Акимбет аталышкан. Байыстын кичи аялынан – Тома менен Токмок жана кичи аялы асырап алган - Болотчу жана Байгана. Байыстын кызы Макта Абай сартка (өзбекке) күйөөгө чыгып эки уул төрөйт

— Ержигит жана Байжигит деген, Ержигит сарт атасы менен Туркестанга кетип, Байжигити мында калат. Жогорудагы Сарынын аялы Мурын, ошондуктан Сарынын тукумдары Мурын аталышат. Байсейиктин төрт баласы болгон —Жанголы, Менлибай, Тобет, Акбельбел. Бул, төртөө менен асыранды Карамолдонун тукуму биригип сегизнайман аталышкан.

Жогорудагы Матайдын үч баласы болгон – Аталык, Кенже, Каптагай. Аталыктын аялынын аты Кызай. Алардын тукуму анын аты менен Кызай аталышат. Саржомарттын улуу аялынан – Каратай, кичүүсүнөн төртөө – Бидалы, Жансары, Баржаксы, Шайгоз. Бул төртөө таятасына кетип,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* «кыржию» (каз.) деген сөздөн — кыржыюу, кыржыйган— которм.

уактарга кошулгандыктан иргенекты уак аталышкан. Саржомарт тукуму “иренек” тамгасын алып жүрүшкөн, ошондуктан алар өзүлөрүн иргенекти найман дешкен. Элде аларды эмнегедир уак дешет. Ошондой эле Саржомарттын Бура деген бакма баласы, энеси күң Балты жана Баганалы деген эки уулу жана Көкжарлы деген кулу болгон.

УАКТАР

Бул уруу байыркы жылнамаларда эскерилбейт. Алгач, Абылайхандын доорунан тартып жолугат. Орус тарыхчылары уактарды керей уруусунан чыккан дешет, анткени, орус аскерлери керейлер менен алгач кагылышканда алар менен уактар бирге болгон. Алардын уруу тамгасы да керейлердикине\* окшош.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Балхашин дегени уактардын бабасынын аты Эркөкчө болгон деп билдирет. Ал, Айдархандын баласы, өз кезегинде ал Камбархандын урпагы. Бул, уламыш гана болсо керек. Левшин менен Балхашин уак уруусунун бутактарынын бири сарыбагис (сарыбагыш?) деп, ырасташат. Алар XVIII кылымдын экинчи жарымында Абылайхан жортуулунда туткундап келишкен каракыргыздар болуусу да мүмкүн. Менимче, “уак” сөзү “усак” б.а. “майда” - майда эл деген сөздөн чыкса керек. Алар аргындардан, наймандардан, керейлерден кыйла аз. Биздин билгенибиз: уактардын бабалары Сарман жана Шога. Сармандан экөө – Каракөз жана Көкчөкөз. Шоганыкы бешөө: Сарбаян (Сарбагыш), Сарша, Беимбет, Мурат, Сргели.

\* Башкача варианты

Дагы бир кабар: Аристовдун айтканы боюнча Мавераннахр өзбектеринин арасында наймандардын үч уруусу белгилүү – Садырбек, Коштамгалы, Уактамгалы. Алар өздөрүн казакпыз, кезинде наймандардан бөлүнүп чыккан коңурат уруусунанбыз дешет. Уактамгалы уруусу чынында эле уактар болсо керек.

ТӨЛӨНГҮТТӨР

Орус тарыхчыларынын айтуулары боюнча төлөнгүттөрдүн (туленгут) алыскы бабалары Толет (Тулет) көлүн жердеген алтайдын тоолук калмактары болот. Казактар болсо төлөнгүттөр – Орто жүздөгү аргындардын бабасы Дайыркожонун кулдары дешет. Эгерде чынында эле ошондой болсо алар казак-калмак согуштары заманындагы калмак туткундар. Абулгазинин сөздөрүнө карганда төлөнгүт деген сөз менен ойроткалмактары жана хандын төлөнгүттөрү айтылат. Кийинкилер чыныгы төлөнгүттөр эмес, анын жан-жөкөр – нөкөрлөрү

ТАРАКТЫЛАР

Орто жүздүнбутагын түзгөн уруусунун аты. Алардын бабалары ким экенин эч ким чындап билбейт. Таракты – Аргындын агасы деген имиш бар. Эгерде ошондой болсо, алардын тамгасына караганда (тарак), алар аргындардан бөлүнүп чыгып, өзүнчө бутагы болушкан. Ал уруу он эки тукумдан турат. Байбичеден – Али, Сары, Кыдыр, Жашы. Ортоңку аялынан – Элеуке, Көгедай, Апай, Токтоул. Токолунан – Богеш, Булдырык, Атей, Косанак.

АРГЫНДАР

“Аргын” атынын (этнониминин) келип чыгуусу боюнча орус окумуштуулары ар кандай жазышат. Алардын ичинен (орус тилиндеги маалыматтар боюнча – которм.) орхонэнисей жазмаларындагы “улуг Ергин” аталышы көүхлдх бурат. Байыркы заманда Улуг Эргин уруусу моголдордун (моңголдордун? – которм.) түштүгүндө көчүп жүрүшкөн. Аларды кытайлар байегу аташкан. Мурда айтылгандай кытай транскрипциясы боюнча сөздүн ортосунда “р” тамгасы болбойт жана акыркы үндүү түшүп калат. Эгерде кытай жазмасында жоголгон тамгаларды ордуна келтирсек биз анда “бай аргын”ды алабыз. “Бай аргын” жана “улуг эргин” сөздөрүнүн мааниси бир эле - “улуу аргын” (балким гунндардын “улуу, баатыр, эр (ер, ар) болуп жүрбөсүн? – которм.). Эгерде андай болсо аргындар – кытайлар хохо деген түрктөрдүн тукуму, бизче каңды тайпасынын уйгурлары, бизче арбалы (арабалуулар), кытайча гаугу деген жыйынтыкка келүүгө болот. Жыйынтыгында биз бай аргын тайпасынан болуп чыгабыз.

Кийинки убактагы жылнамаларда аргындар аргынот деген аталышта жазылып жүрөт. Чыңгызхандын балдары Жоочу менен Чагатайдын улустарынын курамына кирген уруу ушундай аталат.

Амир Тимурдун (Тамерлан) заманында аргындардын аргынот деген ат менен Чыңгыз жана Тарбагатай тоолорунун ортосунда көчүп жүргөндүгү так белгилүү. Анда неге Чыңгызхан доорундагы жылнамаларда аргындар өз аталышында жолукпайт дегенди, орус тарыхчылары ар кандай түшүндүрүшөт, көпчүлүгү аргындардын Чыңгызханга согушпастан баш ийип бергендигинен улам дегенге жакын. Мен болсо ал убакта аргындар найман ханына баш ийип турган деп ойлоймун. Ошондуктан Аристовдун айтуусу боюнча биринчи каракытай ханы Амбанын башкаруу мезгилинде байиергиндер эскерилет, наймандар таптакыр жок. Анын үстүнө Аристов мурда байиергиндер б.а. аргындар күчтүү болгон, ал эми Чыңгызхан кезинде бир эмес, эки коңшу хандыкты түзгөн наймандар күчтүү болгон деп кошумчалайт. Ошол эле учурда ал, Чагатай улусуна кирген урууларды көрсөткөн кезинде аргындарды наймандар менен бирге Эмель, Каратал жана Нура дарыяларынын жээгинде көчүп жүрүшкөн дейт. Бул айтылган сөздөрдөн аргындардын күчтүүрөөк, ал эми наймандар алардын карамагында болгону, башка убакта тескерисинче, наймандар күчтүүрөөк болуп, аргындарды кол алдында кармаганы анык болот.

Менин оюмча Орто жүздүн аргындары хан Абулгазинин “Санжырасында” айтылган ойрот Аргын аганын тукумдары болушат. Анткени,: Чыңгызхандын кичүү баласы Төлү улуу каган болгондо, ал, Хорасанга ойрот тайпасынан Аргынага аттуу кишини ал жактын башчысы кылып дайындап, жиберет. Мусулман жыл санагы боюнча ал, 440-жылы же орус жыл эсеби боюнча 1262-жылы болуп өткөн. Он жылдан соң Аргынага өлүп, анын ордуна Төлүнүн баласы Мөңкө каган иниси Хулагуну, казакча Алекеханды жиберет, аны менен Аргынаганын ойрот уруусунан болгондугун ырастайт. Мурда, моңголдор уйгурлар менен татарларды жеңип, атажуртунан кубалаганда, алардын ордунда калган кай бирлери ойроткалмактар деп аталышкан, ошондуктан “калып калышкандардын” ичинде эскерилген биздин аргындарды байергын же улуг аргындардын тукумдары деп айтууга болот. Кыязы, орус тарыхчылары Абулгазинин “Санжырасынан” мисал келтиришкенде бул сөзгө көңүл бурушкан эмес.

Эгерде дүйнөдөгү түрк элдеринин арасында белгилүү аргындар (аргынот) байыркы аргындардын тукуму боло алса, анда биздин Орто жүздөгү аргындар дал ошол Аргынаганын урпактарынан болуп саналышат. Анын үстүнө анын аты да аргындардын казак бабасынын аты менен далма-дал келип жатпайбы. Менин чоң атам, маркум Кунанбай кожо да Аргынага аттуу ханды эскерчи.

ОРТО ЖҮЗДҮН АРГЫН УРУУЛАРЫ

Аргынаганын тукуму – Кодан. Анын баласы – Дайыркожо (Акжол). Анын байбичесинен Каракожо. Кичи аялынан – Сүйүндүк. Сүйүндүктөн – Саржетим менен Шакшак. Анын тукумдары – Кичи жүздө. Токоларгындар аталышат (аргындар кичи аялынан – которм.). Каракожонун байбичесинен – Мейрам. Кичи аялы Момындан – Карасопу, Кенжесопу, Баесинтийн. Мейрамдын байбичесинен – Куандык, Сүйүндүк, Бегиндик, Шегндик. Кичисинен – Болот. Куандыктан төрт уул – Алтай, Карпык, Темиш, Баррушы. Сүйүндүктүн өзүнүн үч уулу - Жанболду, Колболду, Ормончу. Багып алганы – Каржас. Бул төртөөнүн тукуму төртаул (төрт аул) аталышкан. Бегидиктин баласы – Козгаш. Шегндиктики – Каксал. Болоттон – Майхы менен Бошан жана эки бакма баласы – Жалыкпас, Камбар. Бул төртөөнүн тукумдары – каракесек аталышат. Жогоруда айтылган Каракожонун кичи аялынан төрөлгөн эки бала – Атыгай жана Караул. Баесеинтейиндин үч баласы болгон – Айтей, Байымбет, Жанай. Кенжесопудан эки били – Канжыгалы жана Тобыкты. Бул жетөө элде чоң энесинин атынан Жети Момун атын алышты (Момундан жетөө). Тофиктыны туура айта алышпай казакча Тобыкты дешкен. Андан Эрсетек менен Даулетек. Чоң тойдо Даулетекке жоон таякты алып, казандарды кайтарып турууга туура келип калат. Ошондон улам аны Жоон Таяк деп атап калышат. Анын тукумдарынын – Жоонтаяк аталып калышы ушундан чыккан. Анын үч уулу болгон – Байгара, Байчоро, Жээнчоро. Кичүүсү билимдүү болгондуктан аны Хафиз деп атагылары келишкен, бирок дагы эле айтуу кыйынчылыгынан Абыз дешкен. Байгарыдан – Аркар менен Бөкөн. Байчородон – Шагырбугу. Андан Кудайкул, Кохогул, Андагул. Андагулдун кыпчак аялынан Батпанак.

Жогоруда айтылган Абыздан (Жээнчоро) — Абдал, Жумык, Абле, Шаршак. Абдалдан – Эскене. Жумыктан – Нарымбет менен Жээнбет. Эскененин үч баласы болгон — Таниркулы, Жумас, Бектас. Нарымбеттен — Отегул, Бердибай, Өтөбай. Отегулдан — Төлөбай, Корпе. Жээнбеттен—Кулсары, Токсан. Төлөбайдан бешөө — Кожогелди, Кара, Кожамбет, Жангожо, Aйфкожо. Кулсарыдан — Кудайшүгүр, Бершүгүр. Токсандан— Жаныбек жана Тогузак.

Жогоруда айтылган Тобыктынын Эрсетегинен – Мусабай, Көкчө, Дадан. Мусабайдын уйсундарга күйөөгө берген кызынан – Кулык. Дагы Жоонтаяк аталган Даулетек – Тобыктынын кичүү баласы – бул бешөө “беш жан Мусабай” аталышат. Көкчөдөн – Топыш жана Томан. Топыштан экөө – Башы, Шобан. Топыштан – Каракошек, Балтай. Шобандан алтоо — Надир, Берет, Алим, Жасыбай, Карабакан, Турабай.

Дадандан — Есенбакты, Дөөлөтбакты, Аксак. Есенбактан экөө — Манас менен Танас. Манаста үчөө — Базаркул, Кенжебарак, Токал. Даулетбактыдан—Айбеске, Калдау. Анын баары Дадан Тобыкты аталышат. Алардын уруусу Каркыралы уездинде эки болуштукту түзүшөт. Калган тобыктылар Семипалатинск уездинде, юеш болуштукту түзүшөт. Жогоруда аталган Мусабай бийден – Төлөнкожо, Суйырбас. Бул, Төлөнкожону аргындардын ким бирөөсү Жаман Тобыкты атаптыр, анын урпактарынын баары жамантобыкты аталып калышкан. Төлөнкожодон – Баянай, Шегир. Баянайдан – Эспантай менен Элебай. Эспентайдын баласы – Токобай. Элебайдан – Могал. Могалдан Жокен. Анын төрт эркеги болгон – Таз, Нурке, Бирке, Ожар. Жогоруда айтылган Шегирдин баласы Байбол, кыпчактарга берген кызынан небереси Жүзбейнет. Байболдон Борончу. Андан Есболот, Алмембет, Айгана, Абыл жана бакма баласы Касым. Есболот Кайыпбердини асырап алган. Андан Кочкор, Сенгир, Бөгөй, Тексан. Алменбеттен – Кадир, Төпөк. Айганадан Ийгилик, Ороз.

Жогорудагы Мусабайдын бир уулу Суирбастан үчөө – Али, Сары, Кожоберген. Алиден — Орус, Каржау. Сарынын байбичесинен — Мамбетай, Умбөтай, Турсунхандын кызы Конырбийкеден - Мамбетсопу, Кичик. Элде аны Кошек деп аташкан. Кожобергенден — Бекмамбет, Жапал. Мамбетайдан — Таниберды, Ташболот, Байгазы. Танибердинин байбичесинен — Базар, Сагындык. Башка аялынан — Шакар. Токолунан — Кошбай, Төлөк.

Мамбетсопудан — Боранай, Кабас. Боранайдан — Жумагул, Кожан. Жумагулдан алтоо — Мамай, Мырза, Баян, Бөгөн, Ырысбай, Манай. Дал ушул баатыр Мамай тобыктыларды Орскинин токойлорунан Чыңгыз тоолорунун этегине алып келген.

Жогоруда айткан Кишиктин байбичесинен — Санмурат, Беимбет. Кичи аялынан — Анет, Айтек. Жети Жырга деп аталган атактуу мыйзамдар топтомун түзүүгө катышкан, жети бийдин (түзүүчү) бири, токсон жети жашында казактар баштан кечирген Улуу жапачылык («Актабаншубырынды») жылы алы калбай калганында Каратоодо, Сыр-Дарыянын жээгинде калтырылган Анетбаба дал ушул.

Санмураттан — Байгара, Кулгара, Атыбай. Байгарадан — Конысбай, Кенбай, Аршабай. Кулгарынын баласы - Жанбай. Атыбайдан Бугубай, андан — Байдөбөт, Сокырша. Жогорудагы Беибеттин баласы Таңатар. Андан үчөө — Сак, Тоголок, Сакулык. Сактын беш баласы болгон — Алымбет, Жолумбет, Есенгелди, Жаркын, Сазан, ошондой эле кызынан туулган керей небереси— Шеки. Тоголоктун жети баласы болгон — Эсен, Аман, Энсе, Балта, Тойто, Койгелди, Тайсойбос жана эки бакма уулу — Серкебай, Усөн. Үсөндөн — Болотбай. Жогоруда айтылган Анетбабанын байбичесинен беш уулунун баары калмактар менен согушта каза болушкан. Алардан кийин кимдер калганы туурасында менде маалымат жок. Бул жакка Байболоттун биринчи аялынан көргөн беш баласынан бешиктеги Балбан менен Бакай жеткирилген. Балбандан бала жок. Бакайдан үчөө — Курманбай, Жарылган, Токкожо.

Курманбайдан — Байымбет, андан Толакбай. Жарылгападан— Шангырбай, Сасыкбай. Сасыкбайдан — Отунчу, Керейбай. Шангырбайдан — Карабас,

Жортабай. Токкожодон - Көбөгөн. Анын уулу Дуйсенбай азыр тирүү. Калгандарынын баары Белагашта жашашат. Анетбабанын бир аялынан уулу Жообасар, андан – Өтөгул, Ман. Өтөгулдан – Журынбай, Токбан, Сыдык. Мандан —Акбай, Туяк. Анетбабанын кичи аялынан — Есболат, Шака. Есболаттан — Байгел, Шабан. Шаканын үч баласы болгон — Айтуара, Тауке, Бостана.

Жогоруда айтылган Айтектин байбичесинен Олжобай, кичүүсүнөн Байтөрө, Калкаман. Ушул Калкаман Мамбетай Мамырдын кызын уурдап, ала качып, кармалып, “ок байлоо” аркылуу өлүмгө буюрулат\*. Капталынан жаракат алып кутулган Калкаман Анетбабага таарынып, Бухара тарапка көчүп кеткен. Имиштерге караганда анын тукуму уланган (урпактары азыр да ошол жакта жашайт). Анын Бакен аты менен таанымал бир тууганы Байтөрө азыр жүзгө жакын бозүйдү түзгөн тукум калтырган. Байтөрөдөн — Чоткара, Досак, Өтөгөн, Байдөөлөт. Чоткарадан — Байсары, Мангыт, Байше жана кыздарынан неберелери — Татибай, Жаназай. Багып алган баласы — Жамбы. Досактан — Татиш, Сандык. Өтөгөндөн — Күнтуган, Сары жана кызынан небереси Байгутту. Байдөөлөттүн эки баласы болгон — Бактыбай, Тойгулы жана бакмалары — Мурасыл, Есенбек.

Жогоруда эскерилген Олжайдан — Айдос, Кайдос, Жигите. Кайдосьон — Бөкөнчү, Боорсок. Бөкөнчүдөн — Байкөбөк, Жанкөбөк, Жанкабыл, Жанак,Тумарбай, Куандык. Боорсоктон — Егизбай, Сегизбай, Жазыбай, Казыбай, Алма. Жигитектин байбичесинен— Кенгирбай, Сенгирбай. Бий Кенгирбай элде Кабекен аты менен таанымал Жигитектин кичи аялынан — Түлкүбай, Карсакбай, Кузенбай, Жолумбет. Жогорудагы Айдостон — Иргизбай, Торгой, Топай, Көтүбок. Торгойдун байбичесинен - Жабагы, Кулыншак. Дагы бир аялынан Меңлибай, башкасынан Серик. Бакмалары Куттугул, Самелтер. Топайдан – Бүркүт, Жанболот, Бекболот, Бекташ, Жанташ, Бабен, Ташболот. Ташболотту Ташен деп да аташкан. Кубат деген да ошол. Көтүбоктун бир аялынан – Атей, Кодас, дагы биринен – Шагирбай, Ауек, Үрпөк. Дагы биринен Боронбай. Токолунан – Токсонбай, Сексенбай, Алтымышбай жана кызынан небереси Кубат

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* 52-беттеги 1-шилтемени кара – которм.

Жогорудагы Иргизбай биздин төртүнчү бабабыз – хан Абылайдын эң жакын адамынан болгон. Анын төрт уулу болгон — Өскөнбай, Өсөр, Мырзатай, Жортар. Кеңгирбай бийден кийин Өскөнбай бий болуп шайланган. Анын байбичесинен биздин чоң атабыз – маркум Кунанбайкожо жалгыз уул болгон. Кунанбайдын байбичесинен туулган менин маркум атам Кудайберди да жалгыз баласы болгон. Ал, 1886-жылы, барс жылынын апрель айында отуз жети жашында каза болгон, беш жашар мен жетим калгам.

“Түрктөрдүн санжырасы” китебинин автору Абулгази хандын керээзи боюнча өз уруумдун тарыхына көбүрөөк токтолуум керек эле, бирок мен артымда мактанарлык эч нерсени таппагандыктан биздин улуу чоң атабыз, маркум Кунанбай ажы тууралуу бир азыраак айтып берсем дейм.

Маркум ажы караңгы (билимсиз) чөйрөдө төрөлгөн. Чала сабат окууну үйрөнгөн соң атасы (менин) Өскөнбайдан талаанын ар кайсыл бурчтарынан ага келген каттарды жашыруун алып, эптеп окуп, өзүнүн билимин арттырып, түрк тилиндеги китептерди окууга жетишет. Кийинчерээк, ал ногой (татар) молдолорун жалдап, казак балдары билим ала турган мектеп ачат. Мектеп, азыркы Эскитамдын күзгү короосунун ордунда болгон. Маркум ажыга келишкендер мурда окушпаса да сөзсүз намаз окушчу. Молдолордун бири насыбайды арам\* (күнөө) дегенде, ажы тартип бузуучулардын таноосуна күкүрт (купорос) куйдурамын деп коркутуп, тамеки жыттоого катуу тыюу салат. Мурда казактарда эч карыз бербеген ырайымдуулук\*\* салтын да ошол киргизген. Анын аракеттеринин аркасында Каркаралинскидеги мечит курулган.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*арам — в исламда «уруксат берилбеген жана жазалануучу нерсе». Кара: А. Массэ. Ислам. Тарых очерки. М., 1982, 91-б.

\*\* Мыйзамдуу кайрымдуулук. Ал, жалпы арабдар менен арабдардын идеясына негизделген: бул дүйнөнүн жыргалдары таза эмес, аларды алуу жана пайдалануу аз да болсо кудай алдында тазарып, багыштаганда гана уруксат берилет. “Карыз” сөзү ырайымдуулукту билдирип, алгачкы маанисинде “тазаруу” дегенди билдирген. “Өзүңөр сүйгөндү гана чыгаша кылбасаңар, эч качан канагаттыкка жетпейсиңер” (Курандан үзүндү – которм.); “Албетте, адамдар алдында жүзүкаралык кылып кайрым жасоого болбойт”. Массэ. Ислам... 99-б.

Жергиликтүү казактар бул мечит казак мечити болгондуктан молдолор да казак болушу керек деп, бул мечитте ногой молдолорунун иш алып баруусуна каршы чыгышкан. Азыр ал жердин молдосу чала сабаттуу казак молдосу дешет. Эгерде чынында эле казактар өз өкүмүн жүргүзгүсү келишсе, алгач өзүнүн балдарынын сабатын жоюп, билим беришсе болмок, ошондон кийин гана имамын олтургузушпайбы (анда, башкача иш болот эле). Ажы (Куннабай) олтургузган биринчи татар молдо Хасандын балдары азыркыга чейин тирүү. Маркум ажы агасултан\* болуп шайланып, ад тургай бай да болгон. Бирок ошондо ал байлыгын атакка жетүүгө колдонгон эмес, өз элине пайдалуу болгусу келип, казактарды сактандырып, жайкап, жакшылыкка, шарият талаптарын көздөөгө үйрөткөн.

1873-жылы ал Меккеге ажылыкка барып, ошол жерде ажылыкка барышкан казактарга үй-мейманкана сатып берип, аны менен курмандык жасаган. Ушул кезде ал үйдүн кожоюну Орто жүздүн беги Султан, угушубузча ал билимдүү киши. Маркум ажы үйдү карап турууга Канатпай Сопуну калтырган. Ал өлгөн соң жесир кемпири анда кызынын кызы менен жашап турган. Ошол небере-кызга үйлөнгөндөн кийин Султан ал үйдүн ээси болуп калган. 1905-1906-жылдары Меккеде болгонумда ал үйдү өз көзүм менен көргөмүн. Ал кезде ажылыкка барышкан казактар ага жайгашып алышкан экен, мен аларды таарынтпоо үчүн бөлөк батирди жалдап алдым.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Агасултан (улук султан)—талаа аймагынын башкаруучусу. – которм. Улук султан султандар тарабынан гана шайланган. Ал, орус кызматынын майор чининде болуп, жергиликтүү башкаруунун башчылыгына коюлган чиновник болуп эсептелген. Он жылдык кызматы үчүн улук султан дворяндык наам алган. КазССРнын тарыхы. т.3... 159-б.

Ошондо Султан ал үйдүн Кичи жүздөн Досжанкожонун атына жазылгандыгын айтты, кандай себептен экендигин ал өзү да билбейт. Шаар башчысына кирип, каттоо китебин көтөрүп, эмнеге отуз бир жылдан кийин башка адамдын атына жазылып калгандыгын билишим керек эле, бирок, дал (барууга) белгиленген күндүн алдында кудайдын буйругу менен катуу ооруп калдым. Араңдан зорго айыгарым менен Ибрагим Малуани деген жол көрсөткүчтүн Хафиллага кети

 Жатканын угуп, ошол эле түнү аны менен кете бердим. Ошенткен менен маркум ажынын өзү айткан эле, үйдү ал сатып алганы менен акчанын негизги бөлүгүн ажылыкка барышкан Кичи жүздүн адамдары берген деп. Балким ошол себептендир, балким ажынын (Кунанбай) өзү тамды Досжандын атына жаздыргандыр, - мага белгисиз. Ажыдан (Кунанбай) кийин Меккеге ажы сапарына Якуптун баласы Акберди барып, ошол жакта шейит кеткен. Бактыга жараша мен анын мүрзөсүн таап, арбагына багыштап куран окудум. Исламды коргоодогу жана жайылтуудагы ажынын (Кунанбай) бардык ишмердигин бул китепте айта албастырмын. Алар казактардын үч жүзүндө тең жаркын атын эстей жүрүүгө толук жетиштүү. Өкүнүчтүүсү, азыркы жаштардын аны эстей турганынан күмөнүм бар.

Ажынын (Кунанбай) көзү өткөндөн бир жыл кийин Өскөнбай бий маркумдун арбагына багыштап Көкчөтоодо чоң ашын берди, ага казактардын үч жүзүнүн белгилүү адамдарынын бардыгы чакырылды. Ашка келишкен Улуу жүздүн казактары ажынын арбагына белек кылып бир нече жетимдерди б.а. кулдарды алып келишиптир, ажы 1885-жылдын августунда, сексен бир жаш курагында (тоок жылы) каза болгон.

Мен өзүм эрте жетим калып, ажы чоң атамдын колунда жана тарбиясында калдым, ал мени жетим катары өтө аяй турган, биздин айыл өзүнчө жайлап-кыштаганы менен ал мени дайыма өзүнө тартчы, анын айынан мен эрке өсүп, билимге кеч кайрылып калдым. Ошенткен менен түрк билимин, орус жазуусун биле турганмын. Андан соң Кунанбайдын башка аялынын баласы, элге Абай аты менен таанымал – Ибрагиммырза менин устатым болуп калды. Ал, мусулман жана орус илимдеринин кудай берген атактуу илимпозу болчу, өтө акылдуу жана таланттуу эле. Мен андан жаштайымдан эле таалим ала баштадым, анын өзү жана башка жазуучулар жазган кол жазмалар менен китептерди окуп, насааттарын угуп, илимге көзүм ачылды. Ибрагиммырзанын казактардын гана арасында жашап калганы өтө өкүнүчтүү, ошондон улам окумуштуулар дүйнөсүндө аны аз билишет. Болбосо дүйнө анын улуу ойчулдугун, акылмандыгын таанып-билээр эле. Караңгы элдин арасында жашап, ачуу жалгыздыкта өлүп калды. 1904-жылы июнь айында, 60 жаш курагында каза болду. Арбагын Аллахым өзү колдосун!

Андан кийинки менин насаатчым жана устатым “Таржиман” гезитинин редактору Исмагул Гаспринский болду. Гезиттин материалдары менен таанышып, өзүмө көптөгөн пайда таба алдым. Анын башка жашоосунда Аллах кайрымын берсин! Омийин!

ХАНДАР ДИНАСТИЯСЫ

МАКТАРДЫН САНЖЫРАСЫ

Бул китептин башында Адам пайгамбардан Аланты хандын эки баласы – Татар менен Моголго чейинки түрктөрдүн бабалары жөнүндө айтылган болчу. Эми мен Абулгази Бахадур хандын сөздөрү менен хандардын кийинки урпактары жөнүндө айтамын. Хан династиялары жөнүндө Чыңгызханга чейинки маалыматтар көп учурда дайыма эле ишенимдүү боло бербегендиктен, мусулман жылнамаларынын арасынан Абулгазинин “Санжырасы” көбүрөөк ишенимдүү булак деп ойлоймун. Ага бир жагдай: Абулгазинин (санжыраны жазганга чейин) он жети династиялык жылнама жазмалары менен таанышып чыккандыгы, аларды салыштырып, кылдат тандоодон кийин гана алган маалыматтардан өзүнүн санжырасын түзгөндүгү ишендирет.

Татархандын Бугахан деген баласы болгон. Андан Атлыхан. Наджип Гасымбекте ал Илсани деп айтылат. Андан Атсызхан. Наджип Гасымбекте ал Афсур делет. Афсурдун баласы Ордо. Андан – Байду. Андан – Сүйүнүч хан. Ал башкарганга чейин татарлар менен моголдор тынч жашап келишкен. Анын учурунда бири-бири менен касташып, чаап ала башташкан. Моголхандын төрт баласы болгон: Карахан, Өзхан, Көзхан, Көрхан\*. Моголхандан кийин тактыны Карахан ээлеген. Карахан Улутоону, Кичитоону жайлап, Каракорумда\*\*, Сыр-Дарыяда кыштаган. Карахандын Огузхан деген уулу төрөлөт. Аланчыхандын убагында эл динди билген эмес. Огузхан мусулман болгон жана калгандарды да мусулман динине өткөрө баштайт. Аны уккан Карахан уулу менен чатакташып, ага согуш баштайт. Кармаш убагында Караханга жебе тийип өлөт, анын ордуна Огузхан такка олтурат.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* “Түркмөндөрдүн санжырасында” Абулгази боюнча Моголхандын балдарынын аттары: Карахан, Гурхан, Кырхан, Урхан. Көрс. Жыйн. 186-б.

\*\* Абулгазиде: «Сыр дарыясынын куймасында, Каракум менен Буреукта кыштаган”. Ошондо эле.

Мусулман жылнамачылыры ал, Ы.П. чейин 3400 жыл мурда болгон деп айтылат. Огузхан кубаттуу хан болуп, “көптөгөн жер менен өлкөлөрдү жеңип алууга жетишкен”. Огузхандын атактуу хан болгондугун бардык жылнама жазмалары айтышат. Алардын айрымдары жогоруда эскерилген хан Модэ же Моте дал атактуу Огузхандын өзү болгон деп ырасташат, бирок, алардын башкаруу жылдары дал келишпейт.

Тогуз Огуз же тогуз уйгур деп аталган эл анын (Огузхандын) тукумдары деген да маалымат бар. Огузхандын алты баласы болгон. Алар — Айхан, Күнхан, Жылдызхан, Тоохан, Көкхан, Деңизхан. Алардын ар биринин байбичелеринен көргөн төрттөн уулдары болгон. Күнхандан — Кали, Баят, Алкойлу, Каройлу; Айхандан — Языр, Бабыр, Додорга, Докири; Жылдызхандан — Учар, Карнак, Меңли, Каркын; Көкхандан — Байындыр, Алаюнталы, Үркөр, Жабылдыр; Тоохандан — Салур, Амир, Бежене, Жебене; Денизхандан—Элхан, Негиз, Аба, Канык\*. Кичи аялдарынан\*\*: Кене, Көнө, Турпатты, Керейли, Сулганды, Окту, Көктү, Сужели, Арасанды, Бөртөчү, Жамши, Турумчу, Ками, Сорху, Курчак, Карачык, Сурачык, Кагурт, Тикен, Дала, Мурде, Шой, Кыргыз, Шайыр\*\*\*.

\*Огузхандан балдарынын аттары жалпысынан ааламдык мүнөздө болуп, дүйнөнүн жаралышын мүнөздөйт: Ай , Күн, Жылдыз, Тоо, Көк (Асман, сөзмөсөз: «синь»), Деңиз (суу).— которм.

\*\* АбулГазиде “улуу аялы, байбиче” ордуна “мыйзамдуу” аялы, же, “кичи” аялдары “күң” аталышат. – которм.

\*\*\* “Түркмөндөр санжырасында” Огузхандын мыйзамдуу аялдарынын жана күңдөрүнүн балдары төмөндөгүдөй берилет: Кайы, Байат, Алкаойли,

Караайли, Йазыр, Йасыр, Дудурга, Дукер; Авшар, Кызык, Бекдели, Каркын, Байындар, Бечене, Чавулдур, Чегши; Салор, Имир, Алайонтлы, Урегир; Игдыр, Букдуз, Ава, Кынык, Кене, Куне, Турбатлы, Гирейли, Султаны, Оклы, Кокли, Сучлы, Хорасанлы, Йуртчы, Джамчи, Турумчи, Кумы, Соркы (Сорхы). Курджык, Сураджык, Караджык, Казыкурт, Кыргыз, Тикин, Лала, Мурдашуй, Сайыр. Көрс. жыйн. 50-51-бб.

Огузхан өлгөндөн кийин Күнхан хан болот, андан соң Айхан, андан кийин Жылдызхан, андан кийин анын баласы Меңлихен. Андан кийин Деңизхан. Андан соң баласы Элхан. Элхандын убагында татар ханы Сүйүнүч менен согуш болуп, татарлыр жеңип, могол хандыгын талкалап, жер үстүнөн жексен кылат. Элхандын туткунга (татарларга) түшүп калган баласы Кыян менен анын кичүү иниси Негиз калган адамдар жана мал менен качып чыгышып, өтө алгыс тоолор курчаган Эрганахун өрөөнүнө жашынышат. Өрөөндүн Эрганахун (Ергенекун) аты “аскалардын курчоосунда” деп которулат. Бул аттын келип чыгуусу өрөөнгө каттоо үчүн жалгыз гана өзүлөрү келген жол менен мүмкүн болгон, ал жол коогалуу, тик жана ничке болуп, андан кулаган малдар дароо күм-жам болушчу.

Төрт жүз элүү жылдан кийин гана бул эл көбөйүп, өрөөнгө батышпай, андан чыгып кетүүнү чечишет, бирок, алгач таштарды от менен кызытып, тоону кулатып гана ал өрөөндөн чыга алышкан. Качандыр бир кезекте өзүлөрү келишкен жолду небак эле кыян жеп, убакыт өтө иштен чыгап калган болчу. Эл өрөөндөн чыккан күндү моголдор азаттыкка чыгуу күнү (туткундан) деп аташат жана чоң майрам катары майрамдашат. Ал өрөөндө жашаган бабаларынын ысымдарын эч ким билбейт. Качан гана Эрганахун өрөөнүнөн чыгышкан кезде алардын ханы Кыяндын урпагы Борте чэнэ\* болгон. Татарларга чабуул коюп, жеңип, аталарынын жерин кайрып алышат. Ошондо могол эместер да аларга кошулуп, могол (моңгол?)\*\* аталып калышкан.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Бортэ чиноа. Котормонун 16-бетиндеги 3-шилтемени кара. – которм.

\*\* Котормонун 35-бетиндеги 3-шилтемени кара. Кыязы, автор бардык жерде “могол” сөзүн колдонуу менен “моңгол” деп айтып жатса керек, бирок кээде чыныгы моголдор менен дал келип да калат. Бул тууралуу Бартольддун эскертүүсү бар: “Монгол же “могол” аты (Борбор Азияда дайыма “моңгол” аталып келген, ошондуктан ушул кезге чейин өзүлөрүн авган моңголдору деп аташат) бардыгынан көп Борбор Азияда сакталып келген, анткени, айрым оош-кыйыштар болгону менен мамлекеттерде үстөмдүк Чыңгызхандын экинчи баласы Чагатай тукумдары тарабында болуп келген. Чагатай мамлекетинин эки – батыш жана чыгыш бөлүктөрүнө бөлүнүп кеткенден кийин “Чагатай” аты түрк насили үстөмдүк кылган батыш тарабында сакталып калган... Чыгыш тарабындагы көчмөн элдерде Моголистан аталышынын аркасында могол аты колдонулуп кала берген. “Могол” же “Моголистан” аталышы бул өлкөдө монгол тилинин изи калбай калган кезде да колдонулуп, XVII кылымдын акырында монгол династиясынын кулоосунан кийин жок болгон. (Абулгазинин “Түркмөн санжырасындагы” шилтеме. Көрс. жыйн. 82-б.)

Бортэ чэнэ хандан кийин анын баласы Коймарал хан болуп калган. Андан — Бежен Кыян. Андан — БокеБандун. Андан— Сымсауши. Андан — Калимажы. Андан — Темирташ. Андан — Меңлигожо. Андан — Жылдыз. Анын эки уулу болгон. Аттары белгисиз. Алар жаш кезинде эле өлүп калышкан, бирөөнөн бир эркек, экинчисинен кыз калат. Баланын аты-Добун Баян, кыздыкы — Алангу\* \*\* \*\*\* болот.

Жылдызхан Добун Баянды Алангуга үйлөйт, Жылдызхан өлгөндөн кийин Добун Баян хан болот. (Бала кезимде Добун Баян жөнүндөгү ыр түрүндөгү жомокту уккамын. Ал жомокто Добун Баяндын атасы Алтынхан болчу). Добун Баян өлгөндөн кийин анын балдары Белгетай менен Бекчетай кичине болгондуктан элди канайым Алангу бийлеп калат. Жесир Алангунун боюна бүтүп калат да андан эл сураганда ал: түн ичинде ага асмандан нур түшүп,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Добун Баян. Котормодогу 16-б. 1-шилтемесин кара. – которм.

\*\*Алангу (Эшихатун). Котормонун 16-б. 2-шилтемени кара. – которм.

\*\*\* «Алтан тобчиде» («Алтын баян») Лубсан Данзан балдардын аттарын мындай транскрипцияда берет: Буху Хатагн, Бухучи Салджы жана Боданчар Мунгхаг. Котормонун 16-б. 2-шилтемени кара. Мында автор казакча окууга ачык эле жакындатууну көздөп, анысы менен сөздөрдү этимологиялаштырат: капгы—«селсаяк», жалшы — «жалдуу же орусча кечил (монах). Мында автор экинчи ысымдарды ылакап аттар катары карап автор туура кылгандай, бирок алар кандай айтылып жана эмнени түшүндүрөөрүн адистер гана айта алышат. – которм.

адамга айланып, ичине киргенин айтат; анын ким экенин сурайын десем тилим күрмөөгө келбей, денем мага баш ийбей калды. Ошондон менин боюма бүттү. Ишенбесеңер аңдыгыла, бардыгын өзңөр көрөсүңөр дейт. Адамдар ага көнүп, өз көздөрү менен көрүп, ага ишеништи.

Албетте, бул икая ынанымсыз, бирок кандай болгон күндө да Алангу ошол нур дегенинен үч бала төрөгөн. Алардын аттары: Букынкангын, Боскынжалчы, Боданчар Монах. Бардыгы булар нурдун (асмандан келген) балдары, демек, тукуму таза деп эсептешип, Боданчарын хан кылып шайлашат. Бул, императорлорун азыркы кезге чейин Асмандын балдары деп санашкан кытайларга окшош.

Боданчардан кийин Букахан хан болот. Андан – Дөтөмененхан. Анын сегиз баласы болгон. Жетөө жалайырлар менен кармашта каза табышат. Кайдухан деген уулу гана тирүү калат. Анын үч баласы болгон – Байшумкар, Жыргалыкум, Жоочын. Жыргалыкумдан – Моркадока чэнэ, Кенду чэнэ, Оликчин чэнэ. Моркадока чэнэден Мамекей. Андан – Кыдантайчы. Андан – Арал. Андан – Баргытай Кырылдак. Ал, Чыңгызханга кошулуп согушуп, тайжуттардын (тайчигуь? – которм.) жеринин бир бөлүгүн басып алган Баргытайдын дал өзү. Кайдухан өлгөндөн кийин анын баласы Байшумкар хан болот. Андан кийин анын баласы Түмөн хан болгон. Анын тогуз уулу болгон: Нотакын, Шаксы, Кажул, Кабул, Сымкажун, Баткелекей, Одурбаян, Болжардоглан, Шынтай. Нотакындын эки баласы — Аурот жана Маңгыт. Токтомуштун нөкөрү болуп кызмат өтөгөн Едиге, ушул, маңгыт уруусунан болгон. Ал, Куттуу Кабаби дегендин баласы. Жогоруда аталган Түмөндүн тогуз уулунун ичинен Кажул менен Кабул эгиз болушкан. Кабул – Чыңгызхандын бабасы. Кажул – Амир Темирдин (Тамерлан) бабасы. Кажулдун баласы Эрмеши барлас уруусунан болгон. Киш уруусунун башчысы, Самарканддын тушундагы Көреген дарыйсынын жээгин байырлаган Тарагай Барластын уулу. Мен бул жерде Амир Темирдин ата-тегине токтоло кетсем деймин. Ал, жогоруда аталган Барлас\* Тарагайдын баласы. 1335-жылы төрөлгөн, Кеш шаарынын башчысы болгон. 1368-жылы улуу хан\*\* болуп биротоло бекиген. Башында ал, эмир Хусейн (Балх шаарынын башчысы) менен биригип, чынгыз насили Туглук Темирдин (Моголистандын ханы) баласын (Ильяс Кожону) өлтүрөт, андан соң эмир Хусейндин өзүн өлтүрүп Балхты басып алат. Малик Гиясдинди туткундап Хорасанды, андан кийин Сезуар, Нишапурду алат. 1383-жылы сарбедарандык Кожалы Мохидди баш ийдирип, Кандагарды, Мазнедаранды баш ийгизет, 1384-жылы Жалаир султан Ахмедди Азербайжандан кууп чыгып, Тебриз, Нахжуан (Нахичевань? – которм.), Карс, Тифлисти басып алат, Музафархандын урпактарынан Шираз хандыгын тартып алат жана бийликти шах Яхиеге берет, андан соң Дашти Кыпчакка багыт алып Токтомуш ханды (аскерлерин) талкалайт жана ички Сибирге басып кирет, Россиянын түштүк жарымын жеңип алып, 1399-жылы Индияга жортуул (талоончулук) жасайт, Дели менен Хиндди басып алып, 1400-жылы Суайс,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* XIV кылымдын ортосунда Мавераннахрда саясый аренага барласс бегинин баласы Темир чыгат. Темир 1336-жылы Кеш шаарынын жанындагы Кожо Иглар айылында төрөлгөн. Атасы Тарагай XIV кылымдын башында Кашкадарыя өрөөнүн жердеген моңгол урууларынын атактуу барлас тукумунан болгон. Систандагы айлакерлик согуштарынын биринде оң колу менен оң бутуна жаракат алган жана өмүрүнүн акырына чейин аксак болуп калган. Анын “Тимуриланг” (Тимур + ылаң, Тамерлан – аксак Темир – которм.) ылакап аты ошондон улам. Гафуров. Тажиктер... 476—477-бб.

\*\* 1370-жылы ал, Самаркандда төңкөрүш жасап, жыйынтыгында эмир Гусейн өлүп, Темир бүтүндөй Мавераннахрдын башчысы болуп калат. Чыңгызхандын тукуму эместигинен Темир хан даражасын алган эмес. Ал өзүн “Гурган” (б.а. “күйөө бала”) деген кошумча аты менен эмир деп жарыялаган, анткени, ал, эмир Гусейндин жесири – чыңгыз тукуму Казанхандын кызын аялдыкка алган. Ошол жерде 481-б.

Халеб, Шамды алып, Багдадга кол салып, жеңип, 1401-жылы атактуу стамбулдук хан Элдирим Баязетти туткунга алып, кайрадан тынч коё берип, 200 миңдик аскери менен Кытайга жөнөйт, бирок, 1404-жылы Ограрда жетимиш бир жаш курагында\* жолдо өлөт. Ал, 36 жыл бийликте болгон. Энеси Чыңгызхан уруусунун кызы болгон. Индиянын борбору (шаарды) Делини басып алгандан кийин бир эле жерде бир нече миң туткунду жок кылган. Исфаганда ал жетимиш миң баш сөөктөн\*\* үй салууга буйрук берген. Бардык жерде кандуу изин калтырып, бир да жолу душмандарынын алдында солк этпеген жана жеңилүү ызасын тарткан эмес. Бирок, (таң каларлыгы) окумуштуу адамдарды урматтап жана кай жерде болбосун окумуштуу киши менен пайдалуу китепти жолуктуруп калса – баарын Самаркандга алып келе турган. Амир Темирдин төрт баласы болгон. Улуусунун аты Жахангер Гиясдин болчу. Андан Пирмухаммед, Султанмухаммед. Пирмухаммеддин баласы – Киду. Султанмухаммеддики – Садыбакас. Амир Темирдин экинчи баласынын аты – Магазаддин Омаршайык. Андан – Бирмухаммед, Рустем, Байкара, Мирахмед, Искендер. Байкарадан – Мансурмырза. Андан – Хусаин Байкара. Анын он төрт баласы болгон: Буадигулзаман, Шахгарип, Музафар, Абумухсин, Мухамедхасан,

Абутырап, Мухамедхусаин, Хайдар, Мухамедмаксум, Фаруххусайн,

Ибрахнмхусаин, Абенхусаин, Мухамедкасым. Амир Темирдин үчүнчү уулу

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Көптөгөн жортуулдарынын жана басып алууларынын натыйжасында Темир өтө чоң империяны түзө алган, ага Мавераннахр, Хорезм, каспий чөлкөмдөрү, азыркы Афганистандын аймагы гана эмес, Иран да, Индиянын бир бөлүгү, Ирак, Түштүк Кавказдын бөлүгү жана Батыш Азиянын айрым өлкөлөрү кирген. Ошол эле жеоде... 482-б.

\*\* Темирдин баскынчылык жортуулдары катаал жырткычтыктар менен коштолгон. 1387-жылы Исфаганды алууда өз аскерлерине 70 миң карапайым калктын башын алып жана алардын башынан пирамида курууга буйрук берген. Индияда 1398-жылы анын буйругу боюнча 100 миң туткун өлтүрүлгөн. Ошол жерде, 483-б.

- Имраншах Жаладин. Андан — Султанахмед,

Султанмахмуд, Омаршайык. Бул шайыктын баласы атактуу Бабуршах.

Анын бөлөк аты - Захридден (Захир адДин). Он эки жашында хан болгон, он биринде өзбектер менен согушкан. 1494-жылы хандык тактыга олтурган жылы Индияны, Афганистанды басып алып жана (дароо эле) улуу мамлекеттин башчысы болуп калган\*. 1531-жылы 49 жашында Захарбагдда өлгөн. Бабуршахтын төрт уулу болгон: Мухамед Хумайын (Хумаюн), Камиранмырза, Аскеримырза, Хандалмырза. Бабурдан кийин Мухамед Хумайын, андан кийин анын баласы — Акбар\*\* хан болушкан. Бабурдун тукумдары 1807-жылга чейин чейин бийлеп келишкен. Андан кийин өлкөнү Надиршах бийлеп, Индияны акыры англичандар басып алышат жана Амир Темирдин тукумунун династиясы ошону менен токтойт.

Амир Темирдин төртүнчү баласы Шахрух Магаяндинден — Улыбек (Улугбек), Ибрахим, Байшумкар, Сургатмаш, Мухамед Жокеймырза.

Улугбектен — Габдоллатиф, Абдолазиз. Ибрахимден — Абдолла. Байшумкардан— Султанахмед, Бабр, Алаидолла. Султанахмедден — Ядкармухамед. Бабрдан — Шахмухамед.

Амир Темирдин мураскерлери негизинен бири-бирин өлтүрүп (бийлик үчүн күрөштө) келишкен, алардын бири түркмөн Караюсуф менен Шайбакхандын жерин басып алышкан. Шайбакхан шах

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* 1504-ж. Бабур Кабулда жайгашат. 1526-жылы Панипаттагы урушта ал Дели султаны Ибрахимхандын аскерлерин талкалайт, аны тактыдан кулатып, Улуу Моголдор аталган жаңы мамлекетти түзөт. — Элдердин тарыхы... 341-б.

\*\* Анын баласы Акбардын (1556—1605) аты менен Могол мамлекетинин гүлдөөсү байланыштуу. Империя анын кийинки урпактары Джахангирдин (1605—1627), Шах Джахандын (1627—1658) убагында күчтөнүүсүн уланткан. Аурангзебенин (1605—1658) убагында империянын чек арасы дагы кеңейген. XVIII кылымдын ортосунда империя дээрлик жок болгон. — Элдердин тарыхы... 341-б.

Исмаил\* тарабынан өлтүрүлгөн соң Бабуршах өзбектерге каршы жортуул жасамак болуп, бирок Убейдхан (Убейдаллахсултан, Шейбанихандын таекеси – которм.) тарабында согушуп, Индиянын башчысы болуп калат. Бабурдун урпактары бул өлкөнү узак жылдар бою бийлешкен.

Жогоруда айтылган Кабул, Кажудланын эгизи, Амир Темирдин бабасы, Түмөнхандан кийин хан болот. Анын алты уулу болгон — Бартан, Баргак, Котокто, Кыдан, Кубылай, Будан Кият. Кабулдан кийин Бартан хан болот. Анын төрт баласы болгон — Есекей (Есугей) баатыр, Мунтай, Бөкөнтайжи,

Дарытай. Бартан хандан кийин Есугей баатыр хан болот. Анын беш баласы болгон— Темучин, Жоши, Касар, Кажун, Белгуни. Есугейден кийин Темучин хан болду. Аны кийин Темучин деп аташкан. Есугей баатырдын беш баласынын урпактарын моголдор (моңголдор) – Буыршын Кият дешет, ал (кызыл, кочкул, ыкчам, учкаяк, шамдагай” дегенди туюнтат. Имиштерге караганда Алангуга келген ал, нур-кишинин (көктөн) көздөрү кочкул-көк болгон экен. Анын бардык тукумдарынын көздөрү да ошондой түстө болгон.

ЧЫҢГЫЗХАН САНЖЫРАСЫ

Чыңгызхан 1154-жылы, тоок жылында Моголистандын Белон Илдык\*\* деген жеринде туулган. Ал төрөлгөндө төрөттү кабыл алган кемпир ымыркайдын

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Исмаил I — парсы шахы, Сефевиддер династиясынан. Сефевиддердин негизги таянычы ирандык Азербайжан аймагында жашаган көчмөн түрк уруулары болгон. Аларды азербайжандыктарча “кызылбаштар”деп аташкан, анткени көчмөн жоокерлери баштарында 12 шейит имамдарынын урматына 12 кат кызыл чалманы кийип жүрүшкөн. Гафуров. Тажиктер., 526-б.

\*\* Инсугэйбагатур качан Томучин жана Хорибуга башында турган татарларга жасаган жортуулунан кайтып келгенде Огэлэнужин кош бойлуу болгон. Кара жылкы жылында, жайдын биринчи айынын он алтынчы күнүнүн экинчи жарымында Онондогу Долигун Болдагга барганында Чыңгызхан төрөлгөн. — Лубсан Данзан. Алтан тобчн. 65-б.

муштуму түйүлүү экенин көрүп, аны ачканда уюган канды көргөн. Аны угушкан аксакалдар баланын улуу хан болорун, көптөгөн элдерди жеңип алып жана көп кан төгөрүн жорушат. Кийин ал жоромол чындыкка айланат. Эгерде Чыңгызхандын бардык согуштарын жана жасаган иштерин айтсак мындай китептен бир канчасы болмок. Ал, Кытайдан арабдарга чейинки Азиянын дээрлик бардык элдерин, чыгыш Европа өлкөлөрүн кошуп өзүнө баш ийгизген. 1203-жылы ал улуу каган деп жарыяланат, б.а. бардык хандардын ханы\*. Ал, Персияны басып алуудан кайтып келаткан жолдо, Бухарадагы окумуштуу молдолорду өзү менен алып келатып алардын диний укуктары жөнүндө кызыгып сурайт, талаптарынын көпчүлүгүнө макул болот, качан Кудайдын үйү, ажылык жөнүндө укканында Кудайдын үйү бүтүндөй дүйнө (бүткүл аалам) деп далилдеп, аларга каршы чыгат жана молдолорго белектерин берип, мекенине кайтарып жиберет.

Чыңгызхандын төрт уулу болго: Жоши (Жоочу), Шагатай (Чагатай), Өгөтай (Угэдэй), Толу (Толуй). Көзүнүн тирүүсүндө эле Чыңгызхан өзү каратып алган бардык аймактарын балдарына бөлүштүрүп берип, ал, бардык хандарынын үстүнөн Өгөтайды каган койгон. Кыргыздар, казактар, сарттар, ногойлор, бардык татарлар Жоочу менен Чагатайдын улусунда болуп калышкан.

Ал (Чыңгызхан) төрөлгөндө оң колуна чүкөгө окшош каткан кара канды уучтап түшкөн дешет. Ал туулган жентек тойдо татарлардын Томучинугэнин туткундап келишкен болот да салтка ылайык жана темир бешикке бөлөгөндүктөн аны Томучин деп аташат (Жеңилген душманынын атын балага ыйгаруу салты болгон). —Лубсан Данзан. Алтан тобчи... 66, 314-бб.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* 1206-жылы Онондун башында өткөн улуу курултайда Тэмучин Монголиянын Улуу хандык тактысына олтурузулуп, Чыңгызхан даражасы ыйгарылган. Элдердин тарыхы... 265-б.

Жоочунун улуу баласы Ордо, Эжен аты менен да белгилүү, менин божомолумда ал, бардык калмак хандарынын алгачкы бабасы. Анын тукумдары жөнүндө мен эчтеме билбеймин. Бирок, Эжендин бир баласынын аты Төлө. Андан Аяши. Андан Газанхан.

Жоочунун экинчи баласынын аты - Бату (Батый). Бөлөк аты – Саин. 1227-жылы Чыңгызхандын тирүү кезинде Жоочунун ордуна Бату хан шайланган. Батунун төрт баласы болгон – МөңкөТемир (МункеТимур), Сыйыртаяк, Улакчы, Топан. Топандан — Туда Моңкө. Мөңкө Темирден — Тугрул. Андан Өзбек хан. Ал мусулман болуп, бүтүндөй элин исламга өткөргөн, ошону үчүн анын улусун өзбектики аташкан. Анын уулу Жаныбек да атактуу хан болгон. Анын баласы Бердибек, өзүнүн мураскорлоруна тактыны сактап калуу үчүн бардык туугандарын жана жакындарын өлтүрө баштаган, бирок, эки жыл өтүп, акырында өзү өлөт. Ошентип, Бату тукуму андан кийин үзүлөт. Ушундан улам элде: нардын моюну\* Бердибекте\*\* кесилген деп айтылып калган.

Жоочунун үчүнчү баласы – Бүргөоглан. Чыңгыз тукумунан ал исламды алгач кабыл алып, Береке хан (Бэркэ) аталган. Бирок, ага баш ийген эл динди тааныбай, Өзбек ханга чейин мусулмандык сиңген эмес. Бүргөхан 1266-жылы өлгөн.

Жоочунун төртүнчү баласы Токо Темир (Тукай Тимур). Казактар дал ошонун карамагында болушкан, ал – биздин Абулмансыр Абылай хандын алыскы бабасы.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Нар — төөнүн эркеги. Элдик оозеки поэзияда күчтүүлүктүн, сөөлөттүн, бекем таянычтын образы. Турмушта – көчүп жүрүү кезинде оор жүктөрдү ташып жүргөн күчтүү төө. – которм.

\*\* Бердибек менен Сианхандын балдарынын тикелей тукуму бүткөн. Азыркы өзбектердин арасында: “Бердибекте анар дарагынын сөңгөгү кыйылган” деген макал бар. – Абул Гази. Түрк дарагынан санжырасы. Г.С.Саблуковдун котормосунда. Казань. 1906, 154-156-бб.

Токо Темирдин төрт уулу болгон — Мөңкө Темир, Туда Мөңкө, Уран Темир, Өз Темир. Мөңкө Темирден— Токтагу. Өз Темирден — Кожо, Сарыша, Абай. Кожонун баласы — Бадакул. Андан - Арысхан. Андан — Темирмалик, Куйурчукхан. Темирмаликтен — Бекболот, Темиркутты, Шадыбек. Темиркуттудан — Болотхан, Темирхан. Темирхан Улуг Мухаммед аты менен да белгилүү. Казактар аны Ормонбетхан деп аташкан. Бекболот, Шадыбек жана Темиркуттунун тукумдары – ногой хандары. Жогорудагы Куйурчукхандын баласы – Баракхан. Андан – Даруиш менен Абу Сагид. Кийин Аз Жаныбек аталган ал (Абу Сагид – которм.) бардык казактарды Кашкарга ээрчитип барып, Чагатай династиясына баш ийдирген. Анын тогуз уулу болгон — Еренчи, Махмуд, Касымхан, Айтек, Жаныш, Камбар, Татиш, Өзөк, Жадик. Анын баласы Касымхан (жогоруда айтылгандай – которм.), “Касымдын узын жолу” деп аталган тынчтык келишимдери менен казактардын арасында атагы чыккан. Касымдын баласы – Сыгайхан. Андан – Тауекелхан (Тобокелхан) менен Ондан. Ондандан – Кайнаркичик. Андан – Бөкөй. Андан – Кудайменде. Андан – Турсун. Андан – кичи Барак. Элде аны “кырк сандуу Барак” аташкан. Ал, Абылайдан кийин казактардын ханы болгон. Барактын балдары — Шыгай, Дайыр, Канбаба, Бөкөйхан, Маман, Канкожо. Бөкөйхандын тогуз уулу болгон — Чыңгыз, Эшим, Вали, Тауке (Тооке), Баатыр, Султангазы, Көксал, Абилмамбет. Баатырдын балдарынын бири Мырзатай болгон. Мырзатайдын бир баласынын аты – Нурмухаммед. Нурмухаммеддин баласы – атактуу Алихан Бөкөйханов. Жогоруда айтылган Шыгайхандын бир баласы – Тобокелхан. Андан Эшимхан. Казактар аны “Эңгезер бойлуу Эр Эшим” деп аташчы. Турсун Мухаммедханды өлтүрүп, катагандарды талкалаган ошол. Анын эки баласы болгон — Султанбет менен Жаңгирхан. Султанбеттин баласы— Орусхан. Андан — Татен. Андан — Канхожа. Андан — Арынгазы. Жогоруда айтылган Жахангирханды казактар Салкам Жангир аташкан. Анын бир уулу – Аз Тауке калмак жеңеден (моңгол кызы – которм.), дагы бири Валибек болсо Гаипхандын кызынан төрөлгөн. Салкам Жангир хандан кийин Аз Тауке хан болгондо таарынган Валибек Үргөнчкө, таятасы Гаипханга кетип калат. “Кулдөбө тоосунда ар күнү жыйын” – тапшырыгы Тауке хан башкарган мезгилден калып, макалга айланган, анткени, келечектеги иштер тууралуу талкуу кылып, жалпыга тийиштүү жоболорду иштеп (көчүү багыттары жана жайгаша турган жерлер – которм.) чыгуу үчүн казактардын аксакалдарын жыйынга дал ошол чогултуп турган.

Таукехандын эки баласы болгон – Абулхаир жана Болот. Болот хандан Самаке менен Абылмамбет. Улуу жапачылык жылдарында («Актабаншубырынды») Орто жүздө Самаке, Улуу жүздө Абылмамбет, Кичи жүздө Абулхаир хан болушкан. Самакенин баласы Кудайменде. Андан Коңуркулжа. Абылмамбет өзүнүн чоң хандыгын Абылмансур Абылайга өткөрүп берет. Андан – Болот менен Абылпайыз. Болоттун баласы – Сатемир. Андан Кудайменде. Андан – Аким төрө. Абылпайызды казактар Абилфаиз деп аташкан. Андан – Бошу менен Жочу. Жогоруда айтылган Валибактын (Валибах) баласы канкор Абылай, жекеме-жеке эр сайыштарда мыкаачылыгы үчүн ал Кан ичер аталган. Көркөм Валинин (“Сулуу Вали”). баласы – бизге белгилүү хан Абылай. Чыныгы аты – Абылмансур. Андан – Ток, Касым, Арык, Адил, Рустам, Тогум, Сек, Абилда, Шама, Вали, Чыңгыз.

Касымдан – Эсенгелди, Саржан, Кенесары, кичи аялынан Ноорузбай.

Жогоруда Токо Темирдин балдарынын бири Өзтемир болгон деп айтылган. Өзтемирдин балдарынын ичинде Сарыжа деген болгон. Андан – Коншик. Андан – Төлөктемир, Токкулукожо. Төлөктемирдин баласы Жебене. Андан – Хасан. Андан – Мухаммед. Андан – Таштемир. Андан – Гияседдин. Андан -

 Хажыгерей (ХаджиГирей). Крым хандары – ушул Хажыгерейдин тукумдары. Анын сегиз баласы болгон — Даулетияр, Нурдөөлөт, Хайдар, Куттукзаман, Келдеш, Өзтемир, Жанбарчы, Менлигерей. Хаджыгерейден кийин Менлигерей хан болот, 1475-жылдан тартып түрк султанына баш ийген. Бир кыйла өтүп Сахигерей, андан кийин уулу Газыгерей, андан соң дагы бир баласы Хангерей, андан соң анын (Хангерейдин) уулу Жаныбекгерей, андан кийин анын баласы Мукамбетгерей хан болушат. Андан кийин жогорудагы Газыгерейдин баласы – Ганаятгерей. Андан соң анын баласы – Бахадупгерей, андан кийин баласы Иахмудгерей, андан кийин анын уулу Каплангерей, андан кийин анын уулу Салимгерей. Анын тушунда орус князы Долгорукий Крым хандыгын талкалайт\* жана Салимгерей Стамбулга качып кетет. Ошол кезде орустар менен османдар, б.а. стамбулдуктар (осман түрктөрү) ортолорунда тынчтык келишимин түзүшөт жана Крымдын, Кубандын жана Бессарабиянын өз алдынчалыгын таанышат. Бул келишим 1774-жылы түзүлнөн. Ошондон кийин Сахибгерей хан болот.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Орус-түрк согушунда Василий Михайлович Долгорукий жетектеген Экинчи армия 1771-жылы 25-майда Перекопту алган (“Хан кетти, Перекоп сепили алынды” – Россиянын тарыхы. С.М.Соловьёв), андан кийин Кафа багынып берип хан Селимгерей качкан, “Румелияга сүзүп кеткен”. “Долгорукийге 27-июлда КарасуБазарынан шириндик мырза Исмаил келип,

түбөлүк достукту жана Россия менен бузулбас биримдикти ырастап, 110 кол коюлуп бекитилген кагазды тапшырат; эртеси ак сөөк эки татар келет да Сагибгерейдин хан, ал эми анын бир тууганы Шагингерейди калги болуп шайланышканын жарыя кылышат. Кара: С. М. Соловьев. Россиянын байыркы замандан берки тарыхы. М., 1965. XIV китеп, т. 28, 455-б.

Андан кийин баласы Сахибгерей – Шангерей хан болот, ал, князь Потёмкиндин көрсөтмөсү менен Крымды Россияга кошкон. Орус казынасынан маяна алып турган. Россияга Крым 1783-жылы баш ийдирилген. үч-төрт жылдан кийин маяна төлөө жоюлган.

Жогоруда Коншиктин бир уулунун Токкулкожо аталганы айтылган. Андан – Тайкожо, андан – атактуу Токтомуш (Тохтамыш) хан. Анын сегиз баласы болгон— Жалаледдин, Жапарберди, Кепек, Керимберды, Искендер (Искандер), Абусагит, Кошек, Кадырберди. Качан Токтомуш хандын нөкөрү Эдигебий каза болгондо дал ушул Кадырберди: “Качан (ушундай чалкыган дарыя) Эдиль (Итиль – Волга) тоңуп калса, аны ар ким (пенде) өтүп кете алат, качан (ушундай улуу адам) Эдиге өлгөн соң, демек бардык (пенде) адам өлөт” деп, айткан экен. Бул сөздөр ылакап болуп калган. Жогоруда айтылган Өзтемирдин баласы – Абай. Андан – Томган. Андан – Кутлук. Андан – Темирсултан. Андан – Мухаммед. Андан – Чубак. Андан – Эрмухаммед. Андан – Динмухаммед. Анын эки уулу болгон —Имамхали жана Нурмухаммед. Нурмухаммедден — Абдулгазиз, Хисроу (Хосров), Субкангалы. Абдулгазиз Бухаранын ханы болгон. Абулгази Бахадурхандын мезгилинде Субкангалы Балхта (ханбы? – которм.) болгон. Жоочухандын бешинчи баласы Шыбан. Анын он эки уулу болгон — Бахадур, Байнал, Кадак, Балка, Шерик, Нуркен, Кортка, Аяшы, Сеилхан, Баянжар, Кончу, Мажар. Кыязы, ушул Бахадурду кийинчерээк Ногойхан деп аташса керек. Анын эки уулу болгон – Жочубука, Кутлукбука. Жочубукадан – Бадакул, Бектемир, Накшар, Эшбука. Бадакулдун билисы – Миңтемир. Анын алты баласы болгон — Елбек, Жанта, Болот, Сүйүнүч, Төңкө, Бекконду. Болоттон — Ибрахим, Арабшах. Ибрахимден – Кызыр, Дөөлөтшайык. Кызырдын баласы – Темиркожо. Дөөлөтшайыктын баласы – Абулкайырхан. АзЖаныбек бардык казактарды ээрчитип дал ушул (Абулкайыр) менен араздашып көчүп кеткен. Анын эки уулу болгон – Кожомухаммед жана Шахбадак. Шахбадактан – Махмуд, Мухаммедшахбакыт. Шахбакытты ШайбакШейбанихан деп да аташкан. Касым баштаган казактар Урадөбөдө: өзбек – өз тууган, сарт – жат (курмандык) деп, дал ушул хан тарапка өтүп кетишкен. Махмуддун баласы – Шайбактын аталаш бир тууганы – Абдуллах. Андан – Абылгазы. Жогоруда эскерилген Ибрахимдин аталаш бир тууганы Арабшахтын баласы – Кажытоло. Андан – Темиршайык. Качан аны калмактар өлтүргөндө энесинин боюнда калган баласы Ядгархан. Анын төрт уулу болгон — Абулак, Амек, Абек, Бүргө. Шайбак Бүргөнү өлтүргөндө анын аялы кош бойлуу болгон, аны Абылкайырдын Кожомахмуд деген бир баласы аялдыкка алып алат. Ошол аялдан Бүргө-Жаныбек туулат. Кожомахмуд аны өз уулум деп эсептеген, чынында ал Бүргөнүн баласы болгон. Бирок, ага чейин Бүргөнүн эки баласы болгон - Элбарыс жана Белбарыс. Элбарыстан үч бала — Султангазы, Мухаммедгазы, Шергазы. Султангазыдан — Оморказы, Хысратказы. Жогоруда наймандардын бабасы Сопумырза Арабмахмудду өлтүрүп, анын ордуна Хосровду хан кылууну көздөгөнү айтылган болучу. Сөз, дал ушул Хысратказы жөнүндө болгон. Белбарыстын үч уулу болгон — Кусейинажы, Курбанажы, Султанажы. Султанажынын баласы — Касенкул. Андан — Билял, Салык. Кийинкисин Сашмырза деген ат менен казактар Арабмухаммеддин ордуна хан кылууну көздөшкөн.

Жогоруда айтылган Бүргөнүн уулу, Жаныбектин баласы Искендер болгон. Андан – Бухаранын атактуу ханы Абдылда (Абдолла – которм.). Андан – Абдымомун.

Жогорудагы Амектин алты уулу болгон— Сапыян, Бокчо, Уаныш, Калхан, Акатай, Аганай. Сапыяндын беш баласы болгон — Жусуп, Жунус, Али, Агыш, Палванкул. Бокчодон — Эс, Дос, Борум. Эстен — Шахкалы, Тайыр. Уаныштан — Динмухаммед, Махмуд, Али. Динмухаммедден - Байандымахмуд, Абылмухаммед. Байандымахмуддун баласы —

Турсунмахмуд, Эшимхан өлтүрүп салган. Биздин түпкү чоң энебиз Коңурбийке дал ушул Турсундун кызы болгон. Абылмухаммеддин баласы – Жалил. Уаныштын Махмудунан алты бала — Мухаммед, Амин, Али, Мухаммедемин, Араб, Акбаба. Алисинен – Искендер, Санжар. Акатайдын алты баласы болгон — Кажымухаммед, Махмуд, Болот, Темир, Аллакалы, Сулайман. Кажимухаммединен — Арабмухаммед, Сүйүнүчмухаммед.

Арабмухаммеден алты бала — Аспандияр, Хабашсултан, Шерифмухаммед, Караымшах (Хорезмшах), Оогансултан, Абулгазы. Эң кичүүсү “Түрктөр санжырасынын” автору Абулгазы Бахадурхандын өзү. Болоттон төрт бала — Баба, Хамза, Корбашы, Палванкул. Темирден — Махмуд, Кадырберди, Абулхаир.

Жогорудагы Ментемирден — Бекконду, андан— Али. Андан — Кажымухаммед. Андан — Мухаммедхан. Андан — Абак, Муртаза. Абактын баласы — Толук. Андан — Шамейсултан. Андан—Ороз. Андан —Бахадур. Жогоруда айтылган Муртазадан—Касымхан. Орустар андан Туранды тартып алышканда ал маңгыттардын жерине кетип, ошол жакта өлгөн. Жоочунун алтынчы баласы Жембай. Анын урпактарынын аттары мага белгисиз. Жоочунун соңку баласы — Беркежар. Анын баласы — Аида. Андан — Тагачы. Наркысын билбейм.

Чыңгызхандын экинчи баласы Чагатайдын жети уулу болгон: Монегин, Можы, Билдечи, Сайынбилге, Сарман, Байдар, Сарымөңкө. Монегинден — Караөлкө, Бозай, Эсенту. Караөлкөнүн баласы — Мубарак. Бозайдын баласы— Кадагай. Андан — Букатемир. Андан — Өзбектемир. Андан — Ясур. Андан — Газанхан. Эске ала турган инсан. Анын кабыл алуусуна чакырылган эмирлер жамандыкка жоруп, алдын ала эле туугандары жана жакындары менен коштошушкан. Аны хандык тактыдан өзүнүн эле кол алдындагы Амир Казган деген кулатып, ордуна Өгөдөйдүн тукуму Данышмашуну олтургузган. Гасанхандан кийинки башчылар эмирлердин эркине байланыштуу болушкан. Жогорудагы Эсентунун баласы – Барак. Чагатай тукумунан исламды алгач кабыл алган ошол. Гиаседдин ысымын алган. Анын баласы – Дойчечен. Анын сегиз уулу болгон — Копек, Сорго, Дойтемир, Элгештай, Күнжө, Абукан, Тармашер, Эсенбука. Эсенбуканын чыныгы аты Элкожо. Соргонун баласы – Баянкул. Дойтемирдики – Борон. Элгештайдын баласы – Доржу. Андан – Кабыл. Күнжөнүн баласы – Болот. Андан Мухаммед. Андан – Кадыл. Абухандан – Эсентемир, Жанчы. Экөө бир энеден. Качан Жанчы хан болгондо энеси ага каршы арамдык туурасында Жанчынын улуу баласына эскертүүгө үлгүргөнү менен иниси Эсентемир агасын өлтүрүп салган. Анысы үчүн жаза катары Эсентемир энесинин эмчегин кыя чапкан. Эсентемирдин баласы – Темиршах. Жогорудагы Эсенбуканын баласы Туглуктемир (ТуглукТимур). Ал дагы белгилүү хан болгон. Абулкайырдын жерин калтырып АзЖаныбек дал ушуга келген. Анын эки уулу болгон — Ильяскожо менен Кызыркожо. Кашкарстандын, Жаркенддин, Алатоонун хандарынын баары ушул экөөнүн тукумдары. Кызыркожонун балдарынын бири – Жунус. Андан – Махмуд, Ахмед. Чыныгы аты – Жанаке Ахмед. Казактардын үстүнөн хан болуп, ал, калмактарды көп чапкан, анысы үчүн Алашы (“Жаналгыч”) деген ылакап атын алган. Ал, Урадөбөдө Шайбак хан тарабынан өлтүрүлгөн.

Чагатайдын бир баласы – Сарман. Андан – Беке. Чагатайдын дагы бир уулунун аты – Байдар. Андан – Чагатайдын өзүнөн тактыны мурастап алган Алгыхан. Чагатайдын башка урпактары мага белгисиз.

Чыңгызхандын үчүнчү баласы – Өгөдөй – улуу каган өлгөндөн кийин тактыга шайланган. Анын беш баласы болгон — Күйүк, Кунан, Кожо, Карашар, Кашын. Кашындын баласы — Кайду (Хайду). Андан —Данышманша. Анын баласы – Амир Темир хан кылган Соргатмыш. Андан — Махмуд, аны да Амир Темир көтөргөн, бирок, бардык бийлик өзүндө болгон. Акырында ал Махмудду өлтүрүп, өзү башкарып калган. Ал (Темир), качан түрк ханы Элдирим Баязетти туткундап алганда Махмудду куурчак ордуна ала барган, иш жүзүндө бийликти өз колунда кармаган\*.

Түртүнчү, Чыңгызхандын эң кичүү баласы – Толу (Толуй). Анын төрт баласы болгон — Мөңкөхакан, Хулагу— казактар аны Алеке дешкен, Кубулай (Хубилай), Арыкбука (АригБуга). Хулагу бүткүл Иранды жана Туранды, Багдад менен Мисирди (Каир) жеңип алган, Мубт менен Балгтын халифин өдтүргөн. Анын беш баласы болгон — Мөңкөтемир, Эшмут, Абака, Ахмед, Тарагай. Мөңкөтемирдин баласы — Айбашы. Андан — Темир. Андан — Жолгутту. Андан – Махмуд. Эшмуттун баласы – Санеке. Андан Махмуд. Андан – Сулайман. Абакандан Аргын. Аргындан – Газанхан, Олайту.

Толуй династиясынан алгачкы мусулман болгон Хулагунун уулу Ахмед. Аргындын баласы Газан улуу хан болгон. Стамбулдун бардык хандарынын бабасы болгон түрк ханы Османдын бийлиги тушунда Газанхан Римди багындырып жана ал империяны майда хандыктарга чачыратып жиберген. Олжайтунун баласы – Абусагит. Газандан кийин ошол хан болгон. Бирок, жогоруда айтылгандай ал эмирлерге көз каранды болгон. Кейхатунун баласы – Алафаран. Андан – Жантемир. Аны алып түшүп Шайык Хасан Жалаирхан хан болгон. Тарагайдын баласы – Байду. Андан – Муса. Андан – Али. Андан – Арпахан.

Бул санжырада аталган бардык моголдорду жана татарларды бүтүндөй жүз жылдап бийлеген Чыңгызхандын урпактары, бийлик талашта бири-бирин куугунтуктап, өлтүрүп, өз элин талап-тоноп, акырында алардын зор мамлекети майда хандыктарга бытырап, кийин бардыгы орустар тарабынан багынтылган. Дүйнөнү титиретүүчүлөрдүн тагдыры ошентип аяктаган. Бул, башкалар үчүн сабак болууга тийиш.

Орустар Казанды 1552-жылы, Астраханды 1554-жылы ээлеп алышкан. 1578-жылы Башырстанды багындырган. 1783-жылы Крым менен Кубан кулаган. 1796-жылы Дербент, 1737-жылы Ереван, 1859-жылы бүткүл Кавказ басып алынган. Шайык Шамил туткунга түшкөн. Кококн менен Ташкент 1865-жылы, 1868-жылы Самарканд, 1873-жылы Хива, 1877-жылы түрктөрдүн Батуми менен Карст, 1881-жылы Түркмөн, 1884-жылы Мере алынган.

ТҮРКТӨР

СТАМБУЛДАГЫ ОСМАН ТҮРКТӨРҮ ЖАНА СУЛТАНДАРЫ

Эң байыркы заманда Алтайдан түшүп келишкен түрктөр батышка жөнөштү. Ы.П. чейин 200 мурда Се же Саха (сактар) деген түрк уруусунун бир бөлүгү Алатоонун батыш тарабында көчүп жүрүшкөн. Алар бул жерлерден бобежи аталган тибеттик уруу тарабынан кууп чыгарылып, дагы нары, батышка көчүшкөн. Батыш түрктөрүнүн бир бутагы болгон кайлы уруусун Ы.П. чейин 130 жыл мурда кытай саякатчысы Чжан Цан өз сапарында жолуктурган. Кытай жылнамачыларынын билдирүүсү боюнча кайлы уруусу ошол учурда жүз жыйырма миң бозүйдү түзгөн. Аларга беш майда хандыктар: Ташкент, Самарканд, Керман, Бухара, Хива баш ийип турушкан. Иудалык тарыхчылар аларды скифтер же сактар деп аташкан. Бул, түрк уруусунун бир бөлүгү Персияда калып, алардын Акжар уругунан Надыршах дегени бардык парсыларды багынтып, атагы чыгат. Азыркы парсылардын шахы түрк уруусунун Кажар уругунан. Ал, Али шах, Музафараддин шахтын баласы.

1219-жылы Чыңгызхандын аскерлери Орто Азиянын бардык элдерин талкалаганда бүтүндөй уруулар туш келген тарапка көчүп жөнөштү, хан Кабинин жетегинде 50 миң бозүйдөн турган каңдылар Рум (Рим) жерине келишет. Бир канча убакыт өткөн соң, согуштардын басылышын күтүп туруп, Кабйхандын баласы Сулейман өз эли менен мекенине кайтып келет, бирок Фрат (Евфрат? – которм.) дарыясынан өтүү учурунда чөгүп кетет. Сулеймандын баласы Тогрул төрт жүз бозүй эли менен АрзРумдун жанында калып калат. Кайраттуу жоокер Тогрул коңшу аймактарды басып алууларга өзү да тикелей катышып, качан Куниц мамлекетинин падышасы Алаидден (Алладдин) Чыңгызхандын баласы Чагатайдын аскерлерин токтотууга аракеттенип жатканын укканында дароо Алаидден тарапка кошулуп, эр жүрөктүүлүгүн көрсөтөт. Анын эрдиктерине алкыш катары Алаидден Тогрулга Ескуд, Карашатау, Томаншы жерлерин белекке берип, өзүнүн армиясына башкы командачы кылап дайындайт. 1272-жылы токсон жаштагы Тогрул өлөт жана анын ордуна башкы командачы болуп Тогрулдун баласы Осман дайындалат. Уулу андан да ашкан жаангер чыгат. Коңшу аймактарды басып алууларды улантып, ал, Карат Хасардын жерлерин ээлеп алат, андан кийин Алаидден Османды бул аймактын өз алдынча башчысы деп жарыялайт. Ал, 1232-жылы болгон эле. Он бир жыл өткөн соң Тавриянын башчысы, чыңгыздар тукумунан чыккан Газанхан Рим империясын баш ийдирип, майда мамлекеттерге чачыратып жиберет. Хан Осман мурдагысындай эле өзүнүн көз карандысыз мамлекетинин башында кала берет. Ал, 1300-жыл болчу. Ошол себептүү жергиликтүү түрктөр өзүлөрүн османдык түрктөр, ал эми хан Османды болсо – биринчи түрк султаны (жаңы мамлекеттин негиздөөчүсү – которм.) деп жарыялашат.

1. Осман Эр Тогрулоглы\*. 2. Орхан Османоглы. 3. Мурат Худауандакароглы. 4. Елдирим Баязит Мурат Худуандакароглы. 5. Мухаммед Баязитоглы. 6. Мурат Мухамедоглы. 7. Мухаммед Фатих Экинчи Муратоглы. 8. Баязит Экинчи Мухаммед Фатихоглы. 9. Яуыз Салим Баязит Экинчиоглы. 10. Хапун Сулеймен длимоглы. 11. Салим Экинчи Сулейменоглы. 12. Мурат Үчүнчү Салим Экинчиоглы. 13. Мухаммед ат Үчүнчүоглы. 14. Ахмед Мухаммед Үчүнчүоглы. 15 Мустафа Мухаммед Үчүнчүоглы. 16. Осман медоглы. 17. Мурат Третий Ахмедоглы. 18. Ибрахим Ахмедоглы. 19. Мухаммед Төртүнчү Ахмедоглу. 20. Сулеймен Экинчи Ибрахимоглы.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Түп нускада ушундай (сандардан кийин). Оглы (турен.) — бала, тукуму

Демек: Осман, Эр Тугрул баласы ж.б.— которм.

22. Мустафа Экинчи Мухаммед 23. Ахмед Үчүнчү Мухаммед Төртүнчүоглы. 24. Махмуд Мустафа Экинчиоглы. 25. Осман Экинчиоглы. 26. Мустафа Үчүнчү Ахмед Үчүнчүоглы. 27. Абдулхамит Ахмед Үчүнчүоглы. 28. Салим Үчүнчү Мустафа Үчүнчүоглы. 29 Мустафа Төртүнчү Абдулхамитоглы. 30. Махмут Экинчи Абдулхамитоглы. 31. Абдулмажид Махмуд Экинчиоглы. 32. Абдулхамит Экинчи Абдулмажитоглы. Азыркы султан.

ИРАН ЖАНА КАВКАЗДАН НАРЫ ЖАШАГАН ТҮРК УРУУЛАРЫ

Ирандык жана Кавказдан наркы түрктөр могол (моңгол) түрктөрү менен өтө аралашып кетишти. Рашидаддиндин айтуусу боюнча Хулагу (Алеке) аскерлеринин ондон экиси сырттан кошулгандар болгон. Алардын уруулары:

ажар, акжар, кашкай, шахзейуын, иендилли, кара бөрүк, аллаберди, каракойонду, жанбекло, озанло, абухасанло, кенгирло, жерроз, кожалы, келлекол, шанегло, баят, кылыш, жалаир. Алардын ичинен кажар уруусу нойон Кыжардын урпактары деп айтылат. Кыжар – Алекехандын башкы аскербашчысы нойон Сартактын баласы болгон.

САРТТАР

Чыгыш жана батыш Түркестанда жашап жана түрк тилинде сүйлөшкөн отурукташкан түрк урууларын, ошондой эле түрктөшкөн тажиктерди казактар ушундай аташат. “Сарт” сөзү кайсыл бир уруунун же уруктун аталышы эмес. Ал, эң алгач түрктөрдүн байыркы китеби – “Кутадгу биликте” жолугат. Бул китеп 1070-жылдардын тегерегинде Кашкарда жазылган.

“Сарт” сөзү Яксарт дарыясынын байыркы аталышынан келип чыгат, Сыр-Дарыя мурда ушундай аталган. Качандыр бир кезде ал жакка жайгашкан бардык уруулар – сарт атын алышкан. Өзбектердин арасында казактардан бөлүнүп чыгышкан өзбектерди, татарларды жана каракалпактарды сарт дешет. Каракалпактар биз казак атала баштаганда бизден бөлүнүп кетишкен. Ал уруулар Сыр-Дарыяга чейин жетишип, ал жакта жергиликтүү сарттар, курама түрктөр менен аралашып кетишкен. Курама – отурукташкан казак уруулары, негизинен Улуу жапачылык жылында («Актабаншубырынды») көчө албай калышкан кедейлер. Казак курамасына: кербуштар, шахрухия, бука, мураталы, керейит, байсу, каракытай, калайбар, пангаз киришет. Алар сарттарга кошулуп, эгинчиликке өтүшкөн.

ӨЗБЕКТЕР

Өзбектер атын хан Өзбектен алышкан деп саналат. Алар, качандыр бир кезде Аз-Жаныбекти ээрчип барып, ал, чагатайлар тукумуна баш ийдирип берген соң Мавераннахрга отурукташкан жана өзбек аталып калышкан казактардан болот. Болгону ошол. Түбүндө чыныгы казактар. Алардын арасында Жоочу жана Чанатай улустарынын моголдору (моңголдор), татарлары да болушкан. Өзбектердин негизги уруусу – туякты. Ага: молдо кесик, мырза кесик, метандар. Булары – ногойлордон. Ошондой эле каймай уруулары: коштамгалуу, уактамгалуу, садырбек. Наймандар өзүлөрүн коңураттардан бөлүнүп чыккан казактарбыз деп эсептешет. Уйсундардан үч уруу: очокту, коштамгалуу, эргенактар. Котеши катагандары да кездешет. Аларды бул жерде бекзат дешет. Ошондой эле көптөгөн уруулар: сарай, багырып, жүзкырык, мен, кытай, кыпчак, каракалпак, түркмөн, жалайыр, дурман, түрк, баташ, маңгыт, каңлы, келегес, масет, баби, тама, меркит, аллат бар. Булардын бардыгы ар кайсыл жерлерден келишкен, бардыгы өзбектер деп аталышат.

НОГОЙЛОР

Ы.П. бир нече кылымдар мурда жалпысынан хун (күн) аталышкан көптөгөн түрк уруулары бир убакта батышка агып кирип, Эдил менен Жайыктын эки тарабында жайгашып калышкан. Алардын башчысы Атилла өлгөндө алар Волганын нары жагына, Кавказга кайрадан сүрүлүшкөн. V—VI кылымдарда Византия менен Стамбулда (Түркия) жашашкан грек жылнамачылары Пресек менен Менандр гунндардын (хунндардын) төмөнкү урууларын (этникалык) айтышат: сарогурлар, оногурлар, котегурлар, булгарлар. Булгарлардын бир бөлүгү Дунайдын наркы тарабына кетишет (протоболгарлар. – которм.). калган түрктөрдүн бөлүгү Волга менен Каманын ортосунда – Хазария\* мамлекетин түптөшөт. Хазарлардын биринчи бабасы – Яфет (Яфаз-Жапас – которм.). Анын уруктары – тогармалар. Тогарманын он уулу болгон: Оюр, Таурыш, Абар, Огуз, Гуз, Безал, Тарна, Хазар, Занур, Болгар. Юсуфтун\*\* катында

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Хазарлар каганаты — Чыгыш Европадагы биринчи феодалдык мамлекеттик түзүлүш. Хазария - VII кылымдын экинчи жарымынан тартып X кылымдын ортосуна чейин 300 жылдай өкүм сүргөн. — С. А. Плетнева.

Хазарлар. М„ 1976, 3-б.

\*\* 1874-жылы көчүрмөсүн чыгыштаануучу А.Я.Гаркави алгач жырыялаган падыша (хазарлардын) Иосифтин жооп каты айтылып жатат. Кара: Коковцев П. К. Х кылымдагы еврейхазар кат жазышуулары. Л., 1932.

Ал (каган Иосиф) өз элинин Иафеттин баласы Тогарманын (байыркы еврей адабиятында Тогарма (Тогар) деп бүткүл түрк элдерин аташкан) уруусунан чыгаарын билдирет. Иосифтин маалыматы боюнча Тогарманын он баласы болгон: Агийор (Авийор, же Уюр), Тирс (Турне), Авар (Азаз), Угин (Угуз), Бизл, Трна, Хазар, Знур (Янур), Блгд (Блгр), Савир.— Плетнева, Хазарлар... 7-б.

алар беженектердин (б.а. печенегдер) кол алдында болгондугу көрсөтүлөт. Бул каттын котормочусу профессор Гаркави: Хазар хандыгы иудейлер динин (иудаизм) кабыл алуу менен кубат алып жана IX жүз жылдыкка чейин жашап келген деп жазат. Мында аталган гуздар – каңдылар менен кыпчактар. Кийинчерээк алар коман же половецтер деп аталып калышкан. Командар кыпчактар жана алшындар менен Жоочу улусуна киригкен.

Качан Жоочунун көчмөн бөлүгү Урал менен Кубандан Донго чейин жеткенде, алар Берекехандын аталаш бир тууганы Ногойхандын аты менен атала баштайт. (Абулгазинин “Санжырасында” Ногойхандын аты аталбайт. Менимче Ногойхан чындыгында Жоочунун уулу Шайбанихандын баласы болсо керек. Чын аты – Бахадур). Бул ногойлор XV жүз жылдыкта крым татарларынын ханына баш ийишкен. Уралдын жээктеринде калышкан түндүк-чыгыш ногойлору Абулхаирдин тушунда өз алдынча хандыгын түзүшүп, коңшу казактарды өзүнө баш ийдирип алышкан. Улук Мухаммед (Орманбетхан) өлгөндөн жана Ногой ордосу\* кулагандан кийин XVII кылымда чыңгыз тукумдарынан кутулууну көздөгөн ногойлор Волгага качышып, бул тарапка мурда келишкен торгауттардын бийлиги алдында калышкан. Алардын башка бөлүгү Крым хандыгынын бийлиги алдында калышкан. Ошондон тартып ногойлор хандардын жана өзүлөрү жашаган уруулар менен аймактын аттары менен атыла башташкан. Маселен, волгалык ногойлор тогуз уруудан турат — Мансур, Орак, Мамай, Касай, Ормамбет,

Тогыз (тогуз), Идешек, Идесан, Жанбайлык, Караштар (карачтар, Эсекебийдин тукумдары). Караш тукумунан тарагандар — шерин, барын,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Ногой Ордосунун четтөөсү XIII кылымдын экинчи жарымында башталат. Ал, XIV кылымда эмир Эдигенин тушунда уланып, анын баласы Нураддиндин тушунда аяктаган (1426—1440).— КазССРнын тарыхы, т.2., 182-б.

аргын, кыпчак. Ага СахибГерей хан тарабынан мансур менен сежеут уруулары кошулган.

1865-жылы Крым уездинин Таврий губерниясынын элдеринин тизмеси түзүлгөн, анда аргын, коңурат, кыпчак, алшын, канды, алаш, тама, керейит, боз оглы, онгар найман, карт кожок, көчөн, токсаба уруулары тизмеленген.

Крым Россияга киргизилгенден кийин, 1883-жылы крым ногойлору Түркияга караган түрктөргө көчө баштап, алардын санын 500 миңге чейин көбөйткөн.

Астрахандык татарлар менен төмөнкүволгалык кондурлар өзүлөрүн ногойдон чыккан Касболот менен Касайдын урпагыбыз дешет. Кыязы, алар Ногойхандын балдары болушса керек. Алардын уруулары: ас (аз), тобет (дөбөт), найман, жагалбайлы, маңгыт, ергекекты (эркетакты), керейит. Бул, кондурлук татарларды Кубандан торлук ханы Дондук амба алып келген. Азыркы күндөрдө Кавказда – кумык жана карачай чакан элдери жашашат. Окумуштуу Клапрот алардын жарымы хазарлардан жана жарымы ногойлордон турат деп эсептейт. Ставрополдук ногойлордун арасында түркмөндөрдүн анча көп эмес бөлүгү жолугат. Казан, Самара, Симбирск, Саратов жана Оренбург губернияларында чуваш эли бар. Араб тарыхчылары аларды – бортас деп аташат. Алар байыркы түрк жана чермес уруулар биримдигинин урпактары болушат. Алардын тилдери байыркы түрк тилинен бир аз айырмаланат. Иртыш менен Обь дарыяларынын ортосунда барабиндик татарлар жашашат. Алар түрк менен угролордун аралашкан канынан. Алардын уруулары: терене, тары, бараба, колебе (көлөбө), лунга, сол, каргалы.

Тобол губерниясында сибирдик татарлар бар. Алар бул жакка ногой жана казак султандары, ошондой эле соода кылып келишкен булгар жана сарттар менен XV—XVII кылымдарда келишкен. Качан бул жерлер орустарга өткөндө алар ошол жеринде кала беришкен. Татарлардын (ногойлордун) уруулары: горалдар, аялдар, кордок, саргат; тоболдук—кордек, естек (эштек), тогыз (тогуз), шуалшык (чуалчык), яскалбе. Көпчүлүгү – биздин өзбек-сарттар.

БАШКЫРЛАР

Араб тарыхчыларынын ырастоолору боюнча башкырлар финнугор элдери менен аралашып кетишкен түрктөрдүн урпактары. 1723-Улуу жапачылык жылында («Актабаншубырынды») казактардан бөлүнүп, жергиликтүү татарлар менен аралашып кетишкен. Башкыр бутагы – манеке. Бул – тогайлык татарлар аталышкан маңгыткалмактар жана табын тукуму. Кичи жүздүн мурдагы казактары - табыш, кыпчак, гама, кытай, керей, ошондой эле кыргыздардын таздар тукуму. Угрофин урууларынан (башкырлардын этникалык келип чыгуусуна таасир тийгизген) белгилүүлөрү: бурмантин, борзин, эсирген, тангабыр, кодой, таньга, айлы, кубакан, карттар, кайлылар, белдат, тогуздар, йендер, байлар, дуан, ай\* лам, зоран, буллар, уран, уаныш, эрметтер, гайтен, шубен, ногой, сарттар, меркит, саралдар, мешер, телтен, бакай, арлар, сарыш, байуулу. Аталган уруулардын аттарынан башкырлар – ошол эле казактар, ар кыл уруулардан бириккен бирикме деген жыйынтык чыгарууга жол берет.

КАЛМАКТАР ЖАНА ТӨЛӨҮТТӨР

Азыркы убакта Алтайдын, Саяндын, Таннау-Оланын жашоочулары – байыркы түрктөрдүн жана мурда өздөрүн тиле же динлин аташкан түрктөшкөн самаид уруусунун элдери. Чарш дарыясында жана Катон менен Төлөут көлдөрүндө жашаган алтайлык түрктөрдү орустар калмык деп аташат. Казактар аларды белеут калмактары деп атайт. Алар өздөрүн ойротторбуз дешет. Же – Алтай киши (Алтайлык кишилер - которм.). Баскауштоолуктар өздөрүн уландар деп, чолысмандыктар – дөөлөстөрбүз деп аташат. Бул калмактар – казактардын туугандары. Жогоруда калмык сөзү “калмак” (“калып калгандар”) сөзүнөн экендиги айтылган. Алардын уруулары: аргын, найман, кыпчак, керейит, меркит, хан, мандос, ара, тотош, шапты, тончон, алмат, кебек, кодо, пайлагас, иттаз, кутту, сакал, төөлөс, айдак, кыргыз, сүйүн, монгол, сарт. Тили – байыркы түрктүкү. Бирок, моңголдорго узак баш ийгендиктен моңгол тилинин таасири сезилет. Төлөүттөр өзд-рүн телеуттар же каракалмактарбыз дешет. Алар орустар менен көп согушкан, кийин урянхайлыктарга көчүп барышып, ал жакта ойроттордун башкаруусунда болушкан. Аларды калмактар төлөнкуттар деп аташат. Алардын уруулары: төрө, очу, меркит, актомук, каратомук, кыпчак, найман, сарт, чорс, төөлөс, торгол, мондос, кокар мондос, тотош, порот, чалман жана аларга жанашкан ушкоштим (үчкөчтүм – которм.) уруусу. Ага: — аюттар, тортас, чингис, ан, мурундук, хорек, карга, куу, ара тукумдары киришет.

Элдүүлүк аталышын төлөүттөр байыркы түрктөрдүн төлө уруусунан тартып алышат. Ошондой эле – толо, доло жазмалары да белгилүү. Мындан: төлө төлөүт (төлөн гут) сөзүнөн. Казактар арасында сөздүн башкача мааниси белгилүү: “тө лөнгү” – хандын нөкөрү, хандын коштоочу кишилери (жансакчылары, - которм). Бул учурда төлөүт же төлөнгүт – элдин аталышы. Төлөүттөр калмактардан чыгышкан\*.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*XVII кылымда төлөүттөр («ак калмактар») салыштырмалуу ири топту түзгөн жана түштүк-батыш, түштүк-Сибирдин саясый, экономикалык турмушунда узак убакыт үстөмдүк кылышкан. Алар бөлөк алтайлык уруулардын арасында өктөмдүгүн жүргүзүп, батыш-сибирь татарлары (тарлык, барабиндик, чаттык, эуштиндик), ошондой эле тувалыктардын айрым топтору (орчактар, керзалилер ж.б.) саясый алкакта мерчемдүү мезгил аралыгында алардын таасиринде болушкан.:—А. П. Уманский. Төлөүттөр жана орустар XVII—XVIII кылымдарда. Төлөүттөр жана орустар XVII—XVIII кылымдарда (Телеуты и русские в XVII—XVIII веках). Новосибирск, 1980, 133-б.

ТҮРКМӨНДӨР

Түркмөндөр – байыркы түрктөр. Алардын келип чыгуусу тууралуу ар кандай пикирлер бар. Көпчүлүгү алар – Огузхандын урпактары деп эсептешет. Түркмөндөрдүн жети уруу бутактары белгилүү.

Биринчиси – чаудур жана амиралдар (эмнралдар). Булар, XVI жүз жылдыкта белгилүү болгон алалуу тайпасынын калдыктары. Азыр алар Хиванын бийлиги алдында. Алардын уруулары: абдал, эгдер, бозочу, эсенди, кара чаудур, бурыншык, шейх.

Кийинки бутагы – яумит. Груген суусу тарапта жашашат. Үч бөлүккө бөлүнгөн алардын жери Россиянын, Персиянын жана Хиванын карамагында жайгашкан. Алардын уруулары — атабай, тана, жапарбай, шерифчоны, огир, жалы, герей.

Үчүнчү, башкы бутагы – гоклан. Алар Персиянын ээлигинде жайгашып, Атырак дарыясында жашашат.

Төртүнчү бутагы – теке. Наркыкаспий облусунун Ахал, Теке, Мару (Мары) шаарларында жашайт. Ахалтеке уруулары—кокше (көкчө), салык, ясман, мериш, коныр (коңур) ж.б. майда уруулар. Марутеке уруулары – токтомуш, өтемиш. Токтомуш уруусунда – бек, окил. Көкчө уруулары — хан, коңур, ак вакил, кара вакил. Өтөмүш уруулары — сечмаз, бахшы (бакшы).

Бешинчи бутагы — сарык. Мерхабеде жашашат. Алардын уруулары — каңлыбаш, хорабан, алишах, сужети, байраш.

Алтынчы бутагы — салур. Салур — Огузхандын небереси. Алардын уруулары — ялауаш (алабаш), караман, анабилеги.

Жетинчи бутагы — эрсары. Чарджоуга жакын Аму-Дарыяда жашашат. Алардын уруулары — бордалык, керкей.

Наркыкаспий облусунун 1890-жылдагы жалпылама ведомостунда түркмөндөр – Огузхандын урпактары, б.а. Садурдун баласы, Хусаинхандын урпактары деп маалымдалат. Галкиндин сөздөрү боюнча Огузхан – жогоруда эскерилген Моголхандын уулу. Огузхандын эки баласы болгон – Эсенкан жана Сүйүнхан. Түркмөндөр дал ошолордон чыгышкан имиш. Ал эми барон Бодэнин жарыялоосу боюнча алар Огузхандын Персиядан алып келген Айек деген күңүнөн төрөлүшкөн балдары – Иумит менен Гакландын урпактары, теке деген сөз да “кул” дегенди туюнтат. (Кызыгы), кай бир маалыматтарда казак урууларынын аттарында – сүйүндүк, бегиндик дегендер жолугат. Андай болгондо түркмөндөр чынында эле Огузхандын тукумдары болуп калышат.

ЯКУТТАР

Якут аталышы манчжурлардын “яку” сөзүнөн чыгат. Якуттар – байыркы түрк тайпасынан – саха (сак). Кийинк кезде алып жүргөн аты – сагай татарлары. Алар Россиянын бийлиги астында. Ыраакы Чыгышта, Лена дарыясынын башаттарынан бүткөн жерине чейин жашашат. Өзүлөрүн саха деп аташат. Орустар аларды баталдык жана эллиндик деп бөлүшөт. Бабалары красноярдык (кызылжардык – которм.) татарлардан, же сагайлык – Омогойбай жана Эллиден, бул тарапка алгач Омогайбай келген. Омогайбай бул аймактарга хан болду дегенди угуп, Элли да келген жана Омогайбайдын кыздарынын бирине үйлөнгөн. Бул никеге нааразы болгон Омогайбай кызынын себинин ордуна жараксыз бээни берип коёт. Тарыхчы Приклонскийдин сөздөрү боюнча Омогайбайдын Барагай деген жалгыз эркек баласы болгон. Барагайдан – Бателе, Келгатай, Тобык. Алар Баянган\*тай улусун негиздешет. Эллинин алты баласы болгон. Улуу баласы Лабенгасурик – бул аймактагы биринчи шаман (бакшы) болгон. Экинчи баласы Хадат Хангалас. Хангалас улусу – анын урпактары. Үчүнчү баласы Жонжаглынын урпактары Батурос улусун негиздешкен. Төртүнчү баласы Молотой Орхондун улусу - Метен. Бешинчи баласы Даладархан. Андан – Бургун, Дарта, Сордаш, Допсон. Алардан – Боргов, Допсон улустары. Алтынчы баласы Хатан Хатамалай. Анын улусу – Нам.

Якуттар бул жерге кыязы, 1200-жылы келишсе керек. Алар урууларын Бес анауыс, кээде - Жун деп аташат. Жун – “эл” деген мааниде. Байыркы убакта ар бир якуттун өз чакырыгы, тамгасы болгон. Бирок, азыр анын баары унутулган. Чанда гана биринде сакталып калган, мисалы коломналык якуттардын чакырыгы – барилас, б.а. бүркүт. Белгилүү чакырыктары – сасыл (түлкү), осе (аюу), шолшен (чолпон – венера), ес (ич – ичкилик), тарагай (таз) ж.б.у.с.

ОРАНХАЙЛАР

Оранхайлар Кытайдын карамагында. Чоң Кемкемиштин, Косоголдун жана Ганнуол тоолорунун жакаларын мекендешет. Өзүлөрүн – тоба деп аташат. Ушул кезге чейин байыркы түрк тилинде сүйлөшөт. Ылдыйда Хозот хошоттору (болуштуктар) – Косоголдо; Халуш, Эркет, Хаеут, Аргымак – ТаннуОла тоолорунда; Ойын, Эргет, Сүйүн, Чода, Салжак – Чоң Кем дарыясында; Салжак, Кыргыз, Кул, Байгар – Байкем дарыясында; Акшида, Карашида, Тузшы, Кишик, Кашку, Эргет, Саба, Моккиш, Карамоңкиш, Кейде Оржак, Габалык Саян Ноян хошотунда ; Колот, Сүйүн, Каратолжак, Кужигит, Сарыхлар, Тунгак, Хуаулар, Карасал, Адынтоллош, Томат, Кыргыз, Мади, Жуда — Кемкемшиктин Дуана хошотунда.

Түрк тилинде сүйлөшкөн дагы бир аз эл Кыргызнур менен Обсанур көлдөрүнүн ортосун мекендешет. Моголдор (моңголдор) аларды – хатондор деп аташат. Алар – калмактар туткуга алган түрктөрдүн урпактары. Буудайды төрөдө – “ак сөөктөр” (калмак ак сөөктөрү) жеринде эгишет. Өзүлөрү көчмөн. Азыркы тапта – доббендик Уанатордо отурукташкан (эгинчилер).

ЕНИСЕЙ ТҮРКТӨРҮ

Алар байыркы түрктөрдүн теле деген тайпасынан, же динлин, же орустар атагандай өзү жегичтер элинен. Алар төрт ири тайпаны түзүшөт. Биринчиси – кызыл. Уруулары — кызыл, улкен ашьш, ккши ашьш, акы, басагар, камлар, куыршак, шеюаргын, калмак. Акыркы экөө башында калмактардын бийлиги алдында болушкан. Төлөуттөр, кызыл уруусу туткундап алгандар. Экинчи тайпа – кашиндик татарлар. Уруулары — кас, ара, төбөн, какаете, тожарым, тежалтаг, сокар, тоба. Акыркы төртөө – өзү жегичтерден. Үчүнчү тайпа – сагай. Уруулары - туран, сарыг, ергет, ейшек, кайы, аба, кыргыз, жети юру, жүз сага, то сагай, шор, болтер, какмен, акчистар, карачистар, табан, таяс, каллар, карга, сайын, кызай, койбол, байгоду, хан, туражак, тажуда, мадыр кол, айынгара, бегеши, артшы, куюк, орге, кайдын. Тили — байыркы түрк. Төртүнчү тайпа — Каракас, камасын.

Каракас беш уруудан турат: сарыкаш, каш, чогдо, крачогдо, шебети. Алар өзү жегичтер. Камысындын бир бөлүгү – кашиндик татарлар, башкасы – өзү жегичтер. Уруулары— мадур, богеш, байыф, нагы, сыйла.

Енисейде (Энесайда) динлиндер менен өзү жегичтердин урпактары да бар. Алгачкысы – кумандар. Бия дарыясын мекендегендер - эскерип кеткен со уруусунун урпактары. Алардын төмөндөгүлөрү - тастан тайпасынан. Алардын уруулары — боте, шапыраш, тун кумандары. Экинчилери – ак куулар, б.а. Ку дарыясынан келишкендер. Уруулары – якши (жакшы), шалман (чалман). Үчүнчүсү – кара татарлар. Алтай элдери аларды – тоба деп аташат. Алар да өзү жегичтерден. Уруулары— козен, тер кеш, комнеш, босы, торгол. Төртүнчүлөрү – Шормандын урпактары, уста татарлары. Уруулары — кызай, таяш, кия, карашор, сарышор, карга, шедебес, кунха, куйе, июли, сибе, тарткын, уста, кобы, аба, таган, керкеш, барсояд, шалкал, шарагаш, бессуйек (беш сөөк).

Биринчи беш уруу — Сагайдын урпактары. Бешинчи бутагы – төлөуттөр менен аралашкан уста татарлар. Алардын уруулары — ашкештим, баян, бур гол, комнеш, камлар, ачын, чию. Алтынчы бутагы — шолмен татарлары. Алардын уруулары — кичик, көйрөк, чолум.

ЧЫГЫШ ТҮРКСТАН ТҮРКТӨРҮ

Тарым дарыясынын жогору жагында, Алатоо менен Памирдин аралыгындагы жерлерде, ошондой эле Тибет тарабында түрк уруулары жашашат. Алар көбүнчө жер аттарына жараша аталышат. Мисалы, кашкарлыктар, хотандыктар. Байыркы замандарда батыш тарабында (Түркестандын) отурукташкан эл – арийлер жашаган. Дал ошолорду кытайлар байыртадан киши (кичи, аз – которм.) ролу деп аташкан. Азыркы учурда – кунжуттар, келекеттер.

Чоң полулар Беложстан, Ясын, Жети Арал жана Кафиристандын бир бөлүгүн мекендешкен. Аристовдун айткандары боюнча алардын уруусу – чоюбе, чоми, чубан ж.б. Аларды IX кылымда карлуктар басып алып, мусулманга айландырышат. Андан кийин алар каракидандарга, андан кийин хорезмшахка баш ийип турушкан. Аларды ошондой эле калмактар, андан соң аларды чаньту, кыргыздар, сарттар деп аталган кытайлыктар бийлеген. Анын ичинде – таранчылар, же эгинчилер деп аташкан. Кытайлар Кулжанын тушунда аштык айдашкан. Качан Кулжаны мусулмандар ээлеп алышканда таранчылар Кытайдын бийлигинен чыгып калгандай болушкан, бирок, 1871-жылы алар Россияга баш ийип калышат, качан кайрадан кытайларга кайырганда, көптөгөн таранчылар орустарда калып, Или өрөөнүндө отурукташып калышкан.

Кытайда дагы бир түрк тилинде сүйлөгөн эл бар. Ал – Гансудагы салурлар. Өзүлөрүнүн айткандары боюнча алар Самарканддан 1370-жылы келишкен. Дагы, дуңгандар – кытай мусулмандары бар. Алардын алыскы бабалары – байыркы түрк – гунндар. Качандыр бир кезде жүз миңдеген гунндарды кытайлар басып алышкан (анан өлкөнүн ичкерисине көчүрүлгөн – которм.). Дуңгандар - дал ошол кытайлаштырылган гунндардын урпактары.

*Сентябрь-октябрь, 2017-ж. Бишкек*

*© Шакарим Кудайберди уулу*

*© Кыргыз тилине которгон А. Сарманбетов, 2017*